LUCIAN VASILE BAGIU 


SANZIANA IN LUMEA POVESTILOR 


LUCIAN VASILE BAGIU 


SANZIANA IN LUMEA 
POVESTILOR 


„Răul nu există în natură decât ca dimensiune a binelui.” 
- Sfântul Augustin, Despre natura binelui - 


SANZIANA IN LUMEA POVESTILOR 


Si iat-o pe Sanziana in Lumea Povestilor. 

- Vai, dar cum am ajuns aici? se gândi, nedumerita, fetița. 

Nu îşi mai putea aminti de unde plecase, unde ar fi trebuit să 
ajungă şi cu ce scop călătorea. De fapt, fetiţa nu mai ştia nici măcar 
cine era, decât atât, că avea un nume, Sânziana. Privi în jur şi îşi dădu 
seama că se află la o răscruce: poteca pe care poposise miraculos se 
bifurca în fata unui indicator pe care Sânziana putu citi: stânga, pe 
braţul care indica înspre stânga; dreapta, pe cel care arăta către 
dreapta. Amuzată, Sânziana hotărî în acel moment că nu îi va fi 
teamă să lămurească această nemaipomenită călătorie în Lumea 
Poveştilor şi, curioasă, se apropie pentru a descifra ce scria pe braţul 
din mijloc, cel care îşi îndrepta, amenintator, vârful către fruntea ei. 
Căci, se pare, ori se afla într-o lume a piticilor sugubeti, ori lumea 
fusese creată special pentru ea, întrucât totul părea miniatural, atât 
cât să îi permită să nu se înfricoşeze de încercarea ce o aştepta. Înapoi, 
spunea cel de-al treilea braţ. 

- Ah, nu, înapoi în niciun caz nu pot să merg, hotărî, serioasă, 
Sânziana. Cum să te întorci acolo de unde nu îţi aminteşti să fi 
plecat? 

Şi, pe când medita încruntată la acel imposibil de recuperat 
înapoi, pe cărăruia din stânga se auzi un mormăit neprietenos, de 
parcă acolo s-ar fi aflat cineva foarte supărat din cine ştie ce motiv, 
spre exemplu pentru că nu îşi băuse cafeaua de dimineaţă, se gândi 
Sânziana. Hm, dar oare la cine se gândise fetița atunci când îi veni în 
minte aburul plăcut mirositor al unei ceşti pline cu lichidul negru şi 
amar? O clipă privi nehotărâtă către înapoi. Dar o clipă doar, pentru 
că pe cărăruie îşi făcu apariţia Moş Martin, cu mersul leneş, adormit 


si deloc grabit. Fara sa se teama, intrucat si Mos Martin era la fel de 
micut cum păreau a fi toate in această Lume a Povestilor, Sânziana il 
aşteptă răbdătoare să se apropie si, când fu cât pe-aci să treacă, 
neatent, pe lângă ea, fetiţa îl întrebă politicos: 

- Nu vă supăraţi, nu vă amintiţi cumva de unde veniţi? 

Moş Martin se opri nedumerit, o privi întrebător pe Sânziana, 
după care îşi scoase, tacticos, ochelarii din buzunarul sacoului 
verzui, căci era un ursulet foarte elegant, manierat şi purta, 
întotdeauna, cate un sacou asortat anotimpului. Cu ochelarii potriviti 
pe năsucul său umed, căci era şi puţin răcit, se lumină brusc la chip şi 
rosti: 

- Ta te uită ce domnisoală dlaguta! 

Căci Sânziana era, într-adevăr, o fetiță foarte frumoasă, iar 
dacă ar fi făcut parte din lumea reală probabil oamenii ar fi exclamat: 
„Tii, ce păpuşică!”. Dar Sânziana este, din fericire, în Lumea 
Povestilor, iar aici orice ursulet, fie el şi unul putin adormit şi răcit, şi, 
se pare, vorbind într-o limbă tare caraghioasă, nu putea să nu 
observe că Sânziana este o domnişoară adevărată, şi încă una foarte 
drăguță. Sanziana zâmbi auzind cum vorbeşte ursuletul, dar 
continuă serioasă: 

- Vă mulţumesc, stimate Moş Martin, pentru complimentul 
dumneavoastră (brusc Sânziana îşi aminti că în lumea reală ar fi spus 
ceva de genul „flatată”, auzise ea odată pe cineva răspunzându-i 
astfel unui domn). Dar v-aş fi recunoscătoare dacă mi-aţi putea 
spune dincotro veniţi, ca să ştiu şi eu încotro să merg. 

Moş Martin o privi lung, se uită către cărăruia de pe care 
tocmai se ivise, îşi şterse tacticos ochelarii, se gândi preţ de câteva 
secunde şi zise: 

- Cled că vin dinapoi. 

- Ingrozitor, dar înapoi nu putem merge! exclamă, speriată, 
Sânziana. 

- Asta asa este, răspunse, convingător, Mos Martin. 

- Pai, şi atunci? zise, tot mai speriată, Sânziana. 

Moş Martin mai privi o dată pe cărăruia sa, se uită la 
indicator, la Sânziana, şi decise: 


- Atunci vom melge la dleapta. 

- O idee foarte bună, fu de acord Sânziana, căreia îi fusese 
foarte teamă ca nu cumva Moş Martin să aleagă un alt drum decât 
cel pe care se vedea nevoită să pornească şi ea. 

- Nu stiţi dacă există pe aici o cafenea? 

- O cafenea? se miră, pe bună dreptate, Sânziana. Ei, hai, 
ursulet cu ochelari şi sacou parcă şi-ar fi putut imagina, dar un 
ursulet care să bea cafea, era prea de tot. 

- Da, stiti, stimată domnisoala, cled că tocmai am iesit din 
hibelnale si, pana nu beau cafeaua de plimavala, nu mai stiu de unde 
vin, unde tlebuie să ajung, si nici măcal cine sunt. 

- Curios, îndrăzni Sânziana, şi eu am o problema 
asemănătoare. 

- Aţi iesit din hibelnale? 

Sânziana nici nu ştiu dacă ar fi trebuit să se supere pe 
ursuletul adormit, sau să izbucnească în hohote. Observând aerul 
absent al lui Mos Martin, se decise că ursuletul chiar nu se trezise 
încă de-a binelea. 

- Nu, mă gândeam dacă nu cumva o cafea mi-ar reda şi mie 

amintirile, oftă fetiţa. 

Moş Martin o privi atent şi, văzând că fetița era pe punctul de 
a se întrista, surâse binevoitor. 

- Mol, mol, atunci chial că tlebuie să găsim cât mai lepede o 
cafenea. Spel că, fiind alătuli de o domnisoala atât de daguta, imi vol 
da voie si mie să beau o cească de cafea abulindă, neaglă si amală. Ba 
nu. Dacă au cumva miele, vom selvi si putintica miele. 

Sânziana îl privi surâzătoare. 

- Poate ,,putintica” mai multă miere? 

- Desigul, desigul, fu de acord ursuletul, dând alene din capul 
său caraghios, pe când încerca să îşi şteargă, mereu, ochelarii, 
închipuindu-şi că ceața de pe ochi se datorează lentilelor, şi nu lui 
Moş Ene, care încă nu îi părăsise complet genele... 

Şi astfel, Sânziana şi Moş Martin au purces pe cărăruia din 
dreapta, într-o călătorie în Lumea Poveştilor, o aventură pe care nici 
unul dintre ei nu şi-ar fi imaginat-o în lumea din care sosise. lar în 

urma lor, o rafală izbucnită din seninul acelei prime zile de 
primăvară se abătu asupra indicatorului şi începu a-i răsuci braţele, 
până când nimeni nu mai ştiu exact pe care drum o apucaseră cei 
doi, la dreapta, la stânga sau înapoi... 

Dar noi vom purcede înainte cu povestea noastră, pentru a 
afla ce anume îi aşteaptă pe Sânziana şi pe Moş Martin în 
miraculoasa Lume a Poveştilor... 


- Este, ce-i drept, o privelişte minunată, remarcă Sânziana, 
ceva mai liniştită acum, întrucât avea un companion atât de 
caraghios ca acest ursulet adormit, răcit, miop, cu un sacou nostim de 
un verde crud, asortat primăverii care îşi făcea simțită prezența în 
Lumea Poveştilor. 

Căci, iată, pe când înaintau de-a lungul potecii alese la 
răscruce, parcă tot mai multe culori se iteau pe marginea drumului, 
până când cei doi avură senzaţia că se aflau într-un tablou 
impresionist (oare de unde îşi aminti fetița despre termenul 
„impresionism”?), în care nu mai reuseai să distingi de unde începe 
şi unde se termină o anumită pată de culoare. Sânziana şi Moş 
Martin deveniseră parte din Lumea colorată a Poveştilor, fetița 
purtând o rochita roz şi o hăinuţă rubinie, asemeni floricelelor 
câmpiilor dimprejur, iar îmbrăcămintea ursuleţului fiind în ton cu 
verdele firelor de iarbă şi cu frunzele arbustilor pitici. 

- Mol, mol, mda, mormăi ursuletul căscând atât cât îi 
permiteau fălcile, arătându-şi nişte colti mititei şi deloc fioroşi. 
Hapciu! mai adăugă în loc de concluzie. 

- Sănătate, îi răspunse, binecrescută, Sânziana. Poate ar fi mai 
potrivit să găsim o ceainărie, spuse, serioasă, fetița. Mi-e teamă să nu 
prinzi un guturai. 

- Mol, mol, dacă au si miele, mai deglabă o ceainălie, mol, mol, 
mormăi, pe când îşi căuta o batistuta, ursuletul. 

Fetiţa zâmbi şi se gândi că a avut noroc să întâlnească un 
ursulet atât de civilizat şi de amuzant ca Moş Martin. Dar, deodată, 
chiar atunci, în mijlocul potecii îşi făcu apariţia un iepuraş. Cu toţii 
încremeniră, surprinşi. Din făptura iepuraşului nu se mişca decât 

boticul catifelat, fără a se sti dacă tremura de frică, de frig sau 
încerca, pur şi simplu, să înţeleagă, prin miros, cine sunt cei doi 
drumeti. După câteva clipe, Sânziana se hotari să afle de la Urechila 
(căci nici nu şi-ar fi imaginat că ar putea avea alt nume) câte ceva din 
multele mistere ale Lumii Poveştilor: 

- Nu vă supăraţi, nu ştiţi cumva unde se află o ceainărie? 

- Sau o cafenea, totuna, dal neapălat să existe si miele, se grăbi 
să adauge, precaut, ursuletul. 

Urechilă îi privi parcă şi mai atent, apoi se încheie la redingotă 
(căci iepuraşul era îmbrăcat extrem de elegant, un fel de frac negru ce 
se asorta perfect cu blăniţa sa de un alb imaculat, totul completat cu 
un papion putintel cam excentric în peisajul natural din jur, fără a 
mai pomeni de jobenul cu totul nelalocul lui). Se apropie de drumeti, 
îi salută cu o plecăciune corectă, isi scoase jobenul şi se prezentă: 

- Dacă îmi permiteti, Urechilă, conte al Comitatului de 
Câmpie. 

Sânziana îşi reveni repede din uimire şi, făcând o reverență, 
luă parte la ceremonial: 

- Încântată de cunoştinţă, domnule conte Urechilă, Sânziana, 
rătăcită în Lumea Povestilor. Şi vă rog să îl cunoaşteţi pe Moş Martin, 
fără îndoială cel mai prietenos ursulet al comitatului. 

Cei doi gentlemeni se salutară, respectuos, printr-o înclinare a 
capului, moment în care urechile deosebit de lungi ale contelui 
Urechilă atinsera, din nefericire, ochelarii lui Moş Martin, 
doborându-i pe cărăruie. 

- Vai de mine, vă rog să mă iertati, stimate domn, mereu mi se 
întâmplă ceva asemănător, dar niciodată nu reuşesc să îmi stăpânesc 
urechile, se grăbi să spună, vădit stânjenit, contele. 

- Mol, mol, nu e nimic, e pelfect nolmal, nici o supălale, 
încercă să repare situaţia ursuletul, care tot nu se trezise după 
îndelungata hibernare. 

- Mă veţi ierta si pentru că acum treburi urgente mă cheamă 
de-a latul câmpiei, dar vă rog să poftiti la castelul meu, deseară are 
loc Balul de Primăvară, unde sunt sigur că se va putea servi cafea sau 
ceai, după preferințe, mai adăugă, solemn, contele, după care, cu o 

plecăciune la fel de corectă ca aceea de introducere, se făcu nevăzut 
în necuprinsul dimprejur. 

Sânziana şi Mos Martin rămaseră nedumeriti în mijlocul 
potecii, privind cum se iveau, ici şi colo, printre arbustii şi floricelele 
câmpiei, jobenul înalt şi urechile lungi ale contelui, tot mai departe şi 
mai departe, până se pierdură în depărtare. 

- Mol, mol, flumos din paltea dumnealui, mormăi ursuletul, 
dal nu a pomenit nimic desple miele... 

- Mda, râse fetiţa, cam zăpăcit contele Urechila. Nu zic, 
frumos, dar a uitat să ne spună cam pe unde va fi fiind castelul 
domniei sale. 

- Mol, mol, păi nu poate fi decât înainte, dinapoi venim noi, 
hotărî Moş Martin. Înainte, domnisoală Sânziana, înainte, mai 
mormăi ursuletul, pe când pornea, alene, pe cărăruia fără de început 
şi fără de sfârşit a Lumii Povestilor. 


Către castelul contelui Urechilă scria pe unul din braţele 
indicatorului. Sânziana şi Mos Martin priveau nehotărâţi la aceste 
cuvinte ivite de niciunde în drumul lor. La stânga, se putea citi pe 
brațul stâng. Înainte şi înapoi erau indicaţii de acum familiare 
drumetilor. 

- Ei, totusi cu gleu te-ai putea lătăci în Comitat, indrazni 
ursuletul, parcă încercând să se încurajeze, căci, contrar a ceea ce 
tocmai spusese, Moş Martin avea bănuiala că intrase într-un labirint 
pe care cu greu îl puteai deslusi. 

- Da, nu te poţi rătăci mai mult decât ai făcut-o odată ce ai 
devenit parte dintr-o călătorie în Lumea Poveştilor, adăugă ceva mai 
gânditoare Sânziana. 

- Sânziana, ne abatem din dlum? se auzi glasul puţin temător 
şi nehotărât al ursuleţului, care de emoție uită să mai adauge si 
„domnisoală” la numele fetiţei. 

- Dacă am şti măcar sigur care este drumul nostru..., răspunse 
tot mai îngândurată Sânziana. 

În acel moment pe drumul din stânga îşi făcu apariţia un 
ponei alb, de un alb ireal, care sălta în trap uşor către cei doi drumeti. 

Odată ajuns in fata lor, se opri brusc, nechezând a mirare la vederea 
călătorilor, bătu de două ori din picior în semn de salut, îşi flutură 
coama pentru a-şi exprima încântarea şi zise: 

- Bună ziua, stimată domnişoară şi stimate domn. Numele 
meu este Calut, duce al Comitatului de Câmpie, şi mă îndrept către 
Balul de Primăvară al contelui Urechilă. Vă stau la dispoziţie, încheie 
poneiul printr-un nechezat respectuos. 

- Încântaţi de cunoştinţă, stimate duce, făcu o reverență 
Sanziana. Permiteti-ne să ne prezentăm... 

- Mă scuzati pentru că vă întrerup, domnişoară Sanziana, dar 
vestea prezenţei dumneavoastră şi a credinciosului însoțitor, pajul 
Moş Martin, în Lumea Poveştilor nu mai este de multă vreme o 
noutate. 

Mirarea de pe chipurile fetiţei şi ursuleţului cu greu ar fi putut 
fi descrisă. Se uitară la ponei, se uitară unul la altul, iar la ponei şi tot 
nu reuşiră să spună nimic. Ducele continuă: 

- Am deosebita onoare de a vă însoţi către castelul contelui, 
unde întregul comitat vă aşteaptă sau, mă rog, vă va aştepta de 
îndată ce va reuşi să sosească fiecare din ungherul său. Contele 
Urechilă în persoană străbate întreaga câmpie pentru a anunţa 
evenimentul participării dumneavoastră la Bal. Într-o mare grabă m- 
a însărcinat să vă întâmpin la această răscruce, apoi a plecat topaind 
agitat mai departe. La dispoziţia dumneavoastră, mai adăugă 
poneiul, bătând iar, de două ori, din copita micuță şi fluturându-şi, 
manierat, coama. 

Brusc, Moş Martin se dezmetici, în sfârşit, din prelungita sa 
hibernare. lar Sânziana avu un sentiment ciudat, inexplicabil, prin 
care începea să bănuiască faptul că nu era chiar atât de rătăcită în 
Lumea Poveştilor, după cum crezuse la începutul călătoriei. 

- Mă scuzati, poate nu am înţeles prea bine, vorbeati despre 
evenimentul participării noastre la Balul de Primăvară al Comitatului 
de Câmpie? 

- Da, cred că la acest eveniment mă refeream, confirmă ducele 
Căluţ temerile Sânzianei. 

- Adică suntem asteptati ca oaspeţi de seamă la castelul 
contelui Ulechilă? adăugă Moş Martin. 

- Da, Vulturul Pleşuv, căpitanul Gărzii Comitatului v-a 
observat de dimineaţă la Răscrucea Sugubeata şi l-a alertat imediat 
pe contele Urechilă cu privire la împlinirea profetiei. 

- Profetia? strigară deodată Sânziana şi Mos Martin, a căror 
uimire la auzul atâtor noutăţi incredibile întrecea puterea lor de 
înţelegere. Şi pe bună dreptate, căci cu greu am fi putut chiar şi noi să 
îl urmărim linistiti pe ducele Calut. 

În acest moment ducele deveni deosebit de serios, protocolar 
chiar, şi rosti, cu o voce foarte gravă şi totuşi vădit emotionata: 

- Profetia reîntoarcerii prinţesei Sânziana, care va recuceri 
Ţinutul Muntos din mâna Vrăjitorului Întunecat şi astfel va izbăvi de 
blestem Lumea Poveştilor. 

Sânziana leşină în braţele lui Moş Martin. 


După o vreme, nu îşi putu da seama cât anume să fi trecut, 
Sânziana auzi, ca prin vis, un zgomot ciudat, dar plăcut, linistitor, 
undeva în fundal. Parcă ar fi trosnit, din când în când, câte ceva, 
întrerupând un foşnet discret, continuu. În rest, linişte, cald şi un 
miros familiar, foarte drag ei, de .... lacrimioare! 

Sânziana deschise surâzând ochii. lar uimirea ei nu avu 
margini. 

Se afla întinsă într-un pat străin, înconjurat de ceva ce părea a 
fi o cortină din mătase transparentă, prin care putea distinge într-un 
colt al camerei un semineu în care ardeau, cuminte, câţiva butuci. O 
fereastră mare, care părea a da către o terasă, lăsa să se întrevadă 
înserarea care pusese stăpânire peste câmpie. În cameră putea 
distinge, la lumina flăcărilor din şemineu, o ordine desăvârşită, iar în 
faţa focului, dormitând, Moş Martin, alături de un serviciu de ceai, 
dar strângând în mâini o lingură şi un borcan al cărui conţinut nu era 
greu de ghicit... Sânziana zâmbi liniştită. Până la urmă nu aflaseră 
nicio ceainărie, nicio cafenea, dar se pare că în castelul contelui 
Urechilă se afla destulă miere... Căci fetița nu avea nicio îndoială, 
cumva ajunsese, alături de ursulet, pe domeniul iepurasului şi... şi 

atunci îşi aminti de întâlnirea cu poneiul si de vestile comunicate de 
acesta şi deodată strigă speriată: 

- Mos Martin! 

- Mda, ce, unde, cine, aici suntem, plintesa! se dezmetici 
alarmat Mos Martin, alergand intr-un suflet catre aceasta, cu lingura 
intr-o mana si borcanul in cealalta, purtate ca pe niste arme agitate 
către duşmanii inchipuiti care ar fi rănit-o pe Sânziana. 

Dar, în acelaşi timp, la auzul strigătului speriat al fetiţei, in 
cameră năvăli contele Urechilă, cu jobenul uitat, în grabă şi din 
neatentie, necivilizat, pe cap; la fereastră îşi făcu apariţia, agitat, 
căpitanul Gărzii Comitatului, Vulturul Pleşuv, care bătu puternic în 
geam până când acesta se deschise şi vulturul pătrunse fioros în 
odaie, agitându-şi amenintator, către duşmani imaginari, aripile 
uriaşe; iar de afară se putu distinge nechezatul puternic al poneiului, 
ducele Calut, care tropăia nervos undeva în fata castelului. Toată 
această desfăşurare de forţe mai întâi o sperie puţin pe Sânziana, dar 
apoi fetiţa izbucni in râs fără să se mai poată opri, de-abia articulând 
printre hohote: 

- Dar nu e nimeni, nu am patit nimic, linistiti-va, veţi sparge 
totul în odaie, dragi prieteni! 

Spusele Sânzianei îi liniştiră, într-adevăr, pe companionii 
acesteia. Mai priviră puţin neîncrezători prin colţurile odăii, după 
care se apropiară de patul în care încă mai adăsta fetiţa, 
îngenuncheară şi, foarte serioşi, rostiră împreună: 

- La dispoziţia Altetei Voastre, Prinţesă. 

- Nu va mai prostiti, eu nu sunt nicio prinţesă, sunt doar o 
fetiță rătăcită în Lumea Poveştilor, o fetiţă care nu mai ştie de unde a 
plecat şi unde trebuie să ajungă, dar care, cu ajutorul vostru, speră să 
lămurească această incredibilă aventură. 

- Prinţesă, îndrăzni contele Urechilă, care între timp îşi 
amintise de joben şi acum îl tinea corect între labute. Prințesă, sunteţi 
stăpâna de drept a Lumii Poveştilor, v-aţi întors dintr-un loc străin şi 
îndepărtat, în care v-a izgonit vraja nesuferitului de Vrăjitor 
Întunecat. Si, după cum spune profeția, vom purcede împreună către 
Ţinutul Muntos, pentru a alunga blestemul ce s-a abătut asupra 

acestuia cu multă vreme in urmă, dupa sângeroasa bătălie de la 
Trecătoare. 

- Bătălia de la Trecătoare? spuse nedumerita Sânziana. 
Vrăjitorul Întunecat? Nu ştiu despre ce vorbiti, dar nu pot fi Prinţesa 
pe care o asteptati voi. Eu sunt doar o fetita... 

Dar Sânziana se opri. Chiar, cine era ea? Nu îşi putea aminti 
nimic despre trecutul ei, iar de când poposise în Lumea Poveştilor 
avusese imediat sentimentul că nu poate merge înapoi, ci înainte, 
către istoria şi personajele acestei lumi, în care, ce-i drept, nu se 
simţea deloc străină, ba dimpotrivă, parcă începea să se închipuie... 
acasă. 

Între timp in cameră năvăli şi ducele Calut, care nu mai 
avusese răbdare să aştepte in fata castelului, şi acum cu toţii o 
priveau tăcuţi pe fetiţa pe care o credeau a fi Prinţesa Lumii 
Poveştilor, Stăpâna de drept a unei lumi asupra căreia se abatuse un 
crunt blestem. Urmărindu-i cum aşteptau de la ea un semn de 
încredere, cu privirile lor serioase şi hotărâte, Sânziana luă o decizie: 
îi va ajuta să îşi recapete Povestea, aşa cum fusese ea odată ca 
niciodată, şi poate astfel se va regăsi şi ea pe sine, va afla cine este cu 
adevărat. 

- Şi de când am dispărut într-un loc străin şi îndepărtat? 

Moş Martin, contele Urechilă, ducele Calut, Vulturul Pleşuv, 
cu toţii răsuflară vădit usurati de o grea povară. Prinţesa lor se 
întorsese, cu adevărat, printre ei. 

- Hm, hm, îşi drese glasul Vulturul Pleşuv, asta s-a întâmplat 
demult, tare demult, odată ca niciodată, căci dacă atunci nu ar fi fost, 
acum nu s-ar mai povesti. Era pe vremea când încă se putea ajunge la 
Trecătoare, iar uneori, cu binecuvântarea Vrăjitorului Alb, câte unii 
din Lumea Poveştilor puteau chiar să străbată dincolo. 

Şi, spunând dincolo, Vulturul Pleşuv rămase gândit, cu 
privirea pierdută către nişte zări nedefinite ale amintirii şi 
imaginaţiei... Sânziana nu îndrăzni să întrerupă tăcerea. 

- Era pe vremea când verii mei îndepărtați, Caii Sălbatici, 
cutreierau nestingheriti şi mândri colinele semete ale Tinutului 
Muntos... continuă poneiul. 

- Ial stlabunii mei, Ulsii Fiolosi, se vol fi aflat libeli si stăpâni 
peste clestele si padulile cele mai indepaltate... isi inchipui, cu 
franturi vagi de aduceri-aminte, ursuletul. 

- lar noi nu eram nevoiţi să zburam zi şi noapte sub un cer 
străin, departe de casă, alungaţi de pe cele mai înalte piscuri 
stâncoase tocmai în acest ținut îndepărtat al Comitatului de Câmpie, 
mai adăugă, cu păreri de rău, Vulturul Pleşuv. 

- Da, Prinţesă, interveni şi contele Urechilă, pe acele vremuri 
pierdute în negura amintirilor nu se aflau printre însemnările 
Comitatului decât date vagi despre Urşii Fioroşi, Caii Sălbatici şi 
Vulturii Pleşuvi, iar Ţinutul Muntos ne era cunoscut doar ca tărâm 
vecin, cu nimic periculos. Pe când acum ne temem şi privim zi şi 
noapte cu veghe şi încordare către granițele acestui Tărâm căzut în 
stăpânirea nesuferitului de Vrăjitor Întunecat. 

- lar la Trecătoare nu mai putem ajunge nici măcar în zbor, 
încheie, privindu-şi aripile neputincioase, Vulturul Pleşuv. 

Fetiţa încerca să înţeleagă exact cam cât de demult se vor fi 
petrecut toate acestea şi chiar se întreba dacă nu cumva cei din 
Comitatul de Câmpie trăiesc mai degrabă din poveşti închipuite 
decât din amintiri îndepărtate şi parţial uitate. Dar pe când în odaie 
se aşternuse o tăcere plină de înţelesuri deosebite pentru fiecare, se 
făcu auzită o melodie mai întâi discretă, apoi tot mai intensă, care 
trezi, o dată în plus, curiozitatea Sânzianei. 

- Vai de mine, Balul, Balul, începe Balul, Prinţesă! se agită 
contele Urechilă. Să purcedem, suflarea Comitatului vă aşteaptă! 

Vulturul Plesuv ieşi în zbor pe fereastră, ducele Calut o luă la 
galop către curtea castelului, unde uitase că trebuia să isi aştepte 
prietenii ponei, Moş Martin îşi şterse, atent, ochelarii şi plecă să îşi ia 
în primire rolul de paj care deschide calea Prințesei, iar contele 
Urechilă îşi îndreptă fracul şi îi oferi braţul Sânzianei. 

Fetiţa îi îndreptă papionul (oare de unde ştia că trebuie să ai 
grijă de nodul cravatei, sau, după caz, al papionului celui care te 
insoteste?), cobori din pat şi, râzând, îi spuse iepurasului, pe cand îi 
întindea, la rându-i, brațul: 

- Oaspetii vor trebui să mă ierte, dar nu am alta rochita decât 
cea cu care m-am trezit în Lumea Povestilor. 

Dar iepurasul zâmbi misterios, o admiră îndelung pe Prinţesă 
şi rosti mai în glumă, mai în serios: 

- Alteța Voastră, arătaţi minunat în această seară! 

Sânziana îşi dădu atunci seama că, fără să fi simţit când şi 
cum, parcă din senin rochita ei roz se transformase într-o rochie albă, 
lungă, demnă de o adevărată prinţesă, iar în cârlionţii blonzi îi 
apăruse o coronita micuță, drăguță, parcă făcută special pentru ea. 

- Dar cum, cine?... începu să întrebe Sânziana, care nu înceta 
să fie uimită de această miraculoasă Lume a Poveştilor. 

- O mică magie a Vrăjitorului Alb, cu siguranţă, îi răspunse, 
binevoitor, contele Urechilă. Este modul său de a vă ura bun venit 
acasă, Prinţesă. 

Sânziana renunţă să mai aibă alte gânduri. Se afla, într-adevăr, 
în Lumea Povestilor. Şi, se pare, era o adevărată prinţesă. La braţul 
contelui, porni să îşi cunoască supusii. 


În acea seară Sânziana nu apucă să spună mare lucru şi nici nu 
îşi putea aminti foarte exact ce se întâmplă şi pe cine sau mai precis 
pe câţi cunoscu. De îndată ce Moş Martin anunţă ceremonios „Alteța 
Sa, Plintesa Sânziana!” şi fetița îşi făcu apariţia în Salonul de 
Primăvară al castelului, începu un adevărat iures în jurul ei. Oaspetii, 
feluriti şi neinchipuiti, vieţuitoare fantastice ale Lumii Povestilor, o 
înconjurară şi o felicitară pentru reîntoarcerea printre ei, asigurând-o 
că toţi erau gata să o slujească în dificila ei misiune de a redobândi 
Tinutul Muntos ca parte a Lumii minunate a Povestilor, deşi, la drept 
vorbind, niciunii nu aveau un plan cât de cât clar cu privire la ce 
anume ar trebui să facă mai întâi. Erau acolo pitici, chiar mai mici 
decât ea, cu bărbi bogate si scufii roşii, izgoniți din peşterile si 
scorburile lor muntoase de Vrăjitorul Întunecat; se mai aflau pisici 
sălbatice, cu ochi alunecoşi mereu la pândă, despre care se zvonea că 
uneori mai aveau curajul să se furişeze până către cotloanele 
Ţinutului Muntos pentru a spiona uneltirile dusmanului; chiar si 
bufnite sperioase si rezervate isi roteau capul in toate directiile 

pentru a-şi vedea Stăpâna, de prin colţurile întunecate unde se 
refugiaseră; era o mulțime de ursuleţi, iepuraşi, ponei şi vulturi, gata 
de a alcătui o armată impresionantă, deşi nu se puteau pune de acord 
cine ar trebui să preia conducerea acesteia, fiecare sugerând că în 
vestita bătălie de la Trecătoare străbunii ori rudele lor rezistaseră cu 
mai mare înverşunare contra forțelor întunericului. Într-un cuvânt, 
era o harababură ca în poveşti, în care fiecare voia să spună sau să 
înfăptuiască ceva, fără a şti niciunul exact ce anume şi cum. Dar 
forfota şi gâlceava tuturor, printre căni cu ceai, ceşti cu cafele, cupe 
de şampanie şi dansuri nesfârşite, spuneau un lucru la unison: către 
Tinutul Muntos, alături de Prinţesa Sânziana. Şi cam atât. La un 
moment dat Sânziana crezu că nu va reuşi niciodată să se facă auzită 
în hărmălaia şi forfota generală, până când, din senin, la porţile 
castelului se auziră nişte bătăi puternice, un nechezat înfierbântat şi 
un glas hotărât: 

- În numele Vrăjitorului Alb, deschideţi porţile! Prinţesa 
Sânziana se află în pericol! 

O secundă încremeniră cu toţii, dar imediat porniră buluc 
înspre porţi, încurcându-se unii pe alţii şi repetând în cor, pe felurite 
voci: 

- E Mugurel, viteazul oştean străin aflat în slujba Vrăjitorului 
Alb! 

Sânziana ştiu în acel moment că se apropia clipa in care multe 
i se vor lămuri cu privire la dezordinea generală din Lumea 
Poveştilor. De sus, de la fereastra salonului, putu zări un băieţel tare 
drăguţ, dar care se invartea foarte tantos prin fata castelului, călare 
pe un ponei negru-negru, doar cu o stea albă în frunte. „Mugurel, 
Mugurel, oare de unde ai apărut tu în Lumea Povestilor şi încotro ma 
vei purta?” se întrebă în gând Sânziana, cu inima bătându-i ceva mai 
repede. 

Dacă Sânziana ar fi fost puţin mai mare, s-ar fi putut spune că 
în acel moment prințesa se îndrăgosti de Făt Frumos. Noi vom spune 
doar că Sânzianei îi plăcu de Mugurel, deşi ea nu ar fi recunoscut 
asta cu niciun preţ. Pentru a vedea dacă şi lui Mugurel i-a plăcut 

Sanziana, va trebui sa ii urmam mai departe in aventura lor prin 
Lumea greu de inteles a Povestilor. 


Sanziana călărea şi călătorea prin Lumea Povestilor, alături de 
Mugurel, pe calutul negru-negru cu o stea albă în frunte. De când o 
văzu în faţa castelului contelui Urechilă băieţelul o fură din mijlocul 
supuşilor ei şi o purtă prin ţinuturi necunoscute, parcă numai de el 
ştiute. De câte ori fetiţa vru să îl întrebe câte ceva, Mugurel îi 
răspunse încet prin acelaşi semn autoritar, punându-şi degetul la 
buze şi uitându-se precaut în jur: „Psssst! Vrăjitorul Alb a spus că nu 
avem voie să ne vorbim până nu ajungem în Codrul Fermecat”. 
Niciun cuvânt mai mult nu putu Sânziana să scoată de la băieţelul 
care se purta atât de misterios. 

Undeva deasupra lor fetița îl putea vedea, din când în cand, la 
lumina lunii, pe Vulturul Plesuv insotindu-i în zbor, sus de tot, mic si 
pierdut pe cerul înstelat. Uneori i se păru că erau mai multi vulturi 
pe cer, dar nu ar fi putut fi sigură, toată povestea era mult prea 
învăluită în mister. De prin tufişuri şi de pe crengile copacilor îi 
urmăreau priviri lucind enigmatic în noapte, dar fără să se audă 
niciun zgomot. Într-un târziu Sânziana înţelese că erau pisicile 
sălbatice, insotitoare destoinice ale prințesei în drumul ei către 
necunoscut. Din când în când răzbăteau de niciunde sunete scurte 
care păreau a fi semnale de avertizare: „Buhuhu! Buhuhu!”. Erau 
bufnitele sperioase şi retrase de la castel. Poneiul negru al lui 
Mugurel ciulea puţin urechiuşele, apoi schimba brusc direcţia, se 
oprea sau chiar se ascundea printre copaci. Sânziana simţea că era 
purtată printr-un ţinut misterios de către prieteni invizibili, dar 
mereu prezenţi în jur, în noapte. Dacă la început povestea i se păruse 
puţin stranie, de acum o amuza tot mai mult. De-abia aştepta să vadă 
cine îşi va mai face apariţia: Moş Martin, contele Urechilă, ducele 
Calut? Dar nu se ştia unde se vor regăsi cu stăpâna lor şi Sânzianei i 
se făcea tot mai dor de primii ei prieteni, care acum dispăruseră 
pentru o vreme de lângă ea, fără ca fetiţa să înţeleagă prea bine de ce. 
Însă cu toţii se îngrijoraseră când Mugurel îi anunţase că Prinţesa se 
afla în mare primejdie şi nimeni nu se împotrivise planului 

Vrăjitorului Alb. Fetiţa era tot mai curioasă in privinţa acestui 
vrăjitor care le hotăra soarta şi îi proteja fără ca nimeni să îl cunoască 
personal, dar şi fără ca nimeni să se împotrivească hotărârilor sale. 
Trebuie că era un mare înțelept. 

Dar iată că pe nesimţite ajunseseră printre copaci tot mai deşi 
şi Sânziana înţelese că trebuie să fi pătruns în Codrul Fermecat. La 
lumina tot mai slabă a razelor de lună, Mugurel opri poneiul, se 
întoarse şi privi către comitat sau către ceea ce se mai distingea din 
acesta. Părea că îşi ia rămas bun. 

- Prinţesă, Întunericul a pus stăpânire şi pe Comitatul de 
Câmpie. Nu ne vom mai întoarce aici până când nu vom elibera 
Lumina de sub blestemul Vrăjitorului Întunecat. Trebuie să ne 
grăbim. 

Şi dădu pinteni poneiului care porni în trap grăbit către desiş. 
Sânziana nici că putea fi mai uimită de vorbele lui Mugurel. Cum 
adică Lumina, Întunericul? Până atunci toată povestea i se păruse 
mai mult un joc amuzant care se va sfârşi destul de repede şi cu 
multă veselie. Acum parcă începea să înţeleagă faptul că lua parte la 
o încercare mult mai serioasă şi mai periculoasă decât şi-ar fi 
imaginat sau dorit vreodată. Brusc i se făcu frică. În jur era o beznă 
de nepătruns şi o linişte nefirească. Îl strânse ceva mai bine în braţe 
pe Mugurel şi îşi ascunse cârlionţii aurii la pieptul acestuia. Băiatul 
zâmbi şi strânse la rându-i ceva mai ferm căpăstrul poneiului. Acesta 
necheză nedumerit şi se opri. După câteva clipe Mugurel spuse: 

- Prinţesă Sânziana, suntem amândoi parte din Marea Poveste, 
aşa spune Vrăjitorul Alb. Prezenţa noastră aici şi acum nu este o 
întâmplare, ci aşa trebuia să se înfăptuiască, totul e scris în Carte. 
Nici eu nu am ştiut ce e cu mine când m-am trezit la Trecatoare, 
singur într-un ţinut pustiu, rece şi întunecat. Dar în curând a apărut 
din noapte poneiul cu stea albă în frunte care m-a luat cu el într-o 
aventură parcă fără de sfârşit. Nici azi nu ştiu de unde am venit aici, 
în Lumea Poveştilor, dar am aflat cine sunt şi nu pot să nu accept tot 
ce mi-e rostuit în această poveste. Amândoi trebuie să luptăm, 
Prinţesă, alături de Vrăjitorul Alb şi de toată suflarea din Poveste 
pentru a readuce Lumina în acest tărâm. Altă cale nu există. 

Vocea gravă şi serioasă a băiatului era parcă aceea a unui om 
mare. Sânziana se simțea ceva mai în siguranţă acum, dar povara 
rolului pe care trebuia să şi-l asume o apăsa tot mai greu. Ea, o fetiţă, 
să lupte alături de un băieţel împotriva Întunericului şi a Vrăjitorului 
Întunecat? Nu, nu o fetiţă, ci o Prinţesă adevărată, şi nu singură, ci 
însoţită de toţi cei pe care îi întâlnise. Însă unde erau cu toţii? Şi unde 
mergeau? Fetiţa rosti puţin temătoare în noapte: 

- Mugurel, încotro ne îndreptăm? 

- Asta nici eu nu ştiu precis, prințesă. Vrăjitorul Alb a zis că o 
dată ajunşi în Codrul Fermecat vom şti să ne descurcăm. Şi a mai zis 
că are mare încredere în amândoi şi că nu vom fi singuri. În curând 
ar trebui să avem un semn de la el. Cred că este vorba despre 
Licurici. 

Într-adevăr, printre copaci, risipind ici şi colo întunericul, se 
arătă o luminiţă verzuie şi micuță, dansând în zbor la stânga şi la 
dreapta, parca în căutarea drumetilor rătăciți în desişul codrului. 
Fetiţa surâse ceva mai încrezătoare la vederea luminitei jucăuşe. Îi 
era familiară, îi amintea de ceva, dar nu putu spune exact de ce 
anume. Se simţi, din nou, acasă. 


Licuriciul nu glăsuia defel. Apăru în zbor nesigur din beznă, 
Sânziana şi Mugurel urmărindu-l când la dreapta, când la stânga, 
parcă în căutarea unor drumeti rataciti. În cele din urmă Licurici 
poposi pe botul poneiului, confundându-l desigur cu vreo frântură 
neinsufletita a pădurii. Dar căluţul negru-negru nu fu foarte încântat 
de musafirul obraznic şi, privindu-l cu interes cum se odihnea pe 
boticul său rămas fără suflare din cauza surprizei, necheză brusc, dar 
hotărât, a dojană. Licuriciul se sperie nespus de tare şi sări direct în 
părul fetiţei unde se cuibări confortabil parcă aşteptând să adoarmă 
sau cel puţin să nu fie văzut de ființa aceea necunoscută care îi 
nechezase adineaori direct în fata. Sânziana încremeni, mai mult de 
încântare decât de teamă, văzând ce podoabă strălucitoare îşi aflase 
popas printre cârlionţii ei aurii. Mugurel zâmbi amuzat de 
întâmplare, dar hotărî să termine cu joaca. Probleme serioase trebuia 
să îşi afle rezolvări, iar Licuriciul acesta zăpăcit era singura lor 

speranță în momentul de fata. Îşi apropie buzele de luminita 
tremurândă în părul Sânzianei, ceea ce acceleră bătăile inimii fetiţei, 
ŞI-I zise: 

- Licurici jucăuş, luminita zburătoare a nopţii, noi suntem, 
Prinţesa Sânziana şi Mugurel. Să purcedem înspre locul in care ţi-a 
spus Vrăjitorul Alb să ne conduci, nu avem timp de răgaz, vremurile 
sunt târzii. 

Licurici încetă să mai pâlpâie în noapte, probabil speriat de 
glasul neaşteptat al baietelului, apoi începu să zburde vesel în jurul 
drumetilor, luminându-i de jur împrejur, bucuros nevoie mare de 
întâlnirea cu ei şi sfârşi prin a o zbughi mult prea repede în noapte, 
dându-i multă bătaie de cap poneiului care se străduia cu greu să se 
tina după el. Mugurel de-abia prididea să se ţină drept în şa, cu 
mâinile crispate pe haturi şi picioarele încordate în scările 
harnaşamentului, iar Sânziana se ghemuise şi mai strâns la pieptul 
său, urmărind fascinată zborul luminitei în depărtare. Strabatura 
astfel desişuri nenumite şi râpe nesfârşite până când, într-un târziu, 
în preajmă îşi făcură apariţia, din nou, scânteierile tăcute ale ochilor 
pisicilor sălbatice, care păreau să îi supravegheze discret în drumul 
lor către o destinaţie necunoscută. Bufnitele nevăzute începură să 
strige „Buhuhu! Buhuhu!” 
pierduse din raza vederii pe Licuriciul zăpăcit şi jucăuş. Cum necum 


şi foarte bine făcură, căci poneiul îl cam 


izbutiră să iasă la liman într-o poiană inundată de razele lunii, iar 
acolo nu mică le fu mirarea să constate că intraseră într-o altă lume, 
aceea a piticilor cu scufii roşii. Aceştia ţineau sfat de taină în jurul 
focului, trăgând adesea din pipe minuscule, oftând şi în general mai 
mult gândiţi decât vorbareti. Nu reuşeau să ia o hotărâre şi se pare ca 
sosirea drumetilor îi insufleti peste măsură, căci Sânziana, Mugurel si 
poneiul se pomeniră dintr-o dată înconjurați de cântece şi voiosie, iar 
in luminis se înfiripă o hărmălaie de nedescris. Din când în când, sus 
în văzduh se vedeau la lumina lunii vulturii care supravegheau 
depărtările, iar în jurul poienii sclipeau enigmatic ochii felinelor, cu 
urechile ciulite către necunoscutul de nepătruns al Codrului 
Fermecat. Sânziana şi Mugurel intelesera că au ajuns între prieteni şi 

se simtira in siguranţă. Vrăjitorul Alb avusese grijă să nu rataceasca 
singuri în călătoria lor, dar greul de-abia acum începea. 

După multe cântece piticeşti şi canite cu vin roşu din pivnițele 
necunoscute ale micutilor petrecareti, piticul Gnom isi drese glasul si 
spuse: 

- Prinţesă Sânziana, neamul piticilor a fost din cele mai 
îndepărtate vremuri slujitor credincios al regilor, reginelor, 
printeselor şi prinților din Lumea Poveştilor. Despre noi se spun 
vorbe de taină: cum că am fi spirite care am locui în interiorul 
pământului, păzind bogăţiile ascunse ale acestuia, aur, pietre 
preţioase şi alte negândite comori. După cum vezi, micuță prinţesă, 
ne afli la suprafaţa pământului, sub cerul înstelat, păzind focul acesta 
jucăuş şi nenumărate canute cu vin roşu, că le-am şi pierdut şirul de 
când ne tot gândim cum să purcedem la fapte. 

Şi zicând acestea, piticul Gnom închină încă o ulcică în 
strigătele entuziaste ale întregii adunări. Bând cu sete, Gnom 
continuă: 

- Se mai spune şi că am fi isteţi nevoie mare şi tare vioi. Ei, 
dacă o fi sau nu o fi aşa, nu putem noi să hotărâm, dar dacă vom 
reuşi să aflăm un mijloc de a ne întoarce în Ţinutul Muntos, tare mi-e 
teamă că vom avea de păzit şi altceva prin cotloanele stâncoase, prin 
peşteri şi catacombe, în adâncul pământului... 

Şi aici piticul Gnom trase cu ochiul şiret către ceilalţi pitici, 
care zâmbiră pe sub mustati sau în barbă, mândri nespus de mult de 
ceea ce vor avea ei de păzit în pesterile Ţinutului Muntos... 

- Ce să mai lungim vorba, Prinţesă. Adevărul e că neamul 
piticesc a fost dintotdeauna păzitorul vistieriei regale. Şi a fost un 
slujitor atât de destoinic şi atât de bun paznic al vistieriei încât... 
încât... 

Şi aici piticul Gnom se opri parcă fără a-şi afla vorbele 
potrivite. Îşi mângâie îndelung barba, îşi frământă scufia în mâini, se 
uită a ajutor către ceilalți pitici, aceştia se făcură că nu îi observă 
fastaceala şi cercetară cu deosebit interes canitele golite de vin, parcă 
vrând să se asigure că nu mai e niciun strop, ce mai, cu toţii erau tare 
incurcati şi niciunul nu îndrăznea să recunoască ceva anume. 

- Vezi dumneata, domnita, continuă piticul Gnom, am ascuns 
atât de bine comoara înainte de a fi izgoniți din Ţinutul Muntos 
încât... încât... (piticul mai bău o gură zdravănă din ulcea pentru a 
afla curaj) încât... am uitat unde am ascuns-o. 

Şi imediat, în cor, toţi piticii îşi agitară scufiile a incuviintare şi 
întăriră spusele conducătorului: „Aşa e, am uitat! Am pitit-o foarte 
bine, dar am uitat unde. Nu e nimic, Prinţesă, comoara e în 
siguranţă, doar că am uitat unde e. Dar nu e nici o problemă, o vom 
găsi noi” se putea auzi din toate părţile, într-un cor pe mai multe 
voci, de parcă în sfârşit căzuseră de acord că nu au de ce să fie trişti, 
uite, nu e nicio problemă, o vor găsi ei, important e că au tăinuit-o 
bine... 

Sânziana nu putu să nu zâmbească uitându-se la ei cât erau de 
serioşi, entuziaşti şi totuşi stanjeniti în acelaşi timp, de parcă acea 
comoară din poveşti ar fi fost cel mai important lucru de lămurit în 
adunarea lor din poiană. După o vreme, când căzură cu toţii de 
acord că nu există nicio problemă gravă în privinţa comorii, piticul 
Gnom se ridică brusc în picioare, îşi umplu canuta, gest imitat 
imediat de toţi piticii, se urcă pe o buturugă de parcă intenţiona să 
tina un discurs, ridică ulcica şi spuse răspicat: 

- La drum către Ţinutul Muntos, pentru redobândirea comorii! 

Şi toţi se uitară întrebător la Sânziana. Atunci fetiţa înțelese că 
ei se bizuiau pe ea pentru a-i ajuta să găsească pierduta comoară. 
Deşi poate ar fi trebuit să se sperie încă o dată, Sânziana izbucni în 
hohote fără să se poată abtine: de unde să ştie ea pe unde vor fi 
rătăcit zapacitii de pitici comoara? Zău că asta era prea de tot. 

Dar Sânziana îl privi pe Mugurel şi râsul i se curmă pe buze. 
Baietelul încălecase deja poneiul negru cu stea în frunte şi era gata de 
plecare. Atunci fetiţa înţelese că neapărat va trebui să le găsească 
piticilor comoara, sau cel puţin să îi lase să creadă că ea ştie unde e 
comoara şi că îi va conduce către aceasta. Făcu o reverență si, în 
chiotele şi strigătele de veselie ale întregii piticimi, eroii noştri 
părăsiră poiana în cântece vesele de drumeție. Incotro, Sânziana nu 
avea nici cea mai vagă idee. 

Străbătură Codrul Fermecat la lumina lunii, în cântece de voie 
bună, agitând torte şi canite cu vin, sunând din cornuri muzicale şi 
dansând cu toţii într-o mare veselie, conduşi de ritmul neobosit al 
licuriciului, până chiar şi bufnitele şi pisicile nevăzute intervenind de 
prin desişuri, pe ici, pe colo, la refren, cu glasul lor pe două tonuri 
diferite, unul grav şi scurt, ,Buhuhu!”, altul alintat şi lung, 
„Miaaau!”. lar cântecul suna cam aşa: „Să licurim printre licurici, / 
Nu este nicio taină-aici. / Să licureşti te voi învăţa / Cu toată inima...”. 
Ce mai, ai fi spus că porniseră cu toţii într-o plimbare plăcută prin 
pădure, fără să aibă nicio grijă şi nicio misiune de îndeplinit. Nici 
chiar poneiul negru-negru cu o stea în frunte nu se mai supăra când 
Licurici i se aşeza pe botic şi dădea din cap mai mult în ritmul 
cântecului, legănând alene luminita jucăuşă, până ce aceasta îşi lua 
iar zborul înainte şi înapoi prin grupul petrecaret, zăpăcind pe toată 
lumea cu agitația sa fără popas. De la o vreme Sânziana se gândi că 
nu ar fi rău să îi întrebe totuşi încotro se îndreaptă şi până când vor 
mai hălădui prin Codrul Fermecat, dar parcă îi părea rău să le strice 
voia bună. Şi astfel merseră şi merseră până când din depărtare se 
auzi un alt corn răspunzându-le prelung, moment în care Licurici o 
zbughi iute ca fulgerul înainte, pierzându-se printre copaci. Piticii 
răspunseră prin urale şi nenumărate sunete de corn, creând o 
hărmălaie de nedescris, iar poneiul negru necheză bucuros a 
recunoaştere. Sânziana privi nedumerită la veselia tuturor, până ce se 
întoarse către Mugurel. Acesta, zâmbind mulțumit, îi spuse fetiţei: 

- E Spiriduş. Ne-a găsit. Vom avea veşti de la Vrăjitorul Alb, 
Prinţesă. 

Sânziana se întrebă care va fi fost rolul ei în Lumea Poveştilor, 
căci lucrurile păreau a merge toate de la sine. Dar fu foarte curioasă 
să îl cunoască pe Spiriduş şi parcă i-ar fi părut rău ca aventura să ia 
sfârşit tocmai acum. Începea să îi placă povestea asta plină de 
întâmplări neprevăzute şi nu s-ar fi despărţit prea curând de toate 
personajele ei amuzante. Se simţea, tot mai mult, acasă. 

Şi nu mică îi fu mirarea să îşi reîntâlnească vechii prieteni. 
Moş Martin, contele Urechilă, ducele Calut, Vulturul Plesuv, cu toţii 
erau adunaţi la marginea unui râu ivit de niciunde şi care pleca mai 

departe liniştit prin hatisurile Codrului Fermecat. Nu arătau a fi 
preocupaţi sau ingandurati, ci, echipați de călătorie, tocmai trăgeau 
la mal pluta pe care, pare-se, călătoriseră până aici. Şi ce mai urale şi 
îmbrăţişări între cele două grupuri reunite! Câte aveau să-şi 
povestească! Cât erau de mândri, fiecare, de aventura de care 
avuseseră parte până atunci! 

- Plintesa, am luat suficiente plovizii pentlu călătolie! zise Moş 
Martin arătând către un rucsac din care se itea coada unei linguri... 

Sânziana nici nu mai trebui să întrebe cam ce înţelegea 
ursuletul prin provizii, dar avu o oarecare bănuială că în castelul 
contelui era o mare lipsă de miere. 

- Prinţesă, trebuie să aflu dacă mai trăiesc verii mei, Caii 
Sălbatici ai Ţinutului Muntos şi dacă da, să reluăm o prietenie 
întreruptă prea îndelungată vreme, continuă ducele Căluţ, bătând de 
două ori din copită şi agitându-şi coama. 

- Jar nouă, Vulturilor Plesuvi, ni s-a făcut foarte dor de casă, şi 
nu vom avea linişte până când nu vom zbura din nou deasupra 
piscurilor din jurul Trecătorii, interveni căpitanul Gărzii Comitatului 
de Câmpie. 

- Prinţesă, trebuie să readucem lumina în Comitat, sfârşi, cu 
un glas ferm, contele Urechilă. 

- Ca de altfel în întreaga Lume a Poveştilor, se auzi o voce 
străină. 

Cu toţii îşi întoarseră capul pentru a-l vedea pe cel care 
spusese ultimele cuvinte. Din scorbura unui stejar bătrân îşi făcuse 
apariţia Spiriduş. 

Atunci băgară de seamă că, de fapt, în scorbura stejarului 
bătrân era o usita de intrare către o locuinţă pe care cu greu ţi-ai fi 
putut-o închipui în codrul dimprejur. Spiriduş era o arătare tare 
micuță şi simpatică, semănând cu un copilaş poznaş si pus pe şotii, 
de n-ar fi avut urechile lunguiete, aripioare ce-i fremătau neliniştite şi 
ochii verzi, parcă de pisică, ce sclipeau în noapte. Cu toţii se uitau 
nedumeriti la Spiridus, neintelegand cum de a apărut asa din senin şi 
parcă fiind in stare să jure că mai înainte nu era acolo nicio uşiţă, ci 
doar o scorbură obişnuită de stejar bătrân. Spiriduş se uită la ei 

zâmbindu-le de parcă numai el ar fi ştiut ceva anume, iar ei habar nu 
aveau ce ştie el, se uită împrejur la Codrul Fermecat, se zgribuli 
putintel şi zise: 

- Intraţi, intraţi, se face tot mai răcoare în Codrul Fermecat şi 
în curând va începe să ningă. Înăuntru ne aşteaptă un foc bun şi un 
ceaun plin cu ceai de tei să ne încălzească puţin. 

Şi spiriduşul dispăru la fel de neînțeles cum şi apăru. 
Drumetii izbucniră toţi în cor exprimându-şi neîncrederea la vorbele 
acestuia, cum adică să ningă la început de vară, doar iarna de-abia 
trecuse în Comitatul de Câmpie, floricelele împresurau toate 
câmpurile, iar în Codrul Fermecat copacii îşi purtau mândri coroana 
lor bogată şi verde. Ei, zău, că prea îşi râdea de ei arătarea asta 
micuță. Dar în acel moment o rafală rece de iti îngheţa sângele veni 
de-a lungul râului şi primii fulgi rari se şi abătură asupra Codrului 
Fermecat. Fără să mai protesteze se îngrămădiră cu toţii către 
scorbură, cu gândul la focul zdravăn şi ceaiul fierbinte promise de 
Spiridus. 


Şi iată-i pe toţi adunaţi în jurul unei mese uriaşe, de ai fi zis ca 
sunt într-o sală de consiliu din interiorul unei cetăţi. Dar eroii noştri 
se aflau într-o scorbură de stejar, undeva în adâncul pământului, 
după ce merseseră îndelung prin nişte cotloane intortocheate de ai fi 
zis că străbătuseră toată întinderea Codrului Fermecat de data asta 
pe dedesubt, pe la rădăcinile copacilor maiestuoşi. Noroc mare avură 
cu Licurici, singurul care părea că se descurcă prin întunecimea 
nesfârşită ca la el acasă. Într-un târziu ajunseră în sala mare şi 
călduroasă, luminată din plin de făclii cu răşină aşezate pe pereţi, de 
torţe şi lumânări risipite într-o mare dezordine, ca să nu mai vorbim 
de focul jucăuş din şemineu, deasupra căruia se legăna un ceaun 
aburind şi plăcut mirositor. O mulţime de ulcele şi canite se aflau pe 
masă, aşa că fiecare îşi umplu câte una şi se aşeză după cum apucă, 
însă nu înainte de a aştepta ca Sânziana să ocupe scaunul din capul 
mesei. Spiriduş nu se afla niciunde, dar parcă îl simțeau 
pretutindeni. După o vreme în care îşi traseră sufletul, piticul Gnom 
îndrăzni şi începu voios: 

- Prinţesă Sânziana, dragi prieteni, eu spun că până acum ne- 
am descurcat destul de bine. 

- Aşa este, ne-am descurcat binişor, întăriră pe diferite tonuri 
vocile tuturor piticilor, agitând în aer canitele cu ceai, de parcă ar fi 
ţinut un toast în cinstea reuşitei lor. 

Ursuletul Moş Martin, aşezat la stânga Sânzianei, învârtea 
fericit cu lingura în ulcica sa cu ceai o cantitate apreciabilă de miere şi 
dând din cap mormăi cu plăcere până ce glasul i se auzi clar: 

- Ne-am desculcat foalte bine. Am stlăbătut alatuli de plintesa 
Comitatul de Câmpie, am luat palte la Balul de Plimăvală, apoi am 
călătolit cu pluta pe lâu, ial acum am ajuns în Codlul Felmecat 
înainte de venilea ielnii, toate astea fălă ca Vlăjitolul Întunecat să ne 
dea de ulmă. 

De data asta fu rândul contelui Urechilă, al ducelui Calut si al 
Vulturului Pleşuv să se agite bucuroşi în jurul mesei. Replica 
piticului Gnom nu se lăsă prea mult aşteptată: 

- lar noi am apărat-o pe prinţesă in Codrul Fermecat, am 
hotărât să purcedem la regăsirea comorii pierdute... ăăă... ascunse 
vreau să spun şi am călătorit până la Râul fără Nume. Şi asta fără ca 
Vrăjitorul Întunecat să prindă de ştire. 

Uralele şi aprobările se intetira din toate părţile. La un 
moment dat, auzindu-se şi mieunatul pisicilor sălbatice de prin 
ascunzişurile lor ferite, precum şi glasul grav al bufnitelor de prin 
cotloane, piticul Gnom interveni: 

- Şi nu putem să îi uităm pe bunii noştri prieteni, pisicile 
sălbatice, bufnitele sperioase, Licurici, Mugurel si poneiul cu o stea în 
frunte, care, ce-i drept, au dus greul protejării prințesei atunci când 
noi nu am fi putut să o facem. lar acum suntem cu toţii, împreună, 
gata sa readucem lumina în Lumea Povestilor! 

Replica finală a piticului Gnom avu ca urmare un vacarm 
asurzitor, fiecare căutând să îşi exprime cât mai clar bucuria şi 
fericirea unei asemenea izbânzi vitejeşti cum de multă vreme nu se 
mai pomenise în Lumea Poveştilor. Doar Mugurel stătea pe gânduri 
şi nu spunea nimic de o bună bucată de vreme, preocupat nu se ştie 
de ce anume. Chiar, de ce era îngândurat voinicul străin? După ce 

hărmălaia încetă, Mugurel se ridică de pe scaunul său aşezat la 
dreapta Sânzianei şi începu să cuvânteze cu un glas foarte serios: 

- Prieteni, aşa este, toate câte le-aţi spus sunt cât se poate de 
adevărate şi de netăgăduit. Fiecare a făcut multe pentru a o feri pe 
prinţesă de vederea Vrăjitorului Întunecat. Dar povestea este departe 
de a se fi terminat. 

Ochii tuturor erau atintiti pe făptura micului voinic ivit dintr- 
un tărâm străin în Lumea Poveştilor şi parcă nimeni nu îndrăznea să 
îl contrazică. Ştiau cu toţii că are dreptate, dar parcă nu ar fi vrut să 
ştie. Se auzi doar nechezatul nerăbdător al poneiului negru-negru cu 
o stea în frunte. 

- Imediat, imediat, îi spuse Mugurel, şi continuă: 

- O parte dintre noi trebuie să rămână aici, alături de prinţesă, 
chiar dacă Spiriduş cred că s-a îngrijit îndeajuns ca acest lăcaş să nu 
fie găsit cu uşurinţă de priviri curioase. Ceilalţi însă va trebui să ne 
continuăm călătoria pentru a elibera Lumina de sub blestem. Şi nu va 
fi deloc uşor. 

Peste adunare se abătu liniştea. Parcă nimeni nu îndrăznea să 
spună nici nu şi nici da. Niciunul nu ar fi părăsit-o pe prințesă, fie 
chiar şi pentru o faptă atât de vitejească. După cum nimeni nu ar fi 
ratat prilejul unic de a restabili ordinea firească în Lumea Poveştilor. 
Eroii înțelegeau cu nelinişte că nu pot să aleagă. Şi erau tare abatuti. 
Atunci Sânziana pricepu, în sfârşit, ce trebuia să facă ea în Lumea 
Poveştilor, pentru ce se rătăcise ea în această poveste. Ridicându-se, 
în capul mesei, îşi aşeză mâna pe umărul baietelului şi zise: 

- Eu voi fi printre aceia care vor purcede, alături de voinicul 
Mugurel, către Ţinutul Muntos. Cine doreşte acelaşi lucru, mă poate 
însoţi. 

Deodată mesenii se luminara la chip şi începură să zambeasca 
pe sub mustati, fie ele piticesti sau pisicesti. 

- Eu voi melge alătuli de plintesa! sări de pe scaun, cu lingura 
în mână, ursuletul Mos Martin. 

- $ieu de asemenea! îşi agită scufia piticul Gnom. 

- Şi eu! Şi eu! se auzi de pretutindeni şi începu un tărăboi şi o 
harababură. Licurici nu mai prididea să se agite peste tot, pentru a da 

de înţeles că si el va pleca in aceeaşi călătorie. Acum erau, în sfârşit, 
uniţi cu adevărat. Mugurel surâse mulţumit şi luă mâna fetiţei într-a 
sa. Inima Sânzianei începu iar să bată mai repede. 

- Îți mulțumesc, Sânziana. 

- Doar aşa putem ajunge acasă, nu? răspunse, tainic, fetiţa. 

Baietelul incuviinta încet din cap. Pe obrazul fetiţei se prelinse 
o lacrimă. Licurici se abătu asupra lacrimii, iar luminita făcu sa 
dispară micuța boabă sărată. Sânziana surâse şi îşi aminti că este o 
prinţesă care nu trebuie să plângă. 

În mijlocul mesei apăru din senin Spiriduş, foarte zâmbitor. 

- Prieteni dragi, zise Spiriduş, Vrăjitorul Alb vă transmite 
gândurile sale bune. Şi ne aşteaptă pe toţi pe Lacul Inghetat. 

După care Spiriduş se făcu nevăzut. 


Afară ii aştepta un peisaj de nerecunoscut. Râul fără Nume 
inghetase complet, inlantuind şi pluta. Oricum nu le-ar mai fi folosit 
drumetilor în continuarea călătoriei lor. Zăpada se aşternuse peste 
Codrul Fermecat in nameti uriaşi, iar priveliştea frunzelor verzi 
îngheţate şi năpădite de nea era cu siguranţă ceva nou, chiar şi în 
Lumea Poveştilor. Întreg tărâmul fusese blestemat să vieţuiască in 
noapte, până la revenirea luminii, şi ne vom imagina cât de stranie 
trebuie să li se fi părut eroilor noştri lumea în care trebuia să îşi 
continue aventura. Îmbrăcaţi cu paltoane şi echipați cu mănuşi, 
fulare, cizmulite şi caciulite călduroase, prin grija aceluiaşi misterios 
Spiriduş, piticii, fetiţa, băieţelul, contele Urechilă şi ursuletul Moş 
Martin tremurau privindu-şi prietenii care se multumeau cu blanita 
lor naturală, anume pisicile sălbatice, ce păşeau atente printre 
nameti, nedumerite când se afundau prea mult în troiene. Vulturul 
Pleşuv şi bufnitele sperioase dispărură printre copaci, agitându-le 
ramurile şi imprastiind în jur o perdea de pulbere albă. Atât le trebui 
celorlalţi şi imediat se încinse o bătaie cu bulgări, unde trebuie să 
recunoaştem că cel mai avantajat fu Licurici, pe care nimeni nu reuşi 
să îl atingă în zborul său neastâmpărat. Şi ducele Calut se descurcă 
binişor, nu mai prea putea fi distins în peisajul alb; poneiul negru- 
negru cu stea în frunte fu, în schimb, victima cea mai des căutată de 


30 


proiectilele tuturor. Oricât incercara, nu reuşiră să aprindă un foc si 
reveniră în vizuina din scorbură unde, aşezaţi în jurul mesei şi la 
căldura căminului, se sfătuiră cu privire la drumul ce îi aştepta. Căci 
nimeni nu ştia pe unde era Lacul Îngheţat. 

- Eu spun că să urmăm Râul fără Nume ar fi cel mai bine, fu 
de părere Mugurel. 

- Aşa este, întări piticul Gnom. Orice râu calauzeste către ceva, 
către mare sau către izvoare. 

- Si atunci unde s-al afla Lacul Inghetat? interveni ursuletul 
Mos Martin. 

Toată adunarea tăcu nelămurită. Sânziana isi lua inima in 
dinţi şi propuse o soluţie care putea să îi conducă direct către scopul 
călătoriei lor. 

- Izvorul unui râu se află de obicei în munte. Dacă vom 
purcede către izvoare vom afla sau nu Lacul Inghetat, dar sigur vom 
ajunge în Ţinutul Muntos. 

Toţi cei de fata tăcură mâlc. Nimeni nu îndrăznea să spună 
nimic. Încet-încet ochii tuturor se îndreptară întrebător către 
Mugurel, voinicul străin care venise în Lumea Poveştilor tocmai de la 
Trecătoare, străbătând întunecatul şi inghetatul Tinut Muntos. 
Nimeni nu îndrăznise până atunci să afle cum reuşise el aşa ceva, iar 
curiozitatea şi imaginaţia născuseră legende care mai de care mai 
fabuloase despre aventurile şi vitejia sa, cu toate că nimic nu 
cunoşteau cu adevărat despre el. Mugurel înţelese că trebuie să le 
spună câte ceva, dar nu ştia dacă adevărul i-ar fi ajutat pe toţi cei care 
acum aşteptau ajutorul său. Căci nici Mugurel nu îşi amintea prea 
multe despre aventura sa în Ţinutul Muntos, până nu se trezise privit 
de Spiriduş în Codrul Fermecat. Băieţelul îşi îndreptă spatele, isi 
drese glasul şi începu după cum urmează: 

- Prieteni, Tinutul Muntos e un tărâm tare fioros. 

- Foarte fioros... teribil... groaznic... , se grăbiră să fie de acord 
cei de fata, deşi prea puţini cunoşteau câte ceva despre acel loc din 
propria experienţă. 

- Am străbătut multe zile şi nopţi ...ăăă... adică vreau să zic 
multe nopţi hălăduind prin povârnişurile şi prăpăstiile sale fără de 

sfârşit, căutând sa aflu cât mai multe despre duşmanul nostru, 
Vrăjitorul Întunecat. 

La aceste cuvinte, adunarea ciuli urechile şi-l privi cu atenţie 
sporită pe micul viteaz. Fiecare îşi imagina cam ce aventuri trăise 
Mugurel pe acolo, dar nu ai fi găsit două poveşti asemenea sub 
tâmpla celor de faţă. Încurajat, Mugurel continuă mai sigur pe el: 

- Într-un târziu, am aflat în căutările mele un loc ferit, ascuns 
între piscuri semete, de unde părea că porneşte o cale către alta lume. 

În acest moment încordarea tuturor nu avu margini. Până şi 
Licurici încremenise pe boticul poneiului cu stea în frunte, iar 
poneiul nu îndrăznea să strănute sau să necheze. Pisicile sălbatice se 
ghemuiseră în jurul focului, multumite de căldură şi încetaseră să 
mai toarcă asteptand să afle ce descoperise Mugurel. Bufnitele 
sperioase îşi făcură curaj şi se apropiară de adunare de prin colţurile 
întunecate. Ursuletul Moş Martin, care atipise cu gândul la 
hibernare, fu trezit de un ghiont discret al contelui Urechilă. Urechile 
iepuraşului se lungiră peste măsură ascultând fiecare cuvânt al 
voinicului. Ducele Calut îşi întinse gâtul peste aripile Vulturului 
Plesuv, împietrite la jumătatea bătăilor. Ce mai, în toată vizuina nu 
se mai auzea decât trosnetul flăcărilor în semineu. Sânziana 
intelesese de la bun început jocul baietelului şi, deşi bănuia ce aflase 
acesta, se străduia să pară cât mai interesată de spusele lui. 

- Într-o văgăună tainică se afla Lacul Inghetat, iar de acolo 
pornea Râul fără Nume către Codrul Fermecat şi către Comitatul de 
Câmpie. 

Întreaga adunare izbucni în urale şi reîncepu o agitaţie şi o 
hărmălaie ca-n poveşti, fiecare fiind de-acum sigur că Vrăjitorul Alb 
îi aşteaptă chiar în inima Ţinutului Muntos pentru a-l nimici 
împreună pe Vrăjitorul Întunecat. Nimeni, cu excepţia Sânzianei, nu 
observa că, pret de o clipă, pe umărul drept al viteazului apăru 
Spiriduş, care-i şopti ceva în ureche. După ce vânzoleala se mai 
potoli, iar canitele aburinde poposiră iar în fata mesenilor, Mugurel 
mai adăugă: 

- Departe, pe Lacul Îngheţat, se zărea, dispărând în noapte, o 
lumină. 

Uimirea eroilor nostri nu putu fi descrisa. Piticul Gnom striga 
din adancul pieptului: 

- Asta e, Lumina e acolo, să mergem să o eliberăm! 

Şi începu o forfotă prin vizuină de ai fi zis că se pregătea un 
război. Şi poate era chiar astfel. 


Departe, departe, în Lumea Poveştilor, pe Râul fără Nume, 
pitici, pisici, ponei, vulturi, bufnite, un iepuras, un ursulet, un 
licurici, o fetiţă şi un băieţel înaintau către necunoscut, pentru a 
elibera Lumina de sub un crunt blestem. 

- Se poate ca lâul să fie fălă de sfâlşit? se întrebă, obosit, 
ursuletul Moş Martin. Părea că merg de o veşnicie, sub razele de 
lună, printre meandrele îngheţate ale unei lumi fantastice, în care nu 
aveai de unde să ştii ce te aşteaptă la următorul cot, sau cine te 
pândeşte dintre ramurile verzi, înzăpezite, ale copacilor iernatici pe 
nepregătite. 

- Nu, doar unele poveşti sunt fără de sfârşit, îi răspunse, sigur 
pe el, şi totuşi trist, Mugurel. 

- Asta înseamnă că odată ajunşi la izvoarele Râului fără Nume 
povestea noastră nu va înceta? Era glasul temător al Sânzianei, 
adresat, încet, baietelului, pentru a fi auzit doar de acesta. Mugurel 
îşi apropie poneiul negru cu o stea în frunte de poneiul alb, ducele 
Calut, care îşi purta mândru prinţesa către destinul comun tuturor. 

- Povestea noastră nu va înceta niciodată, prințesă Sânziana. 
Este o poveste fără de sfârşit. 

Fetiţa nici nu ştiu dacă ar fi trebuit să se teamă de vorbele 
viteazului care îi sta alături sau, dimpotrivă, să se bucure nespus. 
Oricum, bătăile inimii ei, dacă s-ar fi putut auzi în tăcerea dimprejur, 
ar fi sunat asemeni ropotului de ploaie pe fereastra mansardei în 
luna lui marte (şi Sânziana se întrebă, încă o dată, de unde îşi 
amintea ea de mansardă, de ploaie şi de luna lui marte. Undeva, 
cândva, departe, departe, fetiţa îşi amintea din când în când frânturi 
dintr-o altă poveste...). 

Brusc, dinspre înaltul înstelat al cerului se apropie val-vârtej 
căpitanul Gărzii Comitatului, Vulturul Pleşuv, însoţit de o seamă de 

zburătoare asemeni lui, care îşi agitau nervos aripile uriaşe in jurul 
drumetilor. Bufnitele sperioase şi nevăzute începură să buhăie în cor, 
vădit temătoare, iar pisicile se încordară privind fix către lună. 

- Liliecii, liliecii, se apropie o armată de lilieci uriaşi! mai 
apucă să spună Vulturul Pleşuv şi, într-adevăr, se auzira tipete 
ascuţite, nefireşti, iar în lumina lunii se iviră siluete amenințătoare. 
Licurici începu să zboare dezordonat printre drumeti, piticii se uitară 
deznădăjduiţi către straniile zburătoare din înalt, care ar fi putut cu 
uşurinţă să inhate câte un pitic, cu scufie roşie cu tot şi să îl ducă 
înspre necunoscutul Tinut Muntos, de unde doar Mugurel cu 
poneiul său răzbiseră vreodată teferi. Nimeni nu ştia cum să facă faţă 
primejdiei venite pe nepregătite, fără doar şi poate, din partea 
Vrăjitorului Întunecat. În acel moment se auzi glasul calm al 
viteazului Mugurel: 

- Priviţi în faţă. Pe Râul fără Nume ne vine în întâmpinare un 
ajutor neprevăzut. 

Ajutorul însă nu era, după cum s-ar fi aşteptat unii, o vietate 
nemaiîntâlnită a Lumii Poveştilor şi nu era nici Spiriduş şi nu era nici 
Vrăjitorul Alb. Şi, cu toate acestea, apariția se mişca de parcă ar fi fost 
vie, deşi nu glăsuia, iar formele şi conturul ei se modificau 
necontenit. 

- Înainte, înainte! mai strigă băieţelul şi, agitând o sabie 
micuță, de parcă ar fi fost o jucărie (si poate asta şi era), se repezi 
împreună cu ceilalţi către zidul de ceață deasă care se îndrepta 
vertiginos în întâmpinarea lor. 

Contele Urechilă fu singurul care ezită pret de o secundă. 
Ceva îi spunea, în sinea lui, că ceața aceasta, ivită chiar la momentul 
potrivit, nici mai devreme, nici mai târziu decât exact la apariţia 
liliecilor uriaşi, putea să fie trimisă în ajutorul lor de către Vrăjitorul 
Alb, după cum ar fi putut fi la fel de bine o solie amăgitoare a celui 
care îi zădărâse pe nesuferitii inaripati. În definitiv, zidul de ceaţă 
cobora dinspre Tinutul Muntos, nu îi ajungea dinspre Codrul 
Fermecat şi Comitatul de Câmpie. Dar Contele Urechilă nu mai avu 
vreme să spună nimic. Deja erau, cu toţii, invaluiti de o perdea 
densă, prin care nu se mai putea vedea scufie cu scufie, ursulet cu 

iepuraş, ponei cu ponei sau pisicuta cu pisicuta. Prea târziu 
intelesera, cu toţii, că s-au rătăcit unii de alţii şi nimeni nu mai ştia, 
îngrozit, unde o pierduse pe prinţesa Sânziana. 

Dar Licurici ştia prea bine unde se află prinţesa. Speriat, acesta 
se ascunsese acolo unde se mai refugiase şi altă dată, anume printre 
cârlionţii aurii ai Sânzianei. Micuța luminita credea că acolo nu va fi 
inhatata de zburătoarele amenințătoare care păreau a fi pretutindeni 
împrejur. Licurici însă, pâlpâind agitat, era singurul reper vizibil în 
ceaţă. Şi nimeni nu bănuia că urmărind pâlpâirile vagi ale luminitei 
ar fi putut să o afle cu uşurinţă pe prințesă. Nimeni, în afara 
duşmanului întunecat. 

În ceaţă, pe Râul fără Nume se dădea o bătălie inegală şi 
dezorganizată între cele două armate. Liliecilor nu prea putea nimeni 
să le ţină piept şi, ceea ce doar puţini dintre eroii noştri şi-ar fi putut 
imagina, mamiferele zburătoare se înțelegeau între ele de minune, cu 
ajutorul unor sunete pe care doar ele le puteau auzi, astfel încât ceata 
le încurca prea puţin. Liliecii nu aveau nevoie să vadă. Ba 
dimpotrivă, întunericul le convenea de minune. Vulturii pleşuvi, 
neputincioşi, se ciocneau mai mult între ei decât cu duşmanii 
nevazuti. Pisicutele sălbatice, oricum prea micute pentru nişte şoricei 
atât de mari şi de neobişnuiţi precum liliecii uriaşi, de-abia 
pridideau, cu greu, să se apere cu gherutele ascuţite de dinţii ascuţiţi 
ai duşmanului zburător. Moş Martin, contele Urechilă şi piticii se 
strigau deznădăjduiţi prin ceaţă, bâjbâind unii în căutarea celorlalţi, 
cu toţii fiind ingroziti de absenţa Sânzianei. Mugurel, călare pe 
poneiul negru cu o stea în frunte, agitând de zor micuța sabie de 
jucărie, era, într-adevăr, viteazul din poveste, dar voinicul se 
depărtase de restul prietenilor sau fusese îndepărtat de către inamicii 
inaripati, până se pomeni singur-singur, departe de toţi si de toate. 
Ducele Căluţ, neobişnuit cu asemenea întâmplări în Comitatul de 
Câmpie, porni în galop, către nicăieri, gândind că doar astfel ar putea 
să îşi salveze stăpâna. Dar, la un moment dat, ducele Calut înțelese 
că nu mai purta pe nimeni în galopul său fără ţintă, doar pe el însuşi 
şi povara înţelegerii că Sânziana îi fusese răpită. Cum şi când, nu îşi 
putea aminti. 

- Sanziana! Sanziana! se mai putu auzi, fara incetare, tot mai 
incet si mai incet, tot mai departe si mai departe, undeva, pe Raul 
fara Nume. 

lar Sânziana, purtată in zbor de o umbră imensă, căzuse într- 
un somn adânc, plin de vise stranii şi coşmaruri, somn din care nu 
avea să se mai trezească o îndelungată vreme. Ceea ce i se întâmplă 
de aici înainte în Lumea Poveştilor poate la fel de bine să fie aievea, 
după cum poate să fie doar ceea ce fetiţa visa, îndelung, în noapte. 


Ceaţa dispăru ca prin minune, dar nu se risipi şi din sufletele 
drumetilor. Amarati, cu capetele plecate, fiecare în parte se 
invinovatea pentru dezastrul în care se regăseau atât de curând dupa 
ce plecaseră hotărâți nevoie mare către Ţinutul Muntos pentru a 
elibera Lumina. Piticii renuntasera să îşi mai caute scufiile risipite 
împrejur. Mai grav, uitaseră că şi-au pierdut caciulitele atât de dragi 
lor. Nu îşi puteau aminti decât că prințesa Sânziana, stăpâna lor, a 
tuturor piticilor din Lumea Povestilor, le fusese răpită, imediat ce o 
întâlniseră atât de bucuroşi, după atât amar de vreme, în Codrul 
Fermecat. Unde erau vremurile fericite de odinioară, cu cântece de 
voiosie şi planuri marete? Uitate, rătăcite, irosite. Piticul Gnom, cel 
mai viteaz dintre pitici, ar fi putut jura că un moment prinţesa îi 
fusese alături, în momentul în care îşi întinsese scufia către Licurici, 
pentru a-l ascunde de uriaşii lilieci. Dar chiar atunci asupra sa se 
abătură ghearele şi dinţii unui zburător, însângerându-i obrazul, iar 
Licurici dispăru pentru totdeauna. Piticul Gnom nu simţea durerea 
feţei sale sfâşiate, ci doar durerea din sufletul său. Pentru că, se pare, 
el fusese cel mai aproape de prințesă. Şi acum prințesa nu mai era. 

Moş Martin plângea de-a binelea ştergându-şi mereu ochii cu 
labutele. Credea că cel mai vinovat nu putea fi decât el însuşi, pajul 
prinţesei. Or, sarmanul ursulet nu reuşise să o apere pe stăpâna sa 
tocmai acum, când avusese mai mare nevoie de ajutorul lui. Şi Moş 
Martin nu îşi putea ierta vina de a o fi pierdut pe Sânziana, pe care, 
în ascuns, o iubea cu tot sufletul său de ursulet putintel cam zăpăcit. 

Mugurel era negru de supărare. Deşi nimeni nu îi reproşa 
nimic, băieţelul ştia că aveau cu toţii cea mai mare încredere în el, iar 

acum tocmai viteazul din poveste se dovedise neputincios si se lasase 
păcălit de către duşman, chiar de două ori: prima data când crezuse 
că zidul mişcător de ceaţă le-ar fi sălaş prietenos şi a doua oară când 
se repezise în lupte inutile cu toţi liliecii deodată, depărtându-se de 
prințesă. Poneiul negru-negru cu stea în frunte simţi suferința 
baietelului şi îşi plecă înspre ghetus capul, incremenind nemiscat ca o 
statuie a durerii. 

De fapt, nimeni nu schiţa niciun gest împrejur. Până şi vulturii 
pleşuvi păreau acum şi mai pleşuvi, lipsiţi de măreție, iar aripile 
pleostite le atârnau greoaie în jurul trupului resemnat. Risipiti pe 
întinderea îngheţată a Râului fără Nume, drumeţii păreau a fi o 
armată învinsă în cea din urmă bătălie. Într-un târziu, contele 
Urechilă îşi ciuli urechile, boticul începu să îi freamete adulmecând 
depărtările şi, în cele din urmă, o zbughi fără o vorbă printre copacii 
inzapeziti ai Codrului Fermecat. Cu toţii îl petrecură uimiti cu 
privirea cum dispare în salturi întinse printre nameti, iar Moş Martin 
îşi aminti cum odinioară iepuraşul se îndepărtase la fel, undeva, pe 
un drum de ţară, în Comitatul inverzit şi înflorit. Ursuletului îi 
dădură şi mai amarnic lacrimile. 

De undeva, din depărtare, pe Râul fără Nume, cineva cobora 
vertiginos. La început doar un punct în zare, apoi tot mai repede şi 
mai aproape, acel cineva părea că zboară ca vântul şi ca gândul pe 
întinderea de gheaţă. Nu le veni să îşi creadă urechilor când un glas 
familiar le strigă neliniştit, pe măsură ce se apropia de ei: 

- Partie! Partieee!!! 

Fără să mai poată controla sania, Spiriduş se năpusti printre 
pitici, pisicute, vulturi şi bufnite, trecu printre picioarele poneiului 
negru-negru cu o stea în frunte, nu il nimeri pe ursuletul plangacios 
şi, în ultima clipă, se agata de coama ducelui Căluţ, în timp ce sania 
poposea cu o bufnitură teribilă într-unul dintre copacii de pe 
marginea râului. 

- Ceea ce se cheamă slabe cunoştinţe în domeniul sporturilor 
de iarnă, remarcă amuzat Spiriduş. Mulţumesc, stimate duce Căluţ, 
mai adăugă Spiriduş, după care, agitându-şi aripioarele pentru a 
vedea dacă a scăpat întru totul nevătămat din aventura sa pe gheață, 

Spiridus le zambi drumetilor incremeniti acum de uimire si îi întrebă 
nedumerit: 

- Păi, parcă urma să ne reîntâlnim pe Lacul Inghetat?! Pe rau 
în jos, cu sania, odată am ajuns. Nu sunteţi aşa departe, iar voi 
popositi şi adastati când atâtea fapte vitejeşti vă aşteaptă? 

Niciunul dintre cei de fata nu îndrăzni să spună nimic. 
Văzând acestea, Spiriduş dădu la iveală o scufie roşie. Piticii îl priviră 
cu gura căscată, fiecare cercetându-şi instinctiv creştetul capului. 
Spiriduş zbură până în dreptul piticului Gnom, îi puse scufia pe cap 
ŞI-I zise: 

- Vrăjitorul Alb m-a rugat să vă spun astfel: nimic nu este 
întâmplător, totul are un anume rost. Vă aşteaptă. 

Şi cu acestea, Spiridus se făcu iar nevăzut, ca şi cum nu ar fi 
fost. Piticul Gnom se chinuia să priceapă cum scufia sa, care 
dispăruse în timpul luptei, când se aflase aproape de prinţesă şi de 
Licurici, dar şi de lilieci, se întoarce acum la el. De unde, cine şi cum? 
Însă întrebarea corectă era: de ce? 

Apoi, privindu-şi scufia şi uitându-se în lungul Râului fără 
Nume, piticul Gnom înţelese şi zâmbi fericit. Se ridică brusc şi strigă 
hotărât: 

- La drum, către Lacul Îngheţat! Prinţesa Sânziana poate fi 
salvată. Încă nu a pierit speranţa! 

Mugurel porni în galop înainte, către izvoarele Râului fără 
Nume. 


Se făcea că Sânziana se află într-un labirint întunecat. Nu îşi 
amintea cum şi când a ajuns acolo, dar acum privea nehotărâtă 
înainte şi înapoi sau, mai precis, la stânga şi la dreapta, fără a 
înţelege încotro ar trebui să o apuce. Apoi, dintr-o dată, păru că îşi 
aminteşte ceva anume: 

- Ah nu, înapoi în niciun caz nu pot să merg, dacă nu îmi 
amintesc de unde şi cum am ajuns aici. Dar în ce direcţie anume o fi 
înapoi şi încotro ar trebui să păşesc pentru a mă îndrepta înainte? 

Sânziana nu ştia ce anume ar trebui să facă. Nu îi era frică, 
deşi se afla singură-singură în interiorul unui vis atât de straniu şi de 

neînțeles. Doar că, deznădăjduită, fetița înțelegea că nu poate să 
priceapă nimic din acest vis. Apoi, dintr-o dată, dintre carliontii aurii 
ai fetiţei se desprinse o luminita jucăuşă care pâlpâi veselă în noapte. 
Licurici îşi amintise că nu de multă vreme hoinărise prin întunecimea 
Codrului Fermecat pentru a-i ajuta pe Sânziana şi pe Mugurel să 
razbeasca în poiana veselă a piticilor sugubeti. lar acum Licurici se 
pare că ştia, din nou, încotro are de înfruntat întunericul. 

Şi, urmându-l pe Licurici, fetiţa porni înainte. Ce însemna acest 
înainte, Sânziana nu îndrăzni să îşi imagineze. 


Pe Râul fără Nume o micuță armată de vieţuitoare ale Lumii 
Poveştilor răzbea cu înfrigurare pe urmele nevăzute ale poneiului 
negru-negru cu stea albă în frunte. Gândurile năvăleau nerăbdătoare 
în mintea drumetilor şi tocmai pentru că erau prea multe nimeni nu 
îndrăznea să dea glas vreunuia. Într-o tăcere desăvârşită, dar 
încordată, piticii, pisicutele, ducele Calut şi Mos Martin, vulturii 
pleşuvi şi bufnitele sperioase, cu toţii înaintau către inchipuitul Lac 
Inghetat. Din când în când căpitanul Gărzii Comitatului de Câmpie 
se ridica în zbor sus, sus, cerceta atent depărtările, după care revenea 
posomorât printre prieteni. Noaptea se făcea tot mai adâncă pe 
măsură ce se apropiau de Ţinutul Muntos, râul se îngusta, iar 
Vulturul Pleşuv nu ar fi putut spune unde ajunsese Mugurel. 
Voinicul străin se făcuse nevăzut fără să le spună o vorbă, iar acum 
nici nu ştiau dacă mai degrabă n-ar trebui să se teamă pentru ei decât 
pentru el. 

- Unde s-o fi dus contele Ulechilă? îndrăzni Moş Martin, într- 
un târziu, să întrerupă şirul gândurilor celorlalţi drumeti. 

Adevărul este că uitaseră complet de iepuraş. Urmă o clipă de 
nedumerire şi întreaga suflare se opri în mijlocul gheții, privind ba in 
urmă, ba unii către alţii, fără a putea să ia nicio decizie. În cele din 
urmă Vulturul Pleşuv bătu maiestuos din aripi şi porni, alături de 
confrații săi, în căutarea iepuraşului rătăcit. Urmărindu-i cum se 
depărtau în noapte, cei rămaşi avură un sentiment ciudat, de 
strângere de inimă. Presimtiri rele adiau în sufletele tuturor. Încet- 
încet, se regăseau tot mai puţini şi mai risipiţi în temerara lor 

călătorie pentru a elibera Lumina, pentru a o elibera pe Prinţesă, 
pentru a-l regăsi pe viteazul Mugurel, pe contele Urechilă, pentru a 
afla comoara ascunsă şi uitată în ascunzişul ei, pentru a afla Lacul 
Inghetat, Ţinutul Muntos, Trecătoarea, pentru a-l înfrunta pe 
Vrăjitorul Întunecat... Iar şirul părea că nu mai are sfârşit şi că devine 
tot mai lung şi mai complicat... 

- Dal oale cum al fi mai bine: să îi asteptăm pe cei lătăciţi sau 
să ne continuăm dlumul? se auzi, din nou, glasul ursuleţului, acum şi 
mai nesigur. 

În acel moment bufnitele sperioase începură să se agite şi să 
buhăie dintre copacii inzapeziti şi intunecati ai Codrului Fermecat. 
Pisicuţele sălbatice se încordară şi priviră fix către desişul de 
nepătruns de pe marginile râului, apoi se hotărâră, toate deodată, şi o 
zbughiră în salturi arcuite şi prelungi, în direcţia opusă în care se 
depărtaseră vulturii pleşuvi. Chiar dacă ştiau cu toţii că bufnitele şi 
pisicutele vedeau cel mai bine în noapte si doar ele ar fi putut deslusi 
vreun duşman ascuns in hatisuri, totuşi cei puţini aflaţi încă pe 
gheața Râului fără Nume strigară după ele cu temere. Degeaba, in 
scurt timp se aşternu o linişte nefirească, întreruptă, ici şi colo, de 
mieunaturi depărtate şi buhuhu tot mai rare şi mai greu de distins, 
până când piticii nu îşi mai putură auzi decât zgomotul respirației. 
Ducele Calut bătu nervos din copită. De parcă s-ar fi trezit dintr-un 
coşmar, piticul Gnom rosti grav: 

- Prieteni, călătoria noastră e mult mai primejdioasă decât ne- 
am fi imaginat. Cineva vrea să ne despartă, iar până acum a reuşit de 
minune. Noi, orisicum, să nu zăbovim. Cu cât ajungem mai repede 
pe Lacul Inghetat, cu atât vom şti mai sigur cu cine sau cu ce ne 
înfruntăm şi mai ales ce ne rămâne de făcut. La drum! 

Şi acestea fiind spuse, armata de scufii roşii se puse în mişcare, 
avându-i la mijloc pe ducele Calut şi pe ursuletul Moş Martin. 
Niciunul dintre ei nu ar fi renunţat pentru nimic în lume la ideea de 
a continua călătoria. Fiecare se invinovatea de a o fi pierdut pe 
Sânziana. De acest gând nu era tocmai străin nici posesorul unei 
anumite scufii roşii, care mergea vioi in fata tuturor. 

Se făcea că Sânziana străbătuse multe cotituri ale labirintului, 
urmând, în noapte, luminita jucăuşă din fata sa. Uneori fetiţa ezita 
nehotărâtă la răscruci, neştiind ce drum ar fi mai bine să apuce. Şi nu 
o putem acuza pe nedrept. La un moment dat o răscruce îi indica 
generoasă direcţiile de mers: înainte, înainte, înainte şi înainte se putea 
citi pe toate braţele indicatorului, inclusiv pe cel care arăta drumul de 
pe care Sânziana tocmai sosise.... Cineva o lua în derâdere. Dar 
Licurici nici nu se obosi să citească înşelătoarele indicaţii, ci o coti, 
sigur pe el, către ceea ce luminita ştia că este adevăratul înainte. lar 
Sânziana îşi îndreptă încrederea către acea pâlpâire luminoasă din 
întunericul dimprejur. Bineînţeles, la următoarea răscruce cuvintele 
erau altele: înapoi, înapoi, înapoi şi, desigur, înapoi, se gândi fetiţa. Dar 
nu. Ultima indicație spunea altceva: către nicăieri. Sânziana se supără 
grozav şi aproape că o podidiră lacrimile. Licurici poposi pe obrazul 
fetiţei, sărută boaba sărată care se prelingea din colţul ochiului, dupa 
care se avântă, jucăuş, către nicăieri. Fetiţa zâmbi amar şi porni la 
drum. 

La un moment dat Sânziana ridică ochii înspre bolta înstelată. 
Undeva, departe, departe, foarte departe, deasupra labirintului, 
deasupra straniului ei vis, fetiţa văzu, sau păru că îl vede pe Vulturul 
Pleşuv. Sânziana încercă să strige, dar glasul nu i se auzi, părea că în 
labirint nu există aer, nici sunete, nici viaţă, iar preţ de o clipă fetița 
se gândi că, poate, chiar labirintul nu există. Dar apoi deslusi 
mieunatul pisicutelor sălbatice şi buhăitul bufnitelor sperioase, tot 
mai aproape şi mai aproape, până când avu impresia că acestea 
aleargă pe lângă labirint, apoi prin lăuntrul acestuia, iar fetiţa începu 
să alerge aiurea, căutându-şi prietenii prin labirinticul ei vis, până 
când mieunatul şi buhăitul se auziră tot mai departe şi mai rar, parcă 
în interiorul tâmplei fetiţei. Sânziana simţi că îşi pierde minţile şi ţipă 
din toate puterile, prinzându-şi capul cu mâinile şi deschizând gura 
şi ochii tare de tot, aşa cum, îşi aminti ea, văzuse într-un tablou al 
mamei... 

Şi atunci fetița întrezări ceva dintr-o altă viata, din ceea ce, cu 
teamă, înţelese că se numea acasă. 

Licurici pâlpâia în fata ei, luminand o usita ivita de niciunde 
în labirint. Apoi luminita se îndreptă către gaura cheii şi, cu o ultima 
licărire, dispăru dincolo. Sânziana se aplecă, se puse în genunchi şi, cu 
mare teamă, privi prin gaura cheii. Ceea ce văzu acolo îi tăie 
respiraţia. 


Râul fără Nume se bifurca. Sau, mai bine zis, în acel loc se 
năştea Râul fără Nume, prin contopirea a două pâraie de munte. 
Căci, pe nesimţite, eroii noştri ajunseseră în Ţinutul Muntos. 

Piticul Gnom îşi mângâie pe îndelete barba deasă, privind 
parcă oriunde în interiorul gândurilor şi al amintirilor sale, dar nu 
către cele două căi ce i se aşterneau în fata. Ceilalţi pitici isi 
frământau nehotarati scufiile, fără a îndrăzni să scoată o vorbă. 
Adevărul e că nici nu erau prea multe de spus. La orice s-ar fi 
aşteptat drumeţii, dar nu la o aşa întorsătură a călătoriei lor. Parcă, 
pe măsură ce înaintau în această nemaiîntâlnită poveste, sfârşitul se 
vădea a fi tot mai departe şi mai îndepărtat. În cele din urmă piticul 
Gnom mormăi ceva încrâncenat în barbă, îşi îndesă amarnic scufia pe 
cap şi porni să se catere pe o stâncă ce se afla între cele două pâraie. 
Fără a sta mult pe gânduri, toţi ceilalţi pitici îl urmară vitejeşte. Doar 
Moş Martin şi ducele Calut rămaseră la răscruce, privind fara 
încredere către scufiile roşii care se înălţau tot mai sus, în noapte. La 
scurtă vreme piticul Gnom păru că ajunge pe o creastă şi dispăru din 
raza vederii. Toate scufiile îl urmară îndeaproape. Inmarmuriti, 
ultimii doi drumeti intelesera că rămăseseră singuri. 

Piticii intraseră într-o peşteră şi, de aici, în măruntaiele 
Ţinutului Muntos, acolo unde nimeni altcineva nu i-ar fi putut urma. 
Piticul Gnom începuse să îşi amintească unde rătăcise comoara 
prințesei... 

Ducele Calut necheză zgomotos şi bătu viguros cu copita in 
gheața Râului fără Nume. Ursuleţul Moş Martin privi aiurea, când 
către pârâul din dreapta, când către cel din stânga şi, în cele din 
urmă, se hotărî, cu un oftat prelung: 

- Cled ca tlebuie să ne despaltim, duce Calut. Eu voi polni la 
dleapta, asa cum am mai făcut-o, la începutul povestii, alătuli de 

plintesa Sânziana. Atunci ulma să ne întâlnim, la scultă vleme, plin 
Comitat, cu contele Ulechilă si cu domnia ta. Acum tale mi-e teamă 
că nu ne vom mai întâlni decât cu alte făptuli înglozitoale ale 
Tinutului Muntos. 

Şi acestea fiind spuse, ursuletul Moş Martin purcese la drum, 
în căutarea prinţesei Sânziana. Ducele Calut îl urmări o vreme cum 
urcă înspre izvorul necunoscut şi, agitându-şi coama, se ridică în 
două picioare strigându-i ursuleţului „Drum bun, prietene!”, după 
care porni în galop de-a lungul pârâului din stânga. 

În urma lor se ivi, din senin, Spiriduş. Privi o clipă în jur, se 
încruntă supărat, după care dispăru la fel de neaşteptat pe cum se 
ivise, de ai fi zis că nici nu fusese vreodată pe Râul fără Nume. 


Mugurel înainta grăbit prin Ţinutul Muntos, lăsându-se purtat 
în galop de poneiul negru cu o stea în frunte. La răscruce se oprise 
preţ de o clipă, apoi, fără să se mai întrebe pe unde va fi ajuns el în 
Codrul Fermecat cu mai multă vreme în urmă, ascultă de poneiul său 
viteaz, care păru că îşi aminteşte mult mai bine drumul pe care îl 
urmase odinioară. Şi Mugurel porni mai departe, iute ca vântul şi ca 
gândul, către Lacul Inghetat. Poneiul negru-negru cu o stea în frunte 
alesese calea din stânga. 


Contele Urechilă topaia în salturi mari prin Codrul Fermecat. 
Din când in când se oprea, se pitea printre nameti, ascultând atent in 
întuneric şi privind către lună, speriat de formele ciudate ale 
copacilor inghetati nefiresc, cu ramurile verzi, iar unii arbori chiar 
inmuguriti sau infloriti, aşa cum îi prinsese neaşteptata întrerupere a 
primăverii. Acum florile albe ale arborilor făceau buchete stranii cu 
florile de gheaţă, iar iepuraşul părea că păşeşte printr-un tărâm 
fascinant, în care anotimpurile se amestecaseră între ele pentru a crea 
o lume ca în poveşti. În cele din urmă iepuraşul ajunse la o scorbură 
de copac şi, trăgându-şi răsuflarea, bătu politicos la uşă, căci 
scorbura era o gospodărie aşezată şi civilizată, unde negresit că 
locuiau vieţuitoare de treabă. De fapt, iepuraşul se gândise să îşi 
cheme în ajutor rudele din Codrul Fermecat. Întrucât nimeni nu 


45 


părea că se deranjează înăuntru să îi deschidă, contele Urechilă 
începu sa bată tot mai agitat cu labutele în uşiţă, până când observă 
un clopoțel auriu. Ruşinat, contele sună binecrescut din clopoțel şi 
imediat de partea cealaltă se auziră paşi grăbiţi. 

La uşă se ivi un hârciog majordom foarte distrat, care nu 
părea să ştie nimic din ceea ce se întâmplase în ultima vreme în 
Lumea Poveştilor. Contele Urechilă rămase o clipă încremenit. 
Hârciogul îi amintea curios de mult de majordomul de la conacul său 
din Comitat. Dar nu putea fi acelaşi. 

- Bună seara, domnule conte. Aţi întârziat. Toţi invitaţii vă 
aşteaptă. Balul de Iarna al Codrului Fermecat va fi început de ceva 
vreme. Poftiti, poftiti, intraţi să va încălziţi putin la focul din 
şemineu. Dar cum de aţi ajuns fără suită? 

Contele Urechilă crezu o clipă că visează. Întreaga Lume a 
Poveştilor se afla în mijlocul unor întâmplări nemaiîntâlnite şi 
nemaipovestite, iar grivanul de fata îi vorbea despre Balul de Iarnă. 
Dădu să deschidă gura, dar imediat pe lângă hârciogul majordom se 
năpusti Veverita, verişoară primară a contelui Urechilă, agitată 
nevoie mare. 

- Pofteşte, dragă Urechilă, pofteşte, lumea te aşteaptă, ne-am 
adunat cu toţii, verişorii din toate cotloanele Codrului Fermecat: 
castori, popandai, nutrii, hamsteri si parsi. Sunt aici Arici, Cârtiţa, 
chiar şi Samurul a venit din îndepărtatul nord — adevărul e că nici nu 
îşi mai aminteşte când a sosit, aşa că s-a hotărât nici să nu mai plece 
înapoi curând. Au ajuns chiar şi nesuferitii Soricei, chitaie de iti 
asurzesc urechile şi mi-e teamă că nu voi avea destule provizii, căci, 
dragă, ce să vezi, a venit iarna înainte să pot aduna rezerve de hrană, 
nu avem destule alune şi cred că va trebui să improvizăm cu 
aperitivele... 

Şi părea că Veverita nu va înceta curând cu sporovăiala ei. 
Între timp îl preluase pe contele Urechilă, îl condusese prin toate 
cotloanele Stejarului, reşedinţa binecunoscută a rudelor din Codrul 
Fermecat, arătându-i magaziile cu provizii pe sfârşite, până ce 
ajunseră în Salonul de la etaj, unde se îngrămădiseră laolaltă atâtea 
vietati că de-abia mai reuşeai să te vezi unul cu altul. Contele 

Urechila vru iar sa deschida gura pentru a le spune ceva, dar nu avu 
succes defel. Veverita anunta, in culmea entuziasmului, ca a sosit si 
contele Urechila, dupa care il invită la dans şi fără să mai aştepte 
replica declară deschis Balul de Iarnă şi porni să valseze în braţele 
iepuraşului teribil de derutat. Toată serata se prelungi astfel la 
nesfârşit, fiecare întrebând câte ceva fără a mai aştepta răspunsul, cu 
toţii vorbind tuturor fără a se înțelege nimic anume, schimbând 
opinii despre cele mai felurite evenimente, care de fapt nu îi 
interesau chiar deloc pe vreunul, admirându-şi la nesfârşit costumele 
de gală şi podoabele, pentru a se încredința în parte că de fapt 
niciunul nu are găteli mai de preţ decât ale sale, ce mai, o întreagă 
neorânduială din care nu puteai să înţelegi nimic, deşi cu toţii 
declarau că este cel mai reuşit Bal de larnă la care participaseră 
vreodată. Într-un târziu, obosit, iepuraşul se îndreptă către ieşire, îşi 
recuperă jobenul şi mănuşile şi îi răspunse amabil, dar absent, 
hârciogului majordom, care îi ură drum bun către casă. 

Afară, în fata usitei, privind la Codrul Fermecat, contele 
Urechilă se gândi pret de o clipă, după care agită clopotelul de la 
intrare şi aşteptă apariţia hârciogului. 

- Da, domnule? 

Iepurasul îl privi lung fără a spune nimic. După o scurtă 
ezitare, majordomul spuse: 

- Bună seara, domnule conte. Aţi întârziat. Toţi invitaţii vă 
aşteaptă. Balul de Iarna al Codrului Fermecat va fi început de ceva 
vreme. Poftiti, poftiti, intraţi să va incalziti putin la focul din 
semineu. Dar cum de ati ajuns fara suita? 

Contele Urechilă crezu că visează. Se sprijini de tocul uşii, 
simțind că ameteste, după care îl întrebă, cu teamă, pe majordom: 

- Nu te supăra, iti mai amintesti de când a început Balul de 
Iarnă? 

Hârciogul uituc îl privi lung pe iepuras si îndrăzni fara prea 
multă convingere: 

- Parcă v-am mai văzut undeva, domnule, de curând... 

- Bine, bine, zise iepurasul, se prea poate sa ma fi văzut de 
curând, dar gandeste-te, Balul de Iarnă, când a început? 

- La sosirea iernii, desigur. 

Contele Urechila era tot mai încredinţat că trăieşte un coşmar. 
Se gândi că se poate să fie şi aici mâna Vrăjitorului Întunecat, care le 
va fi luat minţile tuturor celor din interiorul Stejarului, pentru a nu 
observa că iarna începuse de foarte multă vreme fără a mai înceta 
niciodată. Încercă pentru ultima oară. 

- Dar când s-a lăsat înserarea, iti mai amintesti? 

Hârciogul păru că de-abia acum observă noaptea ce se 
aşternuse peste Codrul Fermecat. Privi uimit în jur şi rosti după cum 
urmează: 

- Hm, e drept că pare a se fi înserat mai devreme astăzi. Dar se 
prea poate ca mâine soarele să răsară mai curând, nu, stimate domn? 

lepuraşul ştiu atunci că nu are niciun rost să mai insiste. 
Intelese cu teamă că Lumea Poveştilor se află într-un pericol mult 
mai grav decât îşi imaginaseră eroii noştri la început. Şi mai înțelese 
că trebuie neapărat să ajungă repede pe Lacul Inghetat pentru a 
elibera Lumina. 

- Da, s-ar putea ca soarele să răsară cât de curând. De fapt, ştii 
ce? Te rog pregăteşte-mi pentru zorii zilei o ceaşcă tare de cafea 
aburindă. Voi trece pe aici pentru a o servi. Până atunci, te rog să mă 
scuzi fata de invitaţi. Mi-e teamă că sunt chemat într-o problemă 
urgentă undeva, departe, în nord. 

Şi, acestea fiind spuse, iepuraşul porni topaind grăbit printre 
troienele Codrului Fermecat. „Ciudat conte”, mai gândi hârciogul 
majordom şi închise, tacticos, usita. 


Se făcea că Sânziana vede, prin gaura cheii unei usite a 
labirintului, o încăpere. În odaie era o linişte desăvârşită, întreruptă 
doar din când în când de trosnetul butucilor care ardeau mocnit în 
şemineu. La lumina plăpândă a flăcărilor adormite fetiţa putea să 
zărească, ici şi colo, crâmpeie ale odăii cufundate în penumbre. Se 
făcea că deasupra şemineului trona un vultur uriaş, cu aripile 
desfăcute de parcă atunci ar fi vrut să îşi ia zborul. Dar, cu toate 
acestea, vulturul parcă încremenise în acea poziţie şi nu dădea niciun 
semn de viata. Doar ochii îi sticleau în semiintuneric, de s-ar fi spus 

ca vegheaza atent la tot ceea ce se petrece in camera. Desi era destul 
de straniu, fetitei îi plăcu de vulturul acela uriaş şi tăcut şi parca se 
simţi în siguranţă ştiind că este atent la toate. Zâmbind, fetiţa răsuflă 
uşurată şi porni să cerceteze mai departe ungherele misterioasei 
încăperi. 

Undeva, în faţa şemineului, Licurici poposise pe boticul unui 
calut micut şi tare caraghios, alb-alb de ai fi zis că tocmai se îmbăiase 
într-o cadă cu lapte. După ce se priviră câteva secunde, Licurici îşi 
luă zborul şi abandonă căluţul nemiscat. Fetiţa înţelese că era un 
ponei de jucărie. Licurici dansă în zbor prin fata unei ferestre, 
căutând ceva anume prin semiîntunericul încăperii. Sânziana privi 
cu uimire acea fereastră care dădea înspre un neştiut şi necunoscut 
afară. Tot ce putea să spună fetiţa era că ningea cu fulgi mari şi deşi în 
noapte. Sânziana se zgribuli şi se bucură că în odaie ardea un foc 
prietenos. Şi-ar fi dorit ca şi ea să fi putut să îl urmeze pe Licurici în 
încăperea primitoare şi astfel să scape din incredibilul ei coşmar 
labirintic. Dar fetiţa nu putea să fie, în acelaşi timp, şi aici, şi dincolo. 
Resemnată, Sânziana suspină cu părere de rău şi cercetă mai departe 
acea lume necunoscută. 

Undeva, pe o noptieră, Licurici poposi o clipă în mijlocul unui 
buchet de lăcrimioare. Fetiţa inspiră cu nesat doar-doar o simţi 
aroma florilor primăvăratice, dar nu o descoperi decât în amintire. 
Surâse cu tristețe şi urmări zborul nesigur al luminitei. Aceasta 
înfrunta acum, tăcută, urechile mult prea mari ale unui iepuraş altfel 
foarte aristocratic. În acest moment Sânziana se încruntă. Parcă ceva 
nu era tocmai în regulă, sau, dimpotrivă, acel dincolo îi păru, dintr-o 
dată, foarte familiar. Cu inima cât un purice din cauza emotiei şi a 
încordării, Sânziana îl urmă pe Licurici mai departe. lar acum, 
desigur, luminita se rotea fericită în jurul unui ursulet de plus, tare 
amuzant şi putintel cam caraghios, din moment ce purta şi sacou, şi 
ochelari. Şi atunci Sânziana observă că cele două animale de jucărie 
se aflau risipite în dezordine între faldurile plăpumii de pe un pat. 
Fetiţa nu mai putu nici să respire. Cu ochii mari îl urmă pe Licurici 
către ultima etapă a peregrinării sale aeriene. Luminiţa poposise, 

multumita, intre buclele aurii ale unei fetite care dormea linistita 
visand cine stie ce, poate o poveste... 

În acel moment, Sânziana avu impresia că priveşte într-o 
oglindă. Vru să strige, dar nu putu să scoată nici un sunet. Brusc 
cineva astupă gaura cheii, odaia se scufundă în beznă, ca şi cum nu 
ar fi fost niciodată acolo, iar Sânziana se regăsi, la rândul ei, pierdută 
într-un labirint întunecat, privind către nicăieri, căci în faţa sa nu se 
mai afla nicio usita, nimic altceva decât nesfârşirea unui vis straniu 
ce nu părea că se va mai sfârşi vreodată. Cu lacrimi în ochi, fetiţa îşi 
muşcă buzele şi porni, fără să ştie încotro, mai departe, în această 
poveste fără de sfârşit. 

De cealaltă parte a usitei imaginare a visului labirintic, 
Spiriduş introdusese în gaură o cheie şi se străduia să îi deschidă 
fetiţei calea către odaie, însă fără succes. Ciudata creatură se încruntă 
neştiind sigur ce să facă în continuare, privi înspre fetiţa care dormea 
liniştită în iatac, apoi dispăru înapoi în poveste, înțelegând că mai 
este până când aventura va să se apropie de sfârşit. 


Piticul Gnom înainta, tăcut şi încruntat, alături de ceilalți 
pitici, de-a lungul peşterii din măruntaiele Ţinutului Muntos, având 
grijă să întreţină aprinsă flacăra lămpaşului care îi ghida prin 
subteranele întortocheate şi întunecate. Pufnind adeseori în barbă, 
piticul Gnom era mai hotărât ca oricând să dea de urma comorii 
rătăcite a Prințesei. E drept că nu ştia precis încotro se îndreaptă, la 
fiecare răscruce impartindu-si piticii în grupuri tot mai micute şi mai 
îndepărtate unele de altele, dar cert este că nici nu avea de gând să 
renunţe, nici în ruptul capului, până ce nu avea să ajungă la capătul 
acestei călătorii subpământene. Zis şi făcut, dar, după o vreme, 
piticul Gnom înțelese cu groază că rămăsese de unul singur, 
hălăduind printr-un labirint întunecat şi complet necunoscut, în 
căutarea unei comori la fel de tainice, fără a mai şti exact de unde 
plecase, pentru a nu mai vorbi de faptul că nu avea nici cea mai vagă 
idee încotro şi spre ce se îndreaptă. Încruntându-se strasnic, piticul 
Gnom îşi îndesă scufia pe cap, îşi aprinse o lulea şi, pufăind, se 
aşternu şi mai hotărât la drum. Dacă cineva l-ar fi văzut venind 

impotriva-i prin galeriile subpământene, ar fi spus că se apropie o 
locomotivă cu aburi ce străbate sub presiune un tunel nesfârşit. Şi 
nici nu ar fi greşit foarte mult, doar că vagoanele deraiaseră pe 
parcurs pe nu se mai ştie câte linii secundare. Astfel încât, la scurt 
timp, întregul Tinut Muntos era cutreierat, pe dedesubt, de o armată 
de scufii roşii pufăind în spatele unor felinare. S-ar fi putu afirma, pe 
bună dreptate, că Ţinutul Muntos era mai luminat în interior decât în 
exterior. Dar şi la suprafaţă se petreceau întâmplări nu mai puţin 
neobişnuite. 


Moş Martin, însă, urma firul pârâului de munte, cu inima 
bătându-i mult mai repede decât aceea a unui ursulet de jucărie. 
Trebuie să spunem că Moş Martin nu era teribil de curajos, dar nu ar 
fi lăsat să se înțeleagă aşa ceva, nicidecum. Aşa că, luându-şi o 
înfăţişare cât mai războinică, Moş Martin se străduia să strângă ferm 
din coli, şi asta nu pentru că i-ar fi fost frig sau deoarece s-ar fi 
supărat nevoie mare pe cineva, ci, în principal, pentru că altfel dinţii 
i-ar fi tremurat, neîntrerupt, de frică. Era pentru prima dată că 
înfrunta de unul singur întunericul Ţinutului Muntos şi 
neprevăzutul Lumii Poveştilor şi parcă s-ar fi simţit mai în siguranţă 
cu Sânziana alături. Asta, desigur, pentru a avea pe cine să 
protejeze... Amintindu-şi de Sânziana, ursuletul fu cât pe ce să 
izbucnească în lacrimi, dar îşi dădu seama, la timp, că un ursulet 
plângăcios nu ar fi impresionat deloc duşmanul invizibil. Aşa că 
strânse şi mai tare din fălcile minuscule şi se agata şi mai hotărât cu 
gherutele de gheaţa pârâului. Într-o vreme ursuletul se pomeni că 
vorbeşte de unul singur. 

- Păi da, desigul, toţi au dat bil cu fugiţii. Cale s-a dus aiulea 
plin Codlul Felmecat, cale s-a ascuns plin pesteli, cale a luat-o la 
galop cătle nicăieli, doal eu înflunt, de unul singul, întunelicul 
muntelui si pe Vlăjitolul nesufelit. Dal si dacă apal pe aici niscaiva 
olătănii gloaznice, mă lupt cu ele, si le atac, si le alăt eu lol cine este 
mai viteaz si cine ale mai mult culaj pentlu plintesa si... 

Şi uite asa ursuletul uită să mai fie atent la ce se petrece în jur 
şi pe unde merge, înfruntând duşmani imaginari într-o luptă după 

regulile unui razboi aievea, agitand in toate directiile lingura de lemn 
care servea degustarii mierii, de parca ar fi manuit o spada 
miraculoasă. Adevărul este ca ursuletul se rătăcise prin Tinutul 
Muntos, fara a mai putea sti daca trecuse de izvoarele paraului sau 
pur şi simplu părăsise cursul îngheţat al apei. La un moment dat 
lingura de lemn poposi cu un pocnet sec într-o carapace dură. Nu 
mică fu mirarea ursuleţului când carapacea se mişcă alene, 
ridicându-se cu el cu tot. Fără a mai putea să articuleze vreun cuvânt, 
Mos Martin porni într-o călătorie incredibilă prin Ţinutul Muntos, pe 
spatele unei... broaşte țestoase. 

Întrebarea care nu-i dădea pace ursuleţului, după ce îşi reveni 
din uimire, fu nu atât cum ajunsese el pe spinarea broaştei țestoase, 
ci cum ajunsese broasca țestoasă în Ţinutul Muntos. Ce credea 
broasca ţestoasă deocamdată nu se poate şti, pentru că făptura era 
foarte, foarte tăcută. Asa că Moş Martin se hotărî să înceapă el 
conversaţia. Tinandu-se strâns cu gherutele de carapacea mişcătoare, 
ursuletul glăsui după cum urmează: 

- Te salut, făptulă dlagă. Ivilea ta mă feliceste. De unde vii tu, 
jucălie, smaltata calapace, oale esti o ţestoasă de la munte? 

Adevărul este că ursuletul habar nu avea de ce spusese tocmai 
aceste cuvinte, dar îşi dădu imediat seama că se prea poate să fi făcut 
o mare prostie. Câteva clipe testoasa se opri din mersul ei prin 
Ţinutul Muntos, parcă meditând ce anume ar trebui să facă sau să 
rostească drept răspuns la asemenea cuvinte fără cap şi fără coadă, 
dar îşi reluă drumul şi, spre surpriza nechibzuitului Moş Martin, se 
auzi glasul calm şi binevoitor al carapacei umblătoare: 

- Mda, mda, ursuletule, ai rostit bine cuvintele. Aproape fara 
greşeală. Tu trebuie să fii. Te aşteptam de ceva vreme. De când 
anume, nu mai ştiu, am aţipit o clipă. Dar între timp văd că a venit 
iarna şi tare mi-e teamă să nu fi întârziat cumva la întâlnirea cu 
Vrăjitorul Alb. Dar nu te îngrijora, cunosc foarte bine calea şi vom 
ajunge în curând. 

Moş Martin rămăsese mut de uimire. La orice s-ar fi aşteptat, 
la întâlniri cumplite cu duşmani nesuferiti, poate chiar să dea piept 
cu Vrăjitorul Întunecat, dar în niciun caz să se afle pe spatele unei 

broaşte testoase călătorind către Vrăjitorul Alb, care se pare ca 
prevazuse totul de multă, foarte multă vreme. Testoasa mai adauga, 
orientându-se prin întuneric de parcă ar fi locuit prin împrejurimi de 
la începuturile Lumii Poveştilor: 

- Trebuie să fie pe aici pe undeva un lac. Acum o fi îngheţat, 
dar nu-i nimic, se va dezgheta el cât de curând. Mda, cât de curând, 
se va dezgheta el, lacul. 

Ursuletul de-abia mai reuşi să întrebe, cu jumătate de gură: 

- Şi Sânziana? 

- Prințesa Sânziana doarme, ursuletule, dar tare mult şi-ar dori 
să te strângă la piept, ceea ce se va şi întâmpla curând, cât de 
curând... 

Fi, în acest moment Moş Martin fu încredinţat că toate 
întâmplările stranii pe care le înfruntase vor fi având ele un anumit 
rost şi, cu gândul la Sânziana, atipi şi visa frumos despre o încăpere 
călduroasă, în care mirosea a lăcrimioare şi unde se regăseau cu toţii, 
ducele Căluţ, contele Urechilă, Vulturul Plesuv, Licurici, Sânziana... 

Undeva, în acea odaie, o broască ţestoasă, ceva mai micuță 
decât cea din poveste, dar la fel de inteleapta, tresări în somn şi, 
căscând alene, privi în jur. Dormeau cu toţii, aşa că şi ea se culcă la 
loc, vârându-şi capul în carapace, şi visă că îl purta printr-un tărâm 
de basm pe ursuletul de plus, care alunecase din braţele fetiţei 
adormite sub plapumă şi acum îşi dorea să ajungă din nou la pieptul 
ei... 


Mugurel răzbise, călare pe poneiul negru cu o stea în frunte, la 
izvoarele pârâului şi ale Râului fără Nume. Mari îi fură mirarea si 
bucuria să îi afle acolo pe Vulturul Pleşuv şi armata sa de zburătoare, 
adunaţi pe o stâncă înaltă şi veghind împrejurimile. De undeva, din 

noapte, se auzi si câte un „buhuhu!” vesel, semn ca si bufnitele 
sperioase se aciuaseră prin împrejurimi si le urau bun venit 
voinicului Mugurel si viteazului ponei. Ceva mai tarziu se putu 
distinge şi câte un ,,miau” alintat. Pisicutele nu păreau, la rândul lor, 


deloc speriate. Nu era însă nici urmă de pitici sau de restul 

drumetilor. Fâlfâind din aripi, Vulturul Plesuv poposi în apropierea 
baietelului pentru a tine sfat de taină. 

- Nu era nicio primejdie în pădure, zise căpitanul Gărzii 
Comitatului. Nu l-am putut afla nici pe contele Urechilă. Dar ne-am 
întâlnit cu Spiriduş. Spune să nu ne îngrijorăm, ne vom regăsi cu 
toţii, cu bine. 

Băiatul oftă adânc şi privi împrejur. O tăcere nefirească 
domnea pretutindeni. Lacul Inghetat se întindea hăt-departe, nu i se 
vedeau marginile în noapte. Dar, la lumina lunii, o lună rămasă de- 
acum departe în spatele lor, se întrezăreau două piscuri semete. 
Poneiul negru cu stea în frunte necheză scurt şi îşi agită coama, 
tropăind cu paşi mărunți pe gheaţă. Prima pornire a băiatului fu să 
purceadă în galop într-acolo. Vulturul Pleşuv îl opri cu blandete: 

- Da, voinicule, e Trecătoarea. Dar să mai avem răbdare o 
vreme, până când ni se vor alătura şi ceilalţi. Apoi vom pleca în 
ultima confruntare cu forţele Vrăjitorului Întunecat. Deşi... 

Căpitanul înaripat se opri. Gândul său nerostit era împărtăşit 
şi de voinicul Mugurel, care îl completă: 

- Deşi se prea poate ca Vrăjitorul Întunecat să nici nu existe. 

- Mda. Am impresia că Vrăjitorul Întunecat nu prea există. S- 
ar fi arătat până acum. De fapt nu ne-am înfruntat decât cu un zid de 
ceaţă în care se prea poate să se fi rătăcit, la fel ca noi, liliecii uriaşi. 
Nici urmă de ei de atunci. 

- Dar Vrăjitorul Alb? continuă Mugurel, cu gândul la Cartea în 
care nevăzutul Vrăjitor îi spusese, odată, că se află toate scrise... 

- Ah, nu, el există! răspunseră trei voci deodată. 

Topaind, se ivise lângă ei şi contele Urechilă. Privind în 
depărtare către Trecătoare fremătă din boticul său şi îşi lungi urechile 
de parcă ar fi vrut să audă ce se petrece acolo. Dar nu se deslusea 
nimic. După câteva clipe, iepuraşul continuă: 

- Vrăjitorul Alb există. lar părerea mea este că el ne-a trimis 
împotrivă şi zidul de ceaţă, şi liliecii uriaşi, şi toate aceste 
nemaipovestite şi nemaiîntâlnite întâmplări. Şi tot el ne-a adus-o pe 
Sânziana, şi tot el ne-a şi răpit-o. Şi toate acestea pentru ca noi să 


55 


avem curajul de a porni impotriva intunericului, pentru a ne 
recupera Lumea Povestilor. 

- Dar blestemul? intreba Vulturul Plesuv, batand din aripi si 
înălțându-se înspre bolta înstelată. Se auzeau copitele cuiva 
apropiindu-se în galop. Era ducele Căluţ, sosind în mare grabă in 
urma celorlalţi. Nechezând încălzit din cauza drumului parcurs, îşi 
trase răsuflarea şi interveni în discuţia prietenilor oferindu-le, fără să 
ştie, răspunsul la ultima nedumerire: 

- Nu cred că există niciun blestem şi nicio vrajă, prieteni. Doar 
că uneori uităm cât de importante sunt Lumina şi anotimpurile şi 
lumea în care trăim. Şi atunci Vrăjitorul Alb s-a gândit să ne 
reamintească. Şi a inventat toată această nesfârşită poveste, 
gândindu-se că astfel, poate, vom înțelege. 

- Mda, şi, iată, aţi înţeles. 

Fără să poată fi simţit, între ei îşi făcuse apariţia Spiriduş. 
Bătând repede-repede din aripioarele sale transparente, ciudata 
făptură privea cu ochi sclipitori în zare, părând că aşteaptă ceva 
anume cu încordare. Toţi ceilalţi scrutară cu aceeaşi atenţie 
îndepărtata Trecătoare. Spiriduş mai adaugă doar atât: 

- Încă nu e vremea. Dar se apropie. Sper ca piticii să nu se fi 
rătăcit chiar de tot. Nu prea aveau cum. Mai bine însă ar fi să arunc o 
privire. 

Şi dispăru dintre ei pe nepregătite. Desigur, se gândiră cu 
toţii, ca şi cum nici nu ar fi fost. 

- Mol, mol, ce bine am dolmit, se auzi glasul de neconfundat al 
ursuleţului, ivit alene şi el dintre vagaunile Ținutului Muntos. Si am 
visat asa de flumos, plieteni. Se făcea că mă lupt cu tot felul de 
făptuli cale de fapt nici nu se aflau în pleajmă, dal am întâlnit un 
plieten de nădejde, bloasca ţestoasă, cale m-a pultat în spate... 

Moş Martin se opri din povestit văzând chipurile 
neîncrezătoare şi amuzate ale drumetilor, care îl priveau cu toţii 
zâmbind cu subinteles. Mai degrabă ar fi crezut că ursuletul fusese 
adus pe Lacul Îngheţat de către Spiridus, dar povestea cu broasca 
țestoasă părea prea de tot. Unii se întrebau daca nu cumva ursuletul 

încă nu s-a trezit de-a binelea si încă mai visează... Lovindu-se cu 
labuta în frunte, Mos Martin izbucni dezmeticit: 

- Mol, mol, dal am uitat ce ela mai impoltant. Bloasca ţestoasă 
a polnit înainte pe Lacul Inghetat şi m-a lugat să vă spun, din paltea 
Vlăjitolului Alb, că, la ce viteză male ale ea, s-al putea să ajungă 
înaintea noastlă la Tlecătoale. Cled că lâdea puţin de noi, este o 
bloască țestoasă tale inteleapta. 

Tuturor eroilor noştri le pieri zâmbetul de pe buze. Îşi traseră 
capul între umeri şi se pregătiră deîndată pentru ultima lor călătorie 
în Lumea Poveştilor. 


Piticul Gnom pufăia din lulea, nedumerit şi înciudat. Scufia îi 
căzuse până pe sprâncenele albe şi stufoase, acum teribil de 
încruntate, de s-ar fi spus că trebuie să rezolve cea mai încurcată 
ghicitoare ce i se ivise vreodată în cale. Mângâindu-şi barba cu 
gesturi îndelungate, piticul Gnom privea când la dreapta, când la 
stânga, ridicând felinarul când într-o parte, când într-alta, de parcă 
nu ar fi ştiut ce cale să aleagă mai departe, nemaiavând pe cine din 
micuța sa armată să împartă prin cotloanele subpământene ale 
Tinutului Muntos. Spiriduş i-ar fi fost de mare ajutor aici. Dar 
Spiriduş, nicăieri. O clipă, piticul Gnom privi nehotărât înapoi, pe 
drumul pe care venise până aici. Dar flutură a lehamite din mână, 
gândindu-se că urmând calea întoarsă niciodată nu va rezolva 
enigma. Şi avea mare dreptate piticul Gnom, căci, fără să o ştie, se 
afla foarte aproape de sfârşitul călătoriei sale, cum s-ar zice, la o 
aruncatura de bat. Şi, în acel moment de restrişte, o întâmplare cu 
totul neprevăzută lămuri neaşteptat nedumerirea piticului Gnom. 
Dintr-una dintre galeriile subpământene îşi făcu apariţia un liliac 
uriaş. Acesta îşi agită de câteva ori aripile de piele, apoi se agata de 
tavanul peşterii şi, cu capul îndreptat către podea, îl privi pe piticul 
Gnom. Era greu de spus pentru care dintre cei doi lumea se infatisa 
de-a-ndoaselea, dar cu siguranţă că liliacului îi era foarte ciudată 
micuța creatură ce îşi purta scufia roşie, ca să vezi, către tavan, şi nu 
către podea, cum s-ar fi cuvenit, gândea liliacul. Şi cei doi urmară a 
se iscodi unul pe celălalt, fără a spune niciunul ceva. 


57 


În mod neobișnuit, piticului Gnom nu îi era teamă de 
mamiferul zburător. Mângâindu-şi cicatricea de pe fata, piticul avu 
bănuiala că liliacul din faţa sa nu era tocmai un străin şi că se mai 
întâlniseră undeva, cândva... Şi, dacă atunci se prea poate ca acest 
liliac să o fi răpit pe Sânziana, tot aşa acum piticul Gnom spera că, 
într-un fel sau altul, tot el îi va arăta calea ce trebuie urmată mai 
departe. Interesant, însă, că nici liliacul nu părea să fie deranjat de 
prezenţa piticului, ba dimpotrivă, ai fi zis că îl aştepta de ceva vreme, 
iar acum îl lăsa pe îngânduratul Gnom să ia o anume decizie sau să 
îşi amintească ceva ce uitase, sau să îşi dea seama de ceva ce era cât 
se poate de evident. Dar piticul Gnom îşi mângâia îndelung barba, 
pufăia de zor, cerceta cu atenţie făptura înaripată din faţa sa, fără 
însă a ajunge la nicio lămurire. Doar că, îşi zise el, parcă nu se 
întâlnea pentru prima dată cu liliacul în aceste galerii. Cu multă 
vreme în urmă, odată ca niciodată... Dar nu, amintirile erau la fel de 
cetoase ca şi cele referitoare la comoara rătăcită a Prințesei... Să fi 
avut vreo legătură liliacul cu comoara? Piticul Gnom tot pufăia şi 
gândea şi nu ajungea la nicio desluşire. 

De la o vreme liliacul începu să clipească tot mai des şi îşi 
ascunse capul sub aripa de piele. Îl deranja flacăra felinarului, 
înţelese piticul. Şi imediat micşoră fitilul cât de mult se putea, 
păstrând o lume de umbre şi penumbre în cotloanele de sub munte. 
Tare amărât, piticul Gnom întrebă cu jumătate de gură, de ai fi zis că 
vorbeşte mai mult cu el decât cu strania făptură din faţa lui. 

- Liliacule cu aripi de piele, duşmanul zilei şi prieten al nopţii, 
încotro să purced eu pentru a afla comoara rătăcită? Încotro să mă 
îndrept pentru a o găsi pe Prinţesă? Unde e Lumina şi pe unde să 
păşesc pentru a răzbi prin întuneric? 

Câteodată se întâmplă, în viaţă, să vezi lumea pe de-a- 
ndoaselea. lar ceea ce pentru unii e zi, la fel de bine pentru alţii poate 
fi noapte. După cum pentru pitic tavanul peşterii era normal să fie 
deasupra podelei, la fel de bine pentru un liliac acelaşi tavan al 
peşterii este firesc a fi podeaua sa şi invers. Liliacul se speria de 
Lumină întocmai după cum întreaga Lume a Poveştilor se temea de 
Întuneric. Bunăoară cine era oare un oaspete nepoftit în lumea 

subpământeană? Liliacul, prieten al nopţii, sau piticul cu felinarul 
său, ce îşi tinea atât de caraghios scufia către tavan? 

Fără a spune nimic, sau nimic ce ar fi putut fi auzit de către 
piticul Gnom, liliacul se desprinse cu ghearele din tavan, fâlfâi de 
câteva ori din aripi în jurul micutei creaturi ce pufăia tot mai 
îngândurată, apoi dispăru în tăcere pe aceeaşi galerie pe care se ivise. 

Piticul Gnom încetă brusc să mai pufăie. Ridică fitilul 
felinarului, luminând puternic lumea subpământeană, zâmbi cu 
înţeles pentru sine şi, ridicându-şi scufia vioi în creştetul capului, 
porni pe cealaltă galerie, către Lumină. Ca să vezi, îşi mai spuse el, 
până la urmă liliacul ăsta nici nu este o creatură aşa de 
înspăimântătoare. În felul său, ştie care este calea spre Lumină. Poate 
că l-a trimis chiar Vrăjitorul Alb, mai ştii? Da, încurcate mai sunt 
căile Vrăjitorului Alb. Dar răzbim noi cumva la Lumină. 

În spatele său, la acea răscruce de sub munte, îşi făcu apariţia, 
preţ de o clipă, zâmbind, Spiriduş. Apoi dispăru. Ca şi cum nu ar fi 
fost. 


Înainte, pe Lacul Inghetat, eroii călători păşeau neîntrerupt 
înspre Trecatoare. Vulturul Plesuv și armata sa de zburătoare cu greu 
se abtineau să nu pornească mai repede înaintea celorlalţi şi se tot 
roteau în cercuri mari deasupra tuturor, scrutând departarile. 
Bufnitele sperioase îşi întorceau capul în toate direcţiile, parca 
mustrându-i pe cei ce nu aveau aripi pentru încetineala mersului lor. 
Dar nici ele nu îndrăzneau să plece singuratice înainte. Mai mult ca 
niciodată, acum resimteau cu toţii că erau, împreună, parte dintr-o 
mare poveste. Pisicuţele sălbatice păşeau cu atenţie pe gheaţă, 
gherutele lor agatandu-se cu greu de suprafaţa alunecoasă. Poneiul 
negru cu o stea în frunte necheza din când în când, simțind cum se 
apropie momentul în care va reveni în lumea de dincolo de 
Trecătoare. Mugurel nu îşi amintea mare lucru din călătoria pe care 
odinioară o va fi făcut în sens invers, dar inima îi bătea tot mai tare 
odată cu apropierea de stâncile semete din zare. Dincolo de acele 
stânci se afla calea către Lumină. Si, nu ştiu cum, baietelului i se făcu 
şi un dor cumplit de casă, dor care creştea pe măsură ce Trecătoarea 

devenea tot mai mareata. Ducele Calut, contele Urechila, ursuletul 
Mos Martin pe spatele inteleptei testoase inaintau cu mare incredere, 
cu toată speranţa că, ajunşi la Trecătoare, vor afla şi Lumina, şi pe 
Sânziana şi sfârşitul călătoriei lor fabuloase prin Lumea Poveştilor. 

Nimeni nu se mai gândea la Vrăjitorul Întunecat. Ca şi cum 
acesta nu ar fi existat vreodată. 


Pe sub Ţinutul Muntos piticul Gnom păşea tot mai grăbit prin 
galerie. Simtea cum momentul aşteptat se apropie. Şi nu mai avea 
stare. La un moment dat, galeria lui se întâlni cu o alta, pentru ca 
amândouă să continue într-una singură. Şi ce mirare să vadă cum 
prin cealaltă galerie se ivi un felinar în spatele căruia se ghicea o 
scufie roşie. Era ultimul pitic de care se despartise cu ceva vreme în 
urmă. Bucuroşi, se imbratisara piticeşte, îşi aprinseră câte o pipă şi se 
asezara la taifas, pe care il întrerupseră însă foarte repede, după ce se 
lămuriră că fiecare se întâlnise cu câte un liliac tăcut, ciudată făptură 
zburătoare ce privea lumea cu capul în jos şi vietuia în noapte... Se 
asternura la drum şi mai vârtos. În curând scena se repetă, cei doi 
pitici se făcură trei, apoi patru şi, încet-încet, toată armata de scufii 
roşii pufăia alergând pe sub Tinutul Muntos. Nu le trebui mult să se 
lămurească: toate căile labirintice de sub munte duceau în acelaşi loc 
astfel încât se regăsiră, împreună, după ce străbătuseră cu mult curaj 
întreaga lume subpământeană. Dar, după cum aveau să înţeleagă 
într-o clipă, şi întreaga întindere a Lacului Inghetat. In fata piticilor 
se afla ieşirea din peşteră si, păşind afară, se regasira la Trecătoare, 
privind nedumeriti în preajmă. Nici urmă de comoară, de Prinţesă 
sau de Lumină. La Vrăjitorul Întunecat nu se mai gândea nimeni. Ca 
şi cum nu ar fi existat vreodată. 

Şi, în acel moment, se ivi, plăpândă, Lumina. 


Pe Lacul Inghetat eroii noştri se opriră din mers privind cu 
netarmurita uimire cum, intre cele doua stanci semete ale Trecatorii, 
se ivi Lumina. Mai întâi doar o risipire a nopţii ce devenea încet-încet 
tot mai puţin întunecată, de ai fi zis că se combina albul cu negrul, 
întocmai cum dimineaţa ai amesteca într-o cană cafeaua cu laptele. 

Apoi intunecimea se risipi tot mai mult in preajma Trecatorii, pana ce 
apăru o scânteiere micuta, dar intensă, de parca acolo s-ar fi aciuat o 
fărâmă din discul solar. Imediat luminita străpunse întunericul şi o 
rază veselă se lungi, printre cele două stânci semete ale Trecătorii, pe 
întinderea Lacului Inghetat. Si raza fu întâmpinată cu strigăte şi 
chiote de bucurie de toţi călătorii noştri, cărora nu le venea să creadă 
că reuşiseră, până la urmă, să ajungă la sfârşitul nemaipomenitei lor 
călătorii şi mai mult decât atât: aflaseră Lumina. lar Lumina, fără ca 
ei să ştie, aşteptase cuminte ca drumeţii să străbată întreaga Lume a 
Poveştilor şi să înfrunte întâmplări neprevăzute si nemaipovestite 
pentru ca, acum, să îi întâmpine, la rândul ei, jucăuşă, la finalul 
călătoriei şi al povestii lor. 

În Lumea Povestilor răsărise Soarele. Undeva, departe, fără ca 
nimeni să mai observe, apusese luna. lar în lumina soarelui putură 
cu toţii să îi vadă pe piticii cu scufite roşii cum se agită veseli in 
depărtare, aruncându-şi în aer scufiile şi chiuind şi sunând din 
cornuri, bucuroşi că descoperiseră, în cele din urmă, comoara rătăcită 
a Prințesei... Porniră, cu toţii, înspre Trecătoare, iar strălucirea din ce 
în ce mai puternică a Luminii îi răpi din raza vederii. 

lar dacă nu ai fi ştiut că, mai devreme, pe întinderea Lacului 
Inghetat se aflaseră pitici cu scufii roşii, pisicute sălbatice, vulturi 
pleşuvi, bufnite sperioase, un iepuraş aristocrat, un ursulet zăpăcit, 
un ponei alb, o broască ţestoasă tare inteleapta şi, desigur, Mugurel 
călare pe poneiul negru cu o stea în frunte, ai fi zis că aceştia nici nu 
au existat vreodată. Decât în poveste... 


Se făcea că fetiţa se trezi în patul ei din odaia călduroasă, fata 
fiindu-i mângâiată de razele dimineţii... Căscă îndelung, se frecă la 
ochi şi privi somnoroasă în jur. Împrăştiaţi printre faldurile plăpumii 
se aflau ursuletul de plus, precum şi iepuraşul cu joben si frac. 
Imediat fetița întinse mâna şi îi trase pe amândoi la piept. Ursuletul 
se afla cel mai aproape de inima fetiţei... Apoi îl fixă cu privirea pe 
vulturul de lemn care îşi desfăşura aripile deasupra şemineului. 
După ce se cercetară câteva clipe fetița îşi mută privirile. Nici de data 
aceasta nu reuşise să îl înfrunte. Dar era bine aşa. Fetiţa era astfel 

sigură că nimeni şi nimic nu ar fi scăpat de supravegherea vulturului 
în timpul nopții... 

După acestea fetiţa cobori din pat şi, surprinsă, mirosi cu nesat 
lacrimioarele pe care cineva i le pusese acolo după ce ea adormise... 
„Asta înseamnă că a venit plimăvala!” se gândi ea şi se repezi la 
fereastră, unde se încruntă. Afară o întâmpina o mare de nea şi, 
departe, pe întinderea lacului înghețat, se puteau vedea urmele unui 
calut care se îndreptase dis-de-dimineata înspre Trecătoare... Fetiţa 
zâmbi gândindu-se la o noua zi plină de peripeții şi aventuri în jurul 
cabanei. Se întoarse şi mângâie poneiul alb de jucărie care aştepta 

tăcut în mijlocul odăii. „Poate că astăzi, cine stie...” se gândi fetiţa, 
dar nu avu curajul să îşi exprime dorinţa până la capăt. 

Luându-şi în picioare papuceii călduroşi, micuța se opri in fata 
unui perete de sticlă şi, privind prin el, vorbi cu o fiinţă nevăzută: 

- Te salut, făptulă dlagă. Ivilea ta mă feliceste. De unde vii tu, 
jucălie, smaltata calapace, oale esti o ţestoasă de la munte? 

De sub carapace se ivi capul unei țestoase micute care o fixă 
pe fetiţă, clipi a răspuns, apoi se retrase la loc. „Încă îi mai este 
somn”, gândi fetiţa şi, după ce cugeta putin, îl puse pe ursulet alături 
de ţestoasă. „Ca să nu-i fie ulât când se va tlezi”, isi zise ea, 
mulţumită. 

Apoi se îndreptă către uşa camerei. Se opri o clipă şi cercetă 
nedumerita o cheie de jucărie care se afla in fata uşii, de parcă ar fi 
căzut din gaură peste noapte. „Ce ciudat”, îşi zise. „De unde o fi 
apălut? Nici măcal nu se potliveste” constată după ce încercă în 
zadar să o introducă în lăcaşul ei. În cele din urmă fetiţa dădu din 
umeri şi, strângând între degete cheita, ieşi din încăpere. De îndată 
auzi tacanitul binecunoscut din camera tatei. Repede-repede pasi 
într-acolo şi, năpustindu-se în odaia vecină, strigă din răsputeri: 

- Tati, tati, vai, să vezi ce flumos am visat! Se făcea că mă 
aflam la o lăscluce si nu stiam încotlo s-o apuc si a apălut un ulsulet 
tale zăpăcit si adolmit si... Da’ tati, tu sclii o poveste, nu-i asa? 

Şi fetiţa se opri brusc şi se uită fascinată la ecranul 
computerului unde se înşirau nişte semne ciudate şi neintelese, un 
întreg univers de unde ea ştia că apar întâmplări nemaiauzite şi 

pe CDSs 


nemaipovestite, fara de sfârşit. Taticul ei era „scliitol”, adică un tătic 
ce povestea si computerului ceea ce fi istorisea ei seara inainte de 
culcare, dupa cum intelesese micuta... Barbatul o lua in brate pe fetita 
carliontata, o sărută pe frunte şi, aşezând-o in fata computerului, îi 
arătă unul dintre semnele acelea ciudate, „R”, şi-i zise: 

- Prințesa tatii, ia apasă aici. Ce literă e asta? 

Prinţesa apăsă încântată cu degetul pe tastatură şi pe ecran 
aparu un „R”. „Tale ciudat”, gândi micuța, care se mira în fiecare 
dimineaţă cum de apar literele pe ecran. Apoi îi răspunse tăticului, la 
fel ca şi până atunci: 

- Tati, de palca nu ai sti. E „R” din „draga tatii”. 

- Ei, vezi că ştii, printeso! spuse tăticul. Ei, ia zi, cum îi eşti tu 
lui tati? 

- Dlagă! zise tare fetiţa, după care se agata de gâtul tatălui. Si 
tu îmi esti dlag, tati! 

În prag se ivise o femeie frumoasă, care spuse: 

- Las-o, dragul meu, va învăţa ea cu timpul, fii sigur. 

- Mami, mami! strigă fetiţa şi o zbughi către ea, începând 
imediat să vorbească pe nerăsuflate. Să vezi, mami, ne-am întâlnit cu 
un iepulas tale dlăgălas si apoi cu un ponei alb si mami să stii că eu 
chial am si călălit, nu e deloc gleu, nu tlebuie să-ţi fie teamă, mami, si 
apoi am ajuns în Codlul Felmecat si... Mami, pot să văd ce ai mai 
pictat? 

Femeia puse în faţa bărbatului o cană mare cu cafea aburindă, 
îl sărută şi apoi o luă pe fetiţă în brațe, o sărută la rându-i şi se 
îndreptă către parterul casei. Ajunsă în bucătărie, mămica se opri cu 
fetița în braţe şi aşteptă, zâmbind, o clipă. Micuța nu întârzie să 
spună cele ce urmează: 

- Mami, da noi nu am selvi o cafeluţă dimineața? 

- Sau, mai bine, o cană de ceai? îi răspunse, surâzând, femeia. 

- Sau, de ce nu, o cafeluta cu lapte? insistă, ca de fiecare dată, 
fetița, deşi ştia care este rezultatul, întotdeauna. Dar era ca un joc 
între ele două şi se amuzau astfel zi de zi. 

- Ei, ca să le împăcăm pe toate, tati bea cafea, mami cafea cu 
lapte, iar Sânziana ceai. E bine aşa, printeso? 

- Da, dal neapalat cu multa, multa miele, fu de acord, in cele 
din urmă, Sânziana. Mami, pot să mai văd o dată Omul cale stligă? 

Femeia se încruntă puţin, dar, ca întotdeauna, îi deschise 
fetitei albumul de artă la Expresionism şi-i indică pagina cu 
reproducerea după Edvard Munch. Femeia nu intelesese niciodată ce 
o fermeca atât de mult pe micuță tocmai la acel tablou, dar o lăsa sa 
răsfoiască întreg albumul, ştiind că oricum se va opri, ca de obicei, la 
capitolul despre Impresionism, parcă ceva mai potrivit pentru o fetiță 
de câţiva anişori... Uneori femeia glumea cu soţul ei, gândindu-se că 
unii dintre studenţii ei ar fi avut câte ceva de învăţat la istoria artei 
plastice de la o micuță prinţesă cu bucle aurii... 

Şi bând din cana cu ceai şi miere (deşi uneori ai fi zis că era 
miere cu ceai...) Sânziana era răpită în lumea picăturilor de culoare 
din paginile albumului. După o vreme apăru şi bărbatul, cu cravata 
într-o mare dezordine şi foarte-foarte grăbit. Fetiţa urmări cu mult 
interes cum mami îi îndreaptă nodul la cravată lui tati şi îşi propuse 
ca data viitoare să încerce ea însăşi, neapărat. 

- Ei, printeso, ce năzbâtii mai ai de gând să faci azi? spuse tati, 
luând-o în braţe pentru ultima oară, înainte de a ieşi pe uşă, alături 
de mami, plecând la Universitate. 

- Ah... chibzui îndelung fetiţa. Astăzi cled că vom tlece de 
Tlecătoale. Uite, am si cheita de tlecele, mai zise micuța, arătând 
mândră cheia pe care o aflase în cameră. 

Femeia şi bărbatul se priviră unul pe altul, dând din umeri 
nedumeriti. Nu era zi ca micuta să nu îi surprindă cu vreo idee 
năstruşnică. Acum, bunăoară, habar nu aveau de unde apăruse 
cheita. Dar Sânziana zâmbea fericită şi nici nu avea de gând să le 
spună despre Spiridus. Asta era taina ei şi numai a ei... 

- Bine, printeso, cum zici tu, dar să fii atentă la ce spune 
bunicul şi să nu-i ieşi din cuvânt. Cred că ţi-a pregătit o surpriză 
strașnică, dar îl las pe el să iti spună mai multe. Deseară... 

- Deseală, tati, vom mai sclie o poveste, nu-i asa? 

Mami şi tati zâmbiră cu subinteles. La câte poveşti scrisesera 
ei seară de seară puteau să publice o carte şi să o semneze împreună: 
Sânziana şi tati... lar mami va picta desenele... 

În uşă se întâlniră cu un bătrânel simpatic, ce avea sprancene 
albe stufoase şi o barbă lungă-lungă şi albă ca omătul, la care nu ar fi 
renunţat vreodată. Spunea mereu că trebuia să aibă o ocupaţie în 
timp ce isi pufăia pipa, aşa că îşi mângâia, gânditor, barba. Ca să nu 
mai vorbim de o tradiţie de familie: iarna apărea Moş Crăciun, leit 
bunicul, barbă şi sprâncene uriaşe, albe ca omătul, cu scufie roşie în 
cap, şi care, spunea bunicul, era văr bun cu el, doar că nu pufăia 
lulea... 

- Ei, draga mosului, gata de călătorie? 

Sânziana sări direct în brațele bunicului, care se minună ce 
mare şi ce grea se făcuse fata moşului de ieri şi până azi... 

- Bunicule, astăzi, asa-i că melgem până la Tlecătoale? Te log 
mult-mult, m-am uitat pe geam si am văzut că pe Lacul Inghetat ai 
fost deja matale, deci încă se mai poate, până nu vine plimăvala... 

Bătrânul zâmbi în barbă, ochii sclipindu-i de parcă ştia el ce 
ştia, şi începu să o îmbrace pe micuță pentru călătoria din acea zi. 

- Ei, printeso, astăzi ce vrei să porţi: paltonul alb sau pe cel 
roz? 

Fetiţa se încruntă nehotărâtă după care zise într-o doară: 

- Pe cel alb, pe cel loz la plimăvală... 

- Da’, ia spune tu, fata mosului, ti-au placut lacrimioarele? 

- Bunicule! strigă micuța, agatandu-se de gâtul bătrânului si 
sărutându-l de ai fi zis că nu îl mai văzuse de o sută de ani. 

- Ho, ho, încet-încet, draga moşului, mai păstrează câteva 
sărutări şi pentru Mugurel, el le-a cules din vale. 

Auzind aceste cuvinte Sânziana încremeni. Brusc se înroşi 
toată şi puse capul în pământ. Bătrânul râse cu poftă. 

- Ei, printeso, păi tu crezi că se poate să fii prinţesă fără Făt- 
Frumos? Eu aş zice că ţi-ai găsit unul grozav. Nu multi ar fi călătorit 
până în vale pentru a culege prinţesei primele lăcrimioare... Merită 
un sărut. 

Sânziana se făcu a nu auzi. Dar inima îi bătea foarte repede şi 
îşi tot imagina cam cum să îl sărute pe Mugurel, căci aşa ceva nu se 
găsea în visul ei... 

Afară îi întâmpină, la intrarea in casă, o armată de pitici. 
Sanziana se opri in fata celui mai mare, ce părea a fi şeful lor, şi il 
salută veselă. Îi sculptase bunicul astă vară, pufăind de zor, căci o 
prinţesă se cuvine să aibă şi ceva supuşi... Piticii nu răspunseră în 
acea clipă, dar fetiţa ştia că la noapte vor porni, împreună, într-o 
călătorie fără de sfârşit... 

-  Bunicule, dal asa-i că nu vom întâlni lilieci? 

Fetitei nu era deloc temătoare de felul ei, dar cu liliecii nu se 
împăcase de când, într-o noapte, întârziind pe Râul fără Nume ea şi 
cu bunicul, un liliac uriaş îi trecu aproape de buclele aurii, în zborul 
său către peşteră. Deşi bunicul încercase să îi explice că liliacul e un 
mamifer cu aripi de piele care trăieşte ziua agăţat de tavanul peşterii, 
iar noaptea călătoreşte întocmai cum hălăduiesc ei doi ziua, fetiţa tot 
nu se lăsase convinsă. Era ferm încredinţată că liliacul o căuta pe ea 
ca să o răpească şi de atunci nu mai prea întârzia noaptea pe Râul 
fără Nume... 

- Nu, draga moşului, nu vom întâlni lilieci. 

- Şi nici cai sălbatici, nici ulsi fiolosi? 

- Nu, printeso, doar un calut ceva mai cuminte şi mai micut, 
aşa, ca pentru tine. 

Şi, zicând acestea, bunicul deschise uşa grajdului, iar fetiţei 
nu-i veni să creadă ce vedea in fata ochilor: alături de armăsarul 
negru cu o stea în frunte al bunicului se afla un ponei micut-micut şi 
alb-alb de ai fi zis că tocmai făcuse baie într-o cadă cu lapte. 

- Bunicule, asta-i plea de tot! 

- Ei, draga moşului, a sosit azi-noapte pe Lacul Inghetat. Si 
zice că trebuie neapărat să mergem împreună înapoi pentru a răzbate 
dincolo de Trecătoare... 

Bunicul părea că face în aşa fel încât poveştile spuse de tata 
seara să devină realitate în fiecare dimineaţă... Sau, mai ştii, de ce nu, 
poate că peripetiile trăite în fiecare zi alături de bunicul pe Lacul 
Inghetat si in tot Tinutul Muntos se transformau seara in povesti 
spuse ei de tati si apoi computerului... Sau poate tot ceea ce visa 
Sanziana îi povestea tatălui, mamei şi bunicului, iar apoi aceştia se 
străduiau să dea viata visului ei, prin întâmplări poznase petrecute în 

jurul Lacului Inghetat sau inchipuite in fata computerului sau pictate 
pe sevalet... Sau poate ca totul se datora albumului de istoria artei, pe 
care fetiţa aproape ca îl invatase pe de rost, dar mereu făcea o 
încâlceală când vroia să povestească ce este pictat acolo... Poate chiar 
toate acestea să se fi petrecut cu adevărat, iar acum nu facem decât să 
aflăm cu toţii, din această poveste care, iată, a ajuns la sfârşit, ce i s-a 
întâmplat unei fetițe pe nume Sânziana, odinioară, pe Râul fără 
Nume. După cum se prea poate ca, odată ajunsă la Trecătoare, fetița 
să fi reintrat în Lumea Poveştilor, împreună cu Lumina, unde se mai 
află şi acum, alături de toţi prietenii ei, în căutarea unei noi călătorii... 


iarna 2004/2005, 
Muhlbach, Transilvania 

DINCOLO DE ORIZONT 


Odinioară, într-un tărâm de cumpănă, putea fi văzut, 
apropiindu-se călare, de-a lungul potecii care se pierdea în desişurile 
Codrului Fermecat, un viteaz ca în poveste, străin de acele 
meleaguri, ar fi spus un necunoscător al Lumii Poveştilor. Însă noi 
vom spune, de îndată ce calaretul străin se va fi apropiat îndeajuns, 
că nu era nimeni altul decât Mugurel, galopând grăbit în spinarea 
poneiului negru cu o stea în frunte, căci întâmplări neprevăzute 
amenințau graniţele îndepărtate ale Comitatului de Câmpie. 

Străjerii înaripaţi aflaseră privind în zare semne nelinistitoare 
ce anunțau o tainică primejdie fără seaman. Pe calea care separa 
Comitatul de Tinutul Apelor nu mai sosise vreo solie din vremuri 
pierdute în negura uitării. lar Râul fără Nume nu se putea şti dacă îşi 
mai afla curs către Marea cea Mare. Orice încercare de a trimite pe 
firul său câte o plută în iscodire rămăsese fără sorţi de izbândă. Una 
câte una întrebările se îndepărtau plutind înspre necunoscut, fără a 
se primi niciun răspuns... 

- Conte Urechilă, cer permisiunea să purced în zbor până 
dincolo de orizont, zise bravul căpitan al Gărzii Comitatului, 
Vulturul Pleşuv, fâlfâind maiestuos din aripile sale uriaşe. 

Contele Urechilă fremătă îndelung din boticul său catifelat, îşi 
ciuli urechile doar-doar va fi aflând un sunet în liniştea nefirească 
din depărtări; ba chiar topai zile şi nopţi pana unde îşi amintea că se 
întinde Comitatul, dar nimic din toate acestea nu îi fu de ajutor. 
Orizontul parcă încremenise în tăcere şi depărtare şi rămânea mut la 
frământările iepuraşului şi mereu de neatins. Fiecare apus aducea cu 
sine şi mai multă povară în sufletele vieţuitoarelor din Comitat, care 
urmăreau cu respiraţia întretăiată cum dispare dincolo de zare 
lumina plăpând-purpurie. Noapte de noapte somnul le era curmat 

de gânduri temătoare: „Va mai răsări şi mâine Lumina dinspre 
Ţinutul Muntos, ori Marea cea Mare o va înghiţi în depărtare?”. În 
cele din urmă iepuraşul nu avu încotro şi îl trimise în recunoaştere 
pe Vulturul Pleşuv. 

- Căpitane, nimeni din Lumea Poveştilor nu a răzbătut dincolo 
de orizont. Zvonuri vechi şi, poate, înțelepte, spun că aşa ceva nici nu 
este cu putinţă. Dar, dacă asta îţi este dorinţa şi astfel ţi-e dorul... Să- 
ti fie zborul lin şi zarea aproape, mai adăugă iepurasul, care era un 
mare cititor al cărţilor din vremurile de odinioară, pe când Lumea 
Poveştilor se spune a fi făcut parte dintr-o altă lume... 

Cu toţii îşi purtară sufletul în bătaia aripilor Vulturului 
Pleşuv, tot mai departe şi mai departe, până ce temerarul înaripat 
dispăru, aureolat de lumina plăpând-purpurie, dincolo de orizont. În 
zadar îl aşteptară însă a se mai întoarce de acolo. Dus a fost şi luă cu 
sine şi sufletele tuturora, rămase captive dincolo de zarea 
îndepărtată. 

În curând viteazul Mugurel plecă în galop către Ținutul 
Muntos. Lumea Poveştilor pornea într-o nouă aventură. Dar pentru 
asta era nevoie să fie anume instiintate câteva dintre vietuitoarele ei, 
care mai călătoriseră, cândva, către necunoscut. 


- Eu spun asa: să tlimitem în iscodile pisicusele sălbatice si 
bufnisele spelioase. Ele vol pulcede noaptea si se vol opli din 
călătolie în zolii zilei, ial astfel nimeni nu le va da de ulmă de-a 
lungul Lâului fălă Nume, până hăt depalte, dincolo de olizont. Odată 
ce vol afla ce se întâmplă în afala tălâmului povestilol, se vor întoalce 
pe negândite si ne vol înstiinsa si pe noi. La ulma ulmei, au fost cei 
mai tainici si cei mai tăcusi osteni în aventula de la Tlecătoale. Cled 
că sunt iscoadele pelfecte. Plopun ca pisicusele sălbatice si bufnisele 
spelioase să fie numite celcetasi de taină ai Lumii Povestilol dincolo 
de olizont. 

În poiana piticilor din Codrul Fermecat glasul nostim al 
ursuleţului Moş Martin era ascultat cu mare atenţie de întreaga 
adunare. Cu toţii erau aşezaţi în jurul pajului Prințesei Sânziana la un 
sfat care nu suferea amânare. Se aflau acolo piticii din poveste, cu 

bărbi albe si scufii roşii, care nu mai pridideau sa atate valvataia unui 
foc straşnic ce ardea in mijlocul întrunirii inaltandu-si flacăra către 
noaptea instelata a bolţii cereşti. Mai la margine, abătuţi si 
ingandurati, cu aripile lor frumoase acum pleostite şi neputincioase, 
puteau fi zariti vulturii pleşuvi, care se temeau amarnic de ceea ce i s- 
o fi întâmplat temerarului lor căpitan, dispărut dincolo de zările 
îndepărtate. Contele Urechilă cu toţi iepuraşii Comitatului de 
Câmpie se grăbiră de asemenea să participe la sfatul de taină. 
Veniseră până şi locuitorii Stejarului Poznaş, Veverita, Sobolul, 
şoriceii neastamparati, după ce cu greu renuntasera la pregătirile 
pentru un ceai dansant prin cotloanele ascunse ale arborelui. Chiar şi 
broasca ţestoasă se scoborâse din Ţinutul Muntos şi isi itea capul 
somnoros de sub carapace. Ce mai, întreaga suflare a Lumii 
Poveştilor încerca să afle cam ce anume ar trebui să facă pentru a 
străbate dincolo de zările necunoscute ale tărâmului de poveste. 

De prin desişuri, pisicutele sălbatice şi bufnitele sperioase 
răspunseră pe diferite glasuri propunerii ursuleţului, astfel încât 
nimeni nu putu să înţeleagă dacă erau încântate sau, dimpotrivă, de 
îndeletnicirea ce li se orânduia. Însă niciuna nu îşi arătă făptura 
printre cei de faţă, aşa că fiecare în parte încerca a se convinge că deja 
o armată de pisicute şi de bufnite va fi şi purces acolo unde cu toţii se 
codeau să plece. Dar nimeni nu se osteni să se incredinteze daca într- 
adevăr făpturile din hatis îşi vor fi luat în serios rolul. Mai pe scurt, 
cu toţii trăiau o mare nelămurire şi deznădejde şi nu se puteau 
nicicum hotărî pe cine să mai trimită pe urmele Vulturului Pleşuv. 
Parcă niciunii nu ar fi dorit să părăsească Lumea Poveştilor. Ti se 
făcea şi milă să îi vezi posomorati şi cuprinşi de o tristeţe 
netarmurita, căreia nici măcar nu puteau să îi dea glas, de teamă să 
nu se descurajeze întru totul. 

Deodată se auziră nechezat vesel şi tropote grăbite în 
desişurile Codrului Fermecat. De îndată piticii răspunseră cu sunete 
prelungi de cornuri şi urale de bun venit, iar toate scufiile fură 
aruncate cu voioşie înspre bolta înstelată, de unde câteva poposiră 
direct în mijlocul focului, dând mare bătaie de cap tuturora: cine să 
îşi fi pierdut pretioasele scufii? se întrebau nelinistiti piticii, uitându- 

se cu părere de rau la flacără poznaşă ce le făcea încântată diferite 
semne, parcă invitându-i să mai încerce o dată nesăbuitul salut 
adresat noilor sosiți. Păi cum, cine să isi fi rătăcit scufia? se arătau 
nedumeriti piticii. Eu nu, eu iar nu, până căzură de acord că nimeni 
nu îşi pierduse caciulita, asta ar fi fost o mare ruşine, doar că nu ştiu 
cum se face ca scufiile nu ieşeau la numărătoare şi câţiva rămaseră cu 
capetele descoperite. Dar asta numai aşa, o vreme, spuneau ei, până 
îşi vor aduce de acasă pretioasa caciulita, pe care nu se ştie cum, iată, 
o uitaseră, se scuzau câţiva pitici cu feţele cam abătute, scărpinându- 
se stingheriti în creştetul capului, parcă temători să nu cumva să isi fi 
rătăcit cu totul podoaba roşie, pe acasă, desigur, nu aici, mai 
adăugau uitându-se, aşa, într-o doară, cam incruntati către flacără ce 
ardea cu multă, multă voioşie... Ce mai, se crease o asemenea 
harababură că uitaseră cu toţii de nechezat şi de tropote, până când 
Moş Martin se trezi cu Licurici poposindu-i pe botic şi licurind zor 
nevoie pentru a fi băgat în seamă. 

- Hap.... hap... hapciu! izbucni ursuletul, după care strigă pe 
cât putu de tare din adâncul ființei sale deodată preschimbate de 
fericire: - Sânziana! Sânziana! Ai venit! apoi adăugă de îndată, luând 
o figură serioasă, cum se cuvenea din partea unui paj al unei 
prințese: - Stimasi iepulasi, piticusi, vultuli, pisicuse, bufnise, 
vevelisa, solicei si dlagă bloască sestoasă, totul va fi bine: Plinsesa 
Sânziana a sosit pentlu a ne ajuta si de data aceasta să salvăm Lumea 
Povestilol. 

Şi, făcând o plecăciune, se repezi, fără a mai pierde vremea cu 
prea multe cuvinte, direct către Ducele Căluţ, care tocmai se apropia 
ca o pată de culoarea laptelui dinspre noaptea Codrului Fermecat. 
Din prea mult entuziasm ursuletul îşi pierduse însă ochelarii, poate 
chiar când strănutase, aşa că acum trecu în viteză pe lângă poneiul 
prinţesei, stârnind hohotele întregii adunări şi zâmbetul plin de 
dragoste al fetiţei. Ce să-i faci, aşa era el, un ursulet tare zăpăcit, dar 
un slujitor de mare încredere. 

În curând se adunară în jurul focului, în care piticii, îndeosebi 
cei fără scufii, aruncară zor nevoie cât mai multe lemne uscate, poate 
prea multe, ar fi spus piticii care aveau capul acoperit, mângâindu-şi 

cu multumire barba... Voia buna domnea pretutindeni, parca pana si 
vulturii se arătau mai putin pleşuvi, bătând agitati din aripi, iar, 
dinspre desişurile din marginea poienii, se auziră câteva mieunaturi, 
ceea ce însemna, se gândiră cei din jurul focului, că nu chiar toate 
pisicutele sălbatice vor fi plecat către orizont... Împărţindu-şi unii 
altora căni cu vin sau cu ceai, după preferinţe, una dintre ele, având, 
bineînţeles, multă, multă miere, aşteptau cu toţii să vadă ce anume le 
va spune Prinţesa Sânziana. Fetiţa, de atunci, de odinioară, de la 
povestea cu Trecătoarea, li se arăta în fiecare noapte — si doar 
noaptea, aşa, la vremea când copiii dorm linistiti în patucurile lor — 
pentru a petrece împreună în Lumea Povestilor. 

Prinţesa Sânziana însă habar nu avea ce anume să le 
destăinuiască. De fapt, nici nu ştia că ei aşteptau la grea cumpănă o 
povata din partea ei. Asa se face că, o vreme, rămaseră cu toţii 
privind unii la alţii în tăcere, până când împrejurarea devenise tare 
caraghioasă. Nimeni nu observă cum Spiriduş apăru o clipită 
deasupra luminisului, agitându-şi aripioarele sale străvezii şi râzând 
pe înfundate de nedumerirea lor. Mare noroc avură atunci cu un nou 
nechezat ce se auzi departe în noapte, urmat îndeaproape de galopul 
unor copite grăbite zor nevoie. Cu toţii săriră de pe locurile lor şi 
strigară într-un glas: 

- E Mugurel, viteazul din poveste, călare pe Poneiul Negru 

cu o stea albă în frunte! 

Parcă cea mai fericită dintre toţi fu, totuşi, Sânziana... 

Voinicul, nu mai mare decât un băieţel din lumea cea de toate 
zilele, ridică poneiul în două picioare, trăgând straşnic de căpăstru, şi 
strigă înspre întreaga adunare: 

- Vrăjitorul Alb ne îndeamnă să purcedem fără zăbavă într-o 
nouă călătorie. Vom urma firul Râului fără Nume până dincolo de 
zare, pe urmele Vulturului Pleşuv, despre care nu se mai ştie nimic, 
şi e mirare. Piticii vor alcătui degrabă o corabie măiastră. Ne aşteaptă 
Marea cea Mare. 

Sânzianei începu să îi bată inima ceva mai repede, dacă stăm 
bine să ne gândim, ea bătea chiar tare-tare. O corabie? Marea cea 
Mare? Dincolo de zare? Licurici se zbătea de zor, în uralele 

vietuitoarelor, strabatand neastamparat distanta dintre voinic si 
prinţesă, până se cuibări între cârlionţii fetiţei. El unul era gata de 
plecare. 


Înainte, înainte, tot mai departe şi mai departe, pe Râul fără 
Nume, eroii din poveste părăseau, la bordul Corabiei Măiestre, 
Lumea atât de dragă lor a Poveştilor. Străbătură Codrul Fermecat, 
prin desişuri şi poieni ce păreau nesfârşite, încât uneori aveau 
impresia că, de fapt, se întorc mereu de unde au plecat. Niciodată nu 
li se păruse mai fermecat Codrul, care parcă le făcea mereu pozne şi 
nu dorea să le dea drumul dincolo de frunzişul său fremătător. Nu 
de puţine ori vitejii noştri credeau că aud cum Codrul Fermecat râde 
pe înfundate de ei, iar ursuletul Moş Martin, care nu putea fi urnit de 
la provă (el îi spune „plovă”, sau, mai simplu, „în fasă”) se jură că o 
salcie îi zâmbise pur şi simplu la un cot al râului, după care îşi 
ascunsese zâmbetul în spatele unei ploi înmiresmate. Era o Salcie 
Plângătoare, dar chiar plânsul ei părea o năzdrăvănie ca să îi pună la 
încercare. Încet, încet, dar sigur, după zile şi nopti plutitoare, Corabia 
Măiastră părăsi Codrul Fermecat, moment în care cu toţii putură jura 
că auziseră un îndelung oftat din partea arborilor, pe când ramurile 
acestora parcă le făceau, tot mai în urmă şi mai în urmă, semne de 
bun rămas. Putin fastaciti şi tare emotionati, nu se putură abtine să 
nu se repeada cu toţii la pupa (aici ursuletul nu mai avea probleme şi 
nu spunea niciodată „în spate”) şi, cu ochii în lacrimi, să îşi fluture 
îndelung mâinile gândind „rămâi cu bine”. Nu ştiu cum se face, dar 
niciunul nu cuteză să spună „la bună revedere, Codrule drag!”. Să se 
fi cuibărit în inimile lor presimtirea că urmau să plece într-o călătorie 
fără putinţă de întoarcere? Mugurel reveni cel dintâi la prova şi 
scrută întinderea ce li se aşternea în faţă. Erau, cum s-ar zice, 
imaşurile înflorite ale Comitatului de Câmpie. 

Printre malurile năpădite de flori înmiresmate şi arbuşti pitici, 
iepuraşul Urechilă, conte al Comitatului, fremăta din boticul său 
catifelat şi îşi tot lungea urechile peste poate, doar-doar va afla în 
zare Castelul său atât de drag pe care, iată, îl părăsea încă o dată 
pentru cine ştie cât timp. Cel mai mult îi părea rău după atâtea cărţi 

pe care le lăsase necitite în urma sa, dar spera ca vremea şi vremurile 
să nu aştearnă prea mult praf pe ele, până când se va întoarce. Vai, 
de ar fi ştiut iepuraşul cum uitarea se va pogori asupra Comitatului 
până când doar praful va rămâne din amintirea cărţilor de 
odinioară... Căci îi era dat să purceadă într-o călătorie mult, mult mai 
îndelungată, în ţinuturi pe care nici în cărţi nu le aflase pomenite, 
necum în gândurile sale. 

Ursuletul Moş Martin, agitandu-se neîncetat între babord şi 
tribord (sau, cum zicea el, stânga şi dleapta navei), încerca să îşi 
amintească pe unde va fi fiind acea răscruce poznașă unde se 
întâlnise, odinioară, cu Sânziana, dar parcă acele întâmplări se 
petrecuseră atât de demult, că nici nu ar fi fost, de nu s-ar fi povestit 
despre ele într-o carte... Ce mai, eroii noştri lăsau în urmă o lume 
nespus de dragă lor şi, odată cu înaintarea în necunoscut, se simțeau 
tot mai pierduţi şi mai singuri, fără de rost şi fără încurajare. Ce vor 
face ei în Lumea cea Mare? 

Mugurel, atent la cârma corabiei, observa cum Râul fără 
Nume devine tot mai larg şi malurile tot mai îndepărtate, pe măsură 
ce coteau printre meandre tot mai amenințătoare şi mai putin 
înflorite. Acesta va fi fost Ținutul Sălbatic, despre care doar în basme 
se vorbea şi unde nimeni nu cutezase să se aventureze. Decât 
temerarul Vultur Pleşuv, dispărut în căutarea către mare. Se vor 
pierde şi ei asemenea bravului căpitan înaripat? Ori îl vor regăsi 
teafăr şi nevatamat, aşteptându-i cu nerăbdare? Acestea nu se puteau 
încă şti, iar jur-împrejurul corabiei plutea, la prova, la pupa, la 
babord şi la tribord, aceeaşi întrebare. Cum va fi, oare? 

Odată cu înserarea, vulturii pleşuvi se inaltara putin în zbor — 
dar nu prea mult, fără căpitanul lor le era teamă să mai cutreiere 
înălțimile cerului — şi reveniră cu o veste îmbucurătoare: după 
următorul cot al Râului fără Nume se întrezărea o insulita. Cu 
ultimele sclipiri ale soarelui printre arborii deja intunecati, piticii se 
străduiră să apropie corabia de marginea insulitei, pregătindu-se 
pentru prima noapte petrecută pe meleagurile Ţinutului Sălbatic. 
Bufnitele sperioase şi Pisicutele sălbatice se încurajară unele pe 
celelalte şi plecară în recunoaştere. Cum insula nu era din cale afară 

de întinsă, nu le trebui multă vreme până la a da de ştire că nu se 
zărea nici urmă de vieţuitoare în preajmă, aşa că se hotărâră, cu toţii, 
să păşească pe mal, pentru a se îngriji de cele necesare înnoptării. 
Adunați in jurul unui foc de tabără, eroii din poveste se codeau să 
dea glas temerilor ce le străbăteau sufletele. Se uitau, cu coada 
ochiului, la voinicul Mugurel şi la Prinţesa Sânziana, doar-doar le 
vor spune aceştia câteva poveţe de încurajare. Fetiţa şi băiatul 
priveau însă cam la fel unul la altul, căutând fastaciti să nu arate că 
nu prea au habar la ce urmează ei să se încumete odată plecaţi în 
Lumea cea Mare. 


În pătucul ei de la etajul casei, Sânziana deschide ochii către o 
nouă zi. Primul lucru pe care îl vede este peretele gol deasupra 
şemineului, iar fetița se întreabă — pentru a cata oară? — pe unde o fi 
hălăduind vulturul pleşuv. A dispărut de ceva vreme, iar bunicul o 
tot amăgeşte cum că a plecat în zbor într-o misiune secretă, dar că se 
va întoarce cât de curând. Şi zilele trec, dar vulturul pleşuv niciunde. 
În fiecare seară fetița adoarme încercând să îşi imagineze ce o face 
vulturul pleşuv şi pe unde o fi fiind el acuma, sărmanul. Şi în fiecare 
dimineaţă se trezeşte cu speranţa că îl va regăsi deasupra şemineului, 
veghind-o statornic. Dezamăgită, Sânziana se încruntă uşor şi o 
zbugheste direct la fereastră. Piticii se află la locul lor, în fata casei, 
supuşi de nădejde, aşteptând-o să coboare pentru a porni într-o nouă 
călătorie primprejur. Rotindu-şi privirea, fetiţa zăreşte departe, 
departe, cele două piscuri de la Trecătoare. Zâmbind a aducere 
aminte, Sânziana se gândeşte cu drag la ce-i fusese ei dat să trăiască 
odată, demult, într-o călătorie teribil de aventuroasă înspre 
Trecătoare. De atunci îi povesteşte mai ales bunicului despre 
Vrăjitorul Alb, despre Lumină si poneiul alb, despre ursuletul Mos 
Martin şi Licurici, ce mai, despre cum devenise ea, peste noapte, 
Prinţesă a Lumii Poveştilor. Bunicul o ascultă atent de fiecare dată şi 
îi pune câte o întrebare care de obicei o încurcă tare-tare, de genul „Şi 
cum fu, draga moşului, cu liliacul intelept?”, sau „Şi ce ai văzut 
printeso când te-ai uitat printr-o usita, în labirint?”. După care o 
mângâie pe creştet, o urcă pe calutul alb-alb ca laptele şi pornesc, ea 

călare, el alături pe jos, într-o nouă aventura prin codru. Vrând- 
nevrând ajung mai mereu pe firul pârâului care nu are nume, despre 
care bunicul spune că undeva, departe, departe, poposeste în marea 
cea mare. Aceasta fetița nu o prea înțelege, nu a văzut niciodată 
Marea cea Mare. În ultima vreme rămâne tot mai des pe gânduri, 
privind neîncetat în zare şi încercând să îşi închipuie drumul 
pârâului în lumea cea mare. 

Într-o bună zi invata un nou cuvânt: „Olizont”. Si din acea zi 
totul se schimbă pentru Sânziana. 


Cum stăteau ei aşa încurcaţi pe insulita de pe Râul fără Nume, 
numai ce simtira cum creştetul le este împodobit de câteva picături. 
Nedumeriti, priviră unul către celălalt, după care mai puseră câteva 
lemne pe foc. Noaptea de-abia începuse şi până la răsăritul zorilor 
era cale lungă. Piticul Gnom îşi aprinse din nou pipa şi tocmai ce se 
pregătea să ia cuvântul — toată lumea era teribil de curioasă ce va fi 
având de spus piticul Gnom - când un nou picur îi poposi direct în 
luleaua fumeganda, zădărnicindu-i indeletnicirea. Râzând pe 
înfundate, cu toţii se prefăceau că nu observaseră pocinogul bietului 
pitic. Însă niciunuia dintre ei nu îi mai veni să râdă atunci când 
auziră un oftat şi deodată simtira că li se mişcă pământul sub 
picioare. Eroii din poveste încremeniră fără să înţeleagă nimic. Apoi 
desluşiră zgomotul apei ca şi cum s-ar fi aflat pe corabie şi ar fi 
cârmit către mal. Mugurel tasni în spatele poneiului negru-negru cu 
o stea în frunte şi porni în galop către Corabia Măiastră. Cu toţii se 
repeziră pe urmele sale. ÎI aflară imediat, aşa, cam cât ti-ar lua să bei 
jumătatea de cană de cafea cu lapte dimineaţa, căci insulita nu avea 
cine ştie ce întindere mare. Ajunşi la mal, rămaseră cu gura căscată, 
nevenindu-le să-şi creadă ochilor ceea ce vedeau. 

- Poate că visăm? îndrăzni ursuletul Moş Martin. 

Imediat Licurici i se aşeză pe botic, iar ursuletul strănută 
zdravăn. Nu, nu părea că visează. Ca să fie totuşi sigur, trase de 
coadă o pisicuta sălbatică şi imediat simţi gherutele supărate ale 
acesteia poposindu-i pe labuta. Era clar, nu visa. Insulita o pornise la 
drum, înapoi, către Lumea Poveştilor, ducând în spinare pisicute, 

iepurasi, vulturi, bufnite, un ursulet tare zapacit, ce mai, un echipaj 
complet. lar alături, urmându-i cuminte, plutea Corabia Măiastră. 
Toţi piticii îşi scoaseră scufiile şi se scarpinara nedumeriti în crestetul 
capului. După care le puseră la loc şi îşi mângâiară îndelung; bărbile. 
Apoi îşi aprinsera pipele şi pufniră care mai de care, inaltand un nor 
de fum, iar, dacă ar fi fost zi, ai fi zis că insuliţa este un vapor cu 
aburi. În cele din urmă se hotărâră să înconjoare, încă o data, insulitei 
năzdrăvane şi stabiliră ca punct de întâlnire focul de tabără. 

Urmă un iureş plin de neastâmpăr în noapte, cu toţii 
chemându-se şi agitându-se necontenit prin cotloanele insulitei, de 
multe ori dând nas în nas, căci nu aveau mare lucru de cercetat, până 
când, obosiţi, se regăsiră în jurul focului din care mai pâlpâiau doar 
câteva flăcărui răzlețe. Nu mică le fu mirarea să o audă glăsuind pe 
Testoasa. Vorbea foarte rar. Se pare că îi aşteptase cuminte, in tot 
acest timp, fără să se fi mişcat un singur pas. Incet-incet, alene, de 
parcă s-ar fi trezit din somn — părea că doarme mai tot timpul — 
Testoasa zise, itindu-si capul de sub carapace: 

- Mda...mda... Am ajuns pe Insula Plutitoare. E bine, e foarte 
bine. Îmi aduc aminte. Aşa trebuie să fie. Acum vom ajunge cu 
siguranţă la Marea cea Mare. 

- Dar nu se poate, Testoasa dragă! strigă Sânziana. Noi ne 
îndepărtăm de Marea cea Mare! 

Testoasa o privi atent, se gândi o clipă ce păru o vesnicie, 
după care se hotărî. 

- Ai dreptate, Printeso. Insula sărmana nu ştie. Poate ar fi 

bine să o lamuriti. 

Şi cu acestea Testoasa îşi ascunse capul sub carapace şi cu 
niciun chip nu reuşiră să mai scoată ceva de la ea. Era o Testoasa 
foarte misterioasă, părea mereu că ştie mai multe decât ceilalți şi că 
spune mai puţin decât ştie. Tare zgârcită la vorbă. 

- Cum sao lămurim? se întrebă iepuraşul Urechilă. 

- Si de unde ştia Testoasa că insulita ne va duce la Marea cea 
Mare? adăugă poneiul alb, nechezând nedumerit şi bătând din 
copită. 

- Şi de ce plutim înapoi, către Lumea Povestilor? interveni 
Mugurel, privind nemulțumit în noapte. 

Se aflau într-o teribilă încurcătură. Brusc ursuletul Moş Martin 
îşi aminti de aventura de odinioară, când se trezise el însuşi pe 
carapacea umblătoare a Testoasei. Cu jumătate de gură, ursuletul 
îndrăzni a se adresa prietenilor săi: 

- Poate tlebuie să spunem câteva volbe anume, pentlu ca 

insula să ne lecunoască? 

Cu toţii îl priviră mirati. Nu prea înțelegeau de unde îi venise 
ursuleţului o asemenea idee năstrușnică. În cele din urmă Sânziana, 
încruntându-se uşor a aducere aminte — parcă citise ea ceva într-o 
carte — se lumină, îl mângâie pe Moş Martin pe botic şi îl întrebă cu 
dragoste: 

- Şi cine ar trebui să spună acele vorbe, ursuletule drag? 

Care sunt cuvintele, iti amintesti? 

Ursuletul era tare încurcat. Îngândurat, se îndreptă spre 
carapacea Testoasei, se căţără cu chiu cu vai — îl ajută şi poneiul alb, 
împingându-l uşor de la spate — după care paru că adoarme adânc. 
Toţi eroii din poveste se adunară jur-împrejur, spre a-i veghea 
somnul, sau, după cum sperau ei, aducerea aminte. Orele treceau, 
noaptea se adâncea, până ce fură cu toţii furati de oboseală, genele li 
se îngreunară şi adormiră visând despre insule plutitoare, Râul fără 
Nume şi Marea cea Mare. În zorii zilei Moş Martin se trezi primul, 
căscă îndelung, şi, nici el nu ştia de ce, se trezi vorbind de unul 
singur, după cum urmează: 

- Te salut, făptulă dlagă. Ivilea ta mă feliceste. De unde vii tu, 
jucălie, insulă plutitoale, oale esti o viesuitoale de la Malea cea Male? 

Insula se opri imediat din mersul ei de neînțeles pe apă. 
Acum, fie vorba între noi, nimeni nu avea de unde şti că, peste 
noapte, Spiriduş se arătase o clipită în jurul focului de tabără si, 
agitându-şi poznaş aripioarele, îi şoptise ursuleţului câteva cuvinte 
anume în ureche, aşa, de aducere aminte... 


- Hm, oare cine să fie, cine să fie? 

Vorbele răsunară de pretutindeni şi de nicăieri. Eroii din 
poveste, treziti devreme dintr-un somn adânc, priveau nedumeriti în 
zorii dimineţii şi nu vedeau printre copaci decât malurile Râului fără 
Nume, Corabia Măiastră şi pe ei înşişi rasfirati în jurul a ceea ce va fi 
fost un foc de tabără. Primul care îi lămuri fu ursuletul Moş Martin 
catarat pe carapacea Testoasei, care mai dormita încă. 

-  Pssssstttt! le zise el prietenilor, ducându-şi labuta la botic. 

A volbit Insula Plutitoale. 

- Hmmmmm, se auzi din nou acelaşi glas misterios. Cine ma 

numeşte Insulă Plutitoale? 

Acum eroii noştri nu mai îndrăzneau să spună nimic. 
Niciunuia nu îi veni să isi creadă urechilor şi multi se frecau la ochi si 
se ciupeau de vârful nasului — sau al boticului — pentru a se dumiri 
dacă nu cumva visează încă. O Insulă Plutitoare, treacă-meargă, dar 
şi vorbitoare pe deasupra, era prea de tot. Aşa ceva întâlneai doar în 
basme. 

- Foarte ciudat tărâmul ăsta sălbatic, continuă glasul 
necunoscut, şi tuturor le păru că le vorbeşte un bătrân cumsecade. Le 
mai veni inima la loc, dar tăceau mâlc. 

- Toată lumea se miră că sunt o Insula Plutitoare. Ce 
vieţuitoare fără minte. Parcă nu ar mai fi văzut în viaţa lor aşa ceva. 
Era foarte bine la Marea cea Mare. 

Şi Insula încheie cu acelaşi oftat pe care eroii îl auziseră cu o 
seară înainte. Imediat după aceea simţiră câţiva picuri pe obraji, 
picuri ce se transformară în curând în picături dese, deşi pe cer nu 
era niciun nor de ploaie. Pisicuţele sălbatice începură să îşi lingă 
blana şi plescăiră nedumerite din limbile lor micute. Luminat de un 
gând, iepuraşul Urechilă culese un picur, îl gustă cu atenţie, după 
care zise: 

- Sunt lacrimi. Insula Plutitoare plânge. 

Lacrimile încetară să mai cadă din coroana arborilor 
răspândiţi pe insulă. Se uitau unii la alţii şi nu ştiau ce să mai spună. 
Ursuletul Moş Martin se hotari atunci să mai încerce o dată. 

- Te salut, făptulă dlagă. Ivilea ta mă feliceste. De unde vii tu, 
jucălie, Insulă Plutitoale, oale esti o viesuitoale de la Malea cea Male? 

Tacere. Apoi, acelasi glas, parca putin banuitor: 

- Mda, mda, ursuletule, ai rostit bine cuvintele. Aproape fara 
greşeală. Tu trebuie să fii. Te căutam de foarte multă vreme. De cand 
anume, nu mai ştiu, am tot plutit până am uitat de ce plutesc. Între 
timp văd că am ajuns în acest Tinut Sălbatic şi tare mi-e teamă să nu 
mă fi abătut din căutarea mea. Nu mai cunosc foarte bine drumul şi 
mi-e teamă că nu mai ştiu unde să ajung şi nici de unde am plecat. 
Mi-e tare dor de casă, de Marea cea Mare, mai zise Insula Plutitoare, 
după care începu iar să lăcrimeze. 

Eroilor noştri li se făcu atunci tare milă de sărmană insulă şi se 
căutară care mai de care de batiste şi batistute, pe care nu ştiau cum 
să i le ofere straniei făpturi, aşa că se şterseră ei de apa sărată ce le 
uda necontenit fețele. Nu se putea şti dacă nu cumva printre 
lacrimile insulei nu se strecuraseră ceva lacrimi de-ale lor... Sânziana, 
amintindu-şi cum se pierduse ea odinioară în Lumea Poveştilor, fără 
să mai ştie drumul către casă, se hotărî să intervină, ştergându-şi 
propriile lacrimi. 

- Nu mai plânge, Insulă Plutitoare! Te înţeleg foarte bine. 
Suntem şi noi pierduţi si rătăciţi în drumul spre Marea cea Mare. 
Poate vom merge împreună acolo de unde nu iti amintesti să fi 
plecat, dar unde te poartă dorul neîncetat. 

- Cine să fie oare, cine să fie? se auzi glasul molcom al insulei. 

- Sunt eu, Sânziana, Prinţesă a Lumii Poveştilor, aflată într-o 
călătorie dincolo de orizont, către Marea cea Mare! zise fetița cu toată 
fiinţa ei. 

- Hmmm. Da, aşa este, Sânziana, pe tine te căutam, acum 
parcă îmi amintesc. Dar te aflu numai cu un ursulet, şi trebuia să fiţi 
mai multi, mult mai multi temerari... Aşa mi s-a spus. 

Atunci eroii noştri strigară toţi deodată, usurati şi fericiţi, de 
nu se mai înțelegea nimic: 

- Suntem şi noi, suntem si noi, Insula Plutitoare! 

- Cine ţi-a spus? 

- Cand ti-a spus? 

- L-ai văzut pe Vulturul Plesuv, pe bravul nostru capitan? 

- De când ne cauţi, tare demult ne cauţi? 

- Cum este la Marea cea Mare, cum e dincolo de orizont, e 

cale lunga si e primejdie mare? 

Insula incepu atunci sa rada incetisor, se roti jur-imprejur, de 
îi ameti pe toţi prietenii ei, şi rosti cu multă, multă bucurie: 

- Dragii mei, ce bine îmi pare să vă întâlnesc! Foarte 
îndelungată căutare! La drum, căci e primejdie mare! 

Şi, în uralele nesfârşite ale eroilor din poveste, printre bătăi 
din aripi, scufii aruncate în aer, nechezat şi mieunat, insula porni 
deîndată într-o nouă călătorie, către Marea cea Mare... Înainte, şi noi 
înainte în poveste, căci până departe mult mai este! 


Pe Râul fără Nume se zărea Insula Plutitoare, ducând cu ea 
către necunoscut o armată de pisicute sălbatice, vulturi plesuvi, 
bufnite sperioase, pitici poznaşi, iepuraşi drăgălaşi, ce mai, întreaga 
Lume a Poveştilor. Era veselie mare, se cântau cântece piticeşti, de ai 
fi zis că eroii noştri plecaseră în vacanţă, către marea cea mare. 
Numai Mugurel, viteazul din poveste, călare pe poneiul negru-negru 
cu o stea în frunte, privea încruntat şi îngândurat malurile tot mai 
amenințătoare ale Ținutului Sălbatic. Nu se putea şti ce se ascunde 
dincolo de ele şi ce primejdii neprevăzute se puteau abate oricând 
asupra straniului petec de pământ de pe firul apei. Degeaba încerca 
voinicul să afle ceva de la Insula Plutitoare. Aceasta părea că nu îşi 
mai aminteşte nimic din călătoria ei dinspre marea cea mare. Era 
bucuroasă nespus că îşi aflase prietenii şi cu asta misiunea ei 
ajunsese, cum s-ar zice, la bun sfârşit. Tare uitucă insulă, şi nu e de 
mirare ca se înțelegea de minune cu ursuletul Mos Martin. Doar 
câţiva dintre temerari împărtăşeau temerile voinicului Mugurel: 
piticul Gnom, contele Urechilă şi ducele Căluţ, toţi oşteni de 
încredere odinioară, în călătoria spre Trecătoare, în căutarea Luminii. 
Reuniti la sfat de taină, departe de hărmălaia celorlalţi, aceştia îşi 
spuneau vorbe îngrijorătoare. 

- Ceva nu este in regulă cu Insula Plutitoare, începu 

Mugurel. 

- Nu cred că ne ascunde ceva, dar are mintea cam 

zdruncinată. Plânge din te miri ce şi nici nu mai ştie când, de unde şi 

cum a ajuns pana aproape de Lumea Povestilor, continua contele 
Urechilă, care, fiind mare cititor de cărţi felurite, chiar si medicale, se 
grăbi să adauge: Îi recomand o cură de băi naturale în apă de mare. 

Piticul Gnom se opri din pufăit, îl privi cam lung pe iepuraşul 
Urechilă, şi adăugă într-o doară. 

- Mda, conte, ai glăsuit cum nu se poate mai bine. Ca să vezi 
întâmplare, noi mergem tocmai către marea cea mare, dacă nu ai 
uitat, cumva. 

Eroii râseră pe infundate, gandind că prea multe cărți citite il 
cam încurcau uneori pe urecheatul învăţat. lepuraşul îşi agită 
urechile, după care se declară de acord. 

- Aşa este, prietene. Asta vroiam să spun şi eu. Tocmai ce mi- 
ai luat vorba din gură. Ce minunată întâmplare şi potriveală, cu 
marea cea mare. Când vom ajunge acolo, de bună seamă că insula îşi 
va aminti totul. 

- Mi-e să nu fie prea târziu, interveni, cu un nechezat vioi, 
ducele Calut. Poneiul negru-negru îl aprobă imediat, nechezând şi el 
scurt. 

- Eu nu sunt aşa de sigur că vom ajunge acolo prea curând, 
reveni Mugurel. 

Eroii il priviră nedumeriti. Voinicul, privind în zare, spuse 
grav: 

- Voi nu aţi văzut că nu e cu putinţă să ne apropiem de 
Orizont? În fiecare dimineaţă acesta se îndepărtează de noi, de parcă 
ne-ar face mereu în ciudă. 

Căzură cu toţii pe gânduri. Aşa era, Orizontul părea foarte 
misterios, orice ar fi făcut drumeții, nu era cu putinţă să stai de vorbă 
cu el aşa, despre una, despre alta, cum ar fi despre Vulturul Pleşuv, 
îşi ziseră toţi în gând, cu capetele în pământ. Piticul Gnom rupse 
primul tăcerea, după un pufăit sănătos din pipă: 

- Propun ca, împreună cu toţi piticii mei, să reluăm în 
stăpânire Corabia Măiastră şi să pornim înainte, în recunoaştere. Mi- 
e ca insula să nu se îndrepte, neştiutoare şi uitucă, înspre cine ştie ce 
primejdie. 

- Ideea ta e strălucită, prietene, se grăbiră să fie întru totul de 
acord ceilalți. Fii numai cu bagare de seamă! 

- N-aveti grijă. Nu s-a născut ea încă întâmplare să îmi 
scufunde corabia! se făli, mândru, piticul Gnom. 

lepuraşul Urechilă se opri, în ultimul moment, să îi 
amintească prietenului său că măiastra lui corabie plutea doar de 
câteva zile, răstimp în care nu prea dăduseră piept cu cine ştie ce 
primejdii... Zis si făcut, piticii trecură la bord, înălţară şi câteva 
pânze, după care porniră înainte în urale, dispărând în curând după 
un cot al râului. În acea clipă Mugurel se încruntă din nou. Planul 
părea prea uşor. Şi dacă piticii se vor rătăci în Ţinutul Salbatic? 

Nici nu ştia Mugurel câtă dreptate avea şi cât de mult se 
înşela, totodată. Cineva urma a se rătăci de cursul Râului fără Nume, 
în hatisurile Ţinutului Sălbatic, dar nu despre pitici avea să fie 
vorba... lar noi, dacă vrem să aflăm cine se va pierde de calea către 
marea cea mare, să nu mai stăm cu ochii la soare; povestea nu ne 
aşteaptă, ea merge înainte, nu are răbdare! 


În înserare, Mugurel, ducele Calut şi contele Urechilă priveau 
îndelung şi tot mai nelinistiti înspre zare. De când plecaseră piticii, 
niciun semn, nicio chemare, nicio solie dinspre Corabia Măiastră, 
nimic, parcă i-ar fi înghiţit împreună şi zarea şi marea cea mare. Cu 
chiu, cu vai, cu greu fură convinşi câţiva vulturi pleşuvi să se ridice 
în zbor, nu prea înalt însă, şi să purceadă în recunoaştere. Nu se mai 
auzi nimic dinspre ei, şi gândurile tuturor se înnegurară tare, până 
când, în după-amiaza târzie, toţi ceilalți vulturi pleşuvi luară o 
hotărâre: să plece în căutarea căpitanului lor şi a celorlalte zburătoare 
ce se pierduseră dincolo de zare. În zadar se rugară de ei eroii din 
poveste să nu se încumete în depărtări, că e primejdie. Vulturii 
plecară tare pleşuvi fâlfâind din aripile lor maiestuoase, petrecuţi de 
lacrimile celor rămaşi pe Insula Plutitoare. Se vor mai întoarce ei, 
oare? 

Deodată, în lumina asfintitului, un punct negru putu fi zărit în 
zare. Se auzira, pierdute in mari depărtări, şi câteva sunete de corn, 
dar nu se putea şti dacă erau semnale de voioşie sau de avertizare. 

Sanziana, ursuletul Mos Martin, iepurasii, pisicutele si bufnitele se 
bucurara totusi tare-tare. Mugurel, contele Urechila si ducele Calut 
se încruntară într-o temere mare. Testoasa scoase o clipă capul de sub 
carapace, după care şi-l ascunse degrabă la loc. Insula Plutitoare 
începu să tremure şi să se frământe, cuprinsă de un zbucium de 
neînțeles. Primii care abandonară insula fură şoriceii, despre care 
uitaseră cu toţii de când plecaseră din Codrul Fermecat. Chitaitoarele 
se ascunseseră dibace până în acel moment, de frica pisicutelor 
sălbatice. lepuraşul, care citise foarte multe cărţi, isi pleoşti imediat 
urechile şi zise temător, privind şoriceii grăbiţi să ajungă înot la mal: 

- Prieteni, nu e semn bun. Ne aşteaptă o încercare cum nici cu 
gândul nu gândim. Eu spun să ne pregătim de luptă. Şi mai ales de 
înot către malurile Ținutului Salbatic. 

Insula Plutitoare începu să se agite şi mai mult. Părea că e pe 
punctul să se rupă în bucăţi. Pata necunoscută din zare se apropia 
vertiginos în zbor. Imediat, gândurile tuturor se întoarseră în trecut, 
către liliecii uriaşi şi bătălia de odinioară, de pe Râul fără Nume 
înspre izvoare. Pisicutele îşi ascutira gherutele, îşi zbarlira blana si 
mieunara mai degrabă înfricoşate. Bufnitele fâlfâiră scurt din aripi şi 
o şi ţâşniră către malurile Ţinutului Sălbatic, purtându-şi în zbor 
prietenele pisicute, fără a mai aştepta pe nimeni şi nimic. Testoasa se 
furişă, tăcută, în apă. Licurici se ascunse bine-bine între carliontii 
fetiţei. lepuraşii fremătau din boticuri şi îşi tot lungeau urechile in 
depărtare, privind nehotărâţi către contele Urechilă. Aşteptau un 
semn din partea lui. Ducele Calut se apropie repede cu Sânziana şi 
cu ursuletul Moş Martin în spinare, nechezând puternic. Mugurel îşi 
scoase sabiuta micuţă-micuţă, de ai fi spus că e de jucărie, şi o 
îndreptă către făptura ce înainta dinspre asfintit, dinspre marea cea 
mare, de dincolo de zare. Aceasta răspândi atunci, pentru prima 
dată, o lumină orbitoare. Brusc se auzi glasul tremurat al Insulei 
Plutitoare: 

- Dragii mei, mi-am amintit câte ceva din drumul meu dinspre 
marea cea mare. Se apropie o primejdie care seaman nu are. E o 
zburătoare cu corp de şopârlă şi cu gheare, ce scoate foc pe nări şi e 
fioroasă tare. Nu mai ştiu cum îi spune pe nume... 

- E un balaur, Insulă Plutitoare, rosti scurt iepurasul Urechilă, 
după care înghiţi în sec. 

- Aşa e, aşa e, fu de acord Insula Plutitoare. Vă sfătuiesc sa vă 
adapostiti din calea lui, nu îl puteţi înfrunta. 

- Dal cum, dal cum? întrebă tremurând ursuletul Moş Martin, 
pitit în spatele Sânzianei, de unde se gândea că o putea apăra mai 
bine pe prințesa inimii sale... 

- Hm.... se gândi Insula Plutitoare. Prieteni dragi, nu aveţi altă 
şansă decât Tinutul Sălbatic. Am să vă las la mal. 

Dar insula nu mai avu vreme să îşi ducă prietenii la mal. 
Balaurul era foarte aproape şi arunca valuri de foc pe nări, pârjolind 
totul în cale. Fiecare se aruncă în apă şi înotă din răsputeri înspre ce 
direcţie îi veni la îndemână. lepuraşii o luară la dreapta, 
despartindu-se astfel de pisicute şi de bufnite; ducele Calut se avanta 
curajos pe urmele iepurasilor, doar Mugurel zăbovise cu sdabiuta 
îndreptată către duşmanul fioros din înălţimi. Dar nu pentru multă 
vreme. Cu o ultimă cutremurare, Insula Plutitoare dispăru sub apă, 
chiar înainte ca balaurul fioros să arunce o pală de foc peste ea. 
Mugurel şi poneiul negru-negru cu o stea în frunte rămaseră singuri 
în mijlocul Râului fără Nume, pentru a înfrunta duşmanul ce se arăta 
uriaş deasupra lor. Balaurul se oprise deasupra baietelului şi îl privea 
curios cum îşi flutură săbiuţa către el. Monstrul zburător îşi întinse 
gâtul lung şi apucă tacticos în colti sabiuta, căreia Mugurel nu vru 
nicicum să îi dea drumul. Aşa se face că voinicul fu înălţat în aer şi se 
pierdu în înălțimi agitându-şi mâna liberă către botul imens al 
făpturii înfricoşătoare. Era o luptă foarte inegală, trebuie să se fi 
gândit poneiul negru-negru, în timp ce necheza îndelung în mijlocul 
apelor învolburate, pentru prima dată temându-se cu adevărat de 
soarta ce îl aştepta pe Mugurel, voinicul străin de aceste meleaguri, 
dar care se ivise, odinioară, din senin, pentru a apăra Lumea 
Povestilor. 

Si in inima tuturor se cuibari aceeasi intrebare: ne vom mai 
reintalni vreodata, oare? 


86 


Bufnitele sperioase zburară ce zburară prin Ţinutul Sălbatic, 
până ce oboseala fu mai mare decât teama de balaur, aşa că poposiră 
printre copacii amenintatori. Pisicutele sălbatice, ce mieunasera 
nevoie mare, acum taceau mâlc, isi lingeau blanita şi iscodeau atente 
în jur. Se innoptase de-a binelea, aşa ca deopotrivă pisicute şi bufnite 
se simțeau, măcar astfel, în largul lor: nimeni nu vedea ca ele prin 
întunericul de nepătruns. Se vor fi gândit că, până la urmă, nu 
scăpaseră de soarta pe care le-o hărăzise ursuletul Moş Martin: 
iscoade de nădejde prin Tinutul Sălbatic. Dar cui să împărtășească ele 
ceea ce vedeau? Unde erau toţi prietenii lor, eroii din poveste? 
Rătăciţi, asemenea lor, prin cotloanele Ţinutului Sălbatic. Atente, 
pisicutele purceseră la drum. Nu era vreme de pierdut. Trebuia să 
iasă cumva la liman, deşi nu ştiau încotro era indicat să îşi îndrepte 
paşii. Toate erau însă de acord că în preajma Râului fără Nume era 
primejdie mare. Nu că le-ar fi folosit mare lucru, întrucât habar nu 
mai aveau încotro va fi fost firul apei. 

Pisicutele ciuleau urechile, mijeau ochii sclipitori în noapte, 
atingeau cu mare fereală pământul cu labutele, îşi zburleau blanita, 
îşi fremătau neîncetat boticul şi mustatile, dar nu simțeau nimic. 
Parcă nu era nici tipenie de vieţuitoare în Ţinutul Sălbatic. De la o 
vreme începură să se întrebe de ce i se spunea Ţinutul Sălbatic. După 
alt răstimp căzură de acord că, la urma urmei, puteau fi la fel de bine 
în Codrul Fermecat; ba chiar acolo măcar aveau ceva de furcă printre 
atâtea pozne şi păcăleli pe care le pregătea Codrul, pe când aici, 
nimic. În scurt timp, pisicutele şi bufnitele nici nu mai erau atât de 
sălbatice şi de sperioase. Adevărul e că începuseră să se plictisească 
înfruntând tăcerea şi nemişcarea Ţinutului încremenit. Se gândeau cu 
nostalgie până şi la balaur, cel putin pe Râul fără Nume se mai 
întâmpla câte ceva de care să te sperii. Pe când aici, doar luna putea 
fi zărită printre coroanele copacilor. Dar luna nu era o primejdie cine 
ştie ce, ba chiar dimpotrivă. În fiecare dimineaţă, pisicute şi bufnite o 
priveau cu jind şi cu mare părere de rău cum dispare de pe cer şi 
odată cu ea şi noaptea. Luna şi noaptea erau dintotdeauna cei mai 
buni prieteni ai pisicutelor şi ai bufnitelor. 

Tocmai chibzuiau daca nu ar fi mai bine sa se adune si sa 
depene povesti si amintiri din vremurile de odinioara, cand se auzi 
un sunet straniu, departe, in noapte. Părea că cineva plânge într-un 
fel tare ciudat, cum nu mai cunoscuseră vreodată. Ti se rupea inima 
când desluşeai sunetul acela prelung şi trist. Atât le trebui pisicutelor 
şi bufnitelor. Uitând că ar trebui să se teamă, o şi porniră într-un 
iureș printre copaci şi tufe, bucuroase că aveau ce iscodi. Poate că, 
până la urmă, şi Ţinutul Sălbatic ştia ceva pozne. Nu s-ar fi mirat să îl 
afle pe Spiriduş făcând haz de ele şi suflând din vreun corn de 
curând inventat. Adevărul e că uitaseră complet de balaur. Parcă nici 
nu ar fi fost. 

Dar nu era Spiriduş. Pisicute şi bufnite priveau mirate către o 
făptură cum nu mai întâlniseră niciodată. Tare caraghioasă, îţi venea 
să şi râzi, dar ţi se şi făcea milă de ea. Urechile clăpăuge, nu avea 
mustăţi, botul prea mare, blana prea lungă şi prea aurie, coada prea 
scurtă şi, pe deasupra, fiinţa era prea greoaie să se poată catara, la 
nevoie, în copaci. Fără doar şi poate, era cel mai neajutorat animal pe 
care pisicutele il zăriseră vreodată. Ce să te faci cu el? Ti se rupea 
inima numai când îl vedeai cum le privea speriat şi dezorientat, 
scurmând cu ghearele în pământ. Măcar avea gheare. Pisicutele 
hotărâră pe loc să il salveze pe bietul animal care s-ar fi prăpădit fără 
ajutorul lor, nu încape îndoială. ÎL înconjurară din toate părţile 
mirosindu-l curioase, până când, sărmanul de el, îşi luă inima în 
dinţi, se încordă pe cele patru picioare şi scoase un sunet scurt din 
botul prea mare şi fără mustati. Pisicutele se uitară unele la altele şi 
se prăpădiră de râs. Ce animal nostim, se pare că nici să miaune nu 
ştia. Prăpăditul. Şi uită-te numai la el cum le privea tare-tare uimit 
cum se tăvălesc pe jos de râs. La ce s-o fi aşteptat? Să sară în tufişuri 
speriate? Dintr-atât? Mare aiurit auriul ăsta. Acum, punându-şi botul 
pe picioarele din faţă, îşi pleoşti şi mai mult urechile clăpăuge şi 
începu să scâncească. Mai avea puţin şi plângea, ce mai. Una dintre 
pisicute, cea mai fâşneaţă din toate — odată prinsese un şoricel de 
coadă, dar îi dăduse drumul, căscata — începu să îi vorbească 
ghemotocului auriu. 

- Miau, miau, auriule, noi suntem pisicutele salbatice, iscoade 
din Lumea Poveştilor. Nu iti fie teamă, te vom salva de îndată, 
numai să ne spui cine eşti şi de unde vii. 

Ghemotocul auriu le privi printre urechile clăpăuge, mai 
scânci de câteva ori, după care îndrăzni şi zise: 

- Ham, ham, eu sunt un catelus fioros şi nu mi-e teamă de 
nimeni, pisicute zapacite ce sunteţi voi. 

Pisicutele se priviră nedumerite. Catelus? Ce o fi aia? Şi de ce 
sunt ele zăpăcite? Nu era prea politicos auriul. Să îl mai salveze oare? 
se gândiră ele, cam supărate. Să vedem, ce mai zice, apoi hotărâm. 

- Şi mă rog de unde vii tu, catelus fioros, şi ce faci aici, în 

Ținutul Sălbatic? 

Auriul ridică botul, acum parcă ceva mai sigur pe el şi, deloc 

fioros, răspunse de îndată: 

- M-am rătăcit în pădure şi caut drumul spre casa. Dar voi 

ce faceţi aici? 

Pisicutele se priviră mirate. De unde apăruse ghemotocul ăsta 
neajutorat, dacă Ţinutul Sălbatic nu era casa lui? Mare mister. 

- Noi fugeam din calea balaurului şi ne-am pierdut de 
prietenii noştri. Trebuia să ajungem la marea cea mare, dincolo de 
orizont. 

Căţeluşul, tot mai încrezător, le cerceta atent. Fără îndoială, 
pisicutele astea erau cam într-o ureche. 

- Nu există balauri înspăimântători şi nu poţi să ajungi dincolo 
de orizont, decât în poveste, asta o ştie oricine. Sunteţi nişte pisicute 
foarte zăpăcite, v-am spus eu. 

- Zăpăcit eşti tu, auriule, se supără fasneata, nu vezi că nici să 
miauni nu ştii? 

- Dar măcar ştiu să latru. Am învăţat acum o săptămână. Încă 
mai exersez. 

Pisicuţele fură tare descumpănite de răspunsul auriului. 
Deodată intelesera. Era un pui, sărmanul. Pe loc îl iertară că nu era 
pisică şi hotărâră să îl înveţe, cu răbdare, cum să se descurce în viata. 

- Auriule, te vom învăţa noi cum să miauni. Lasă lătratul, că 
nu te ajută la nimic, cu el nu ajungi departe. Vrei să vii cu noi? 

Catelusul se uită cu milă către pisicutele aiurite, care credeau 
ca in lumea asta mare exista balauri, ca poti sa ajungi dincolo de 
orizont şi că dulăii ar trebui sa miaune. la să se fi întâlnit ele cu un 
doberman sau un Saint-Bernard, alta era povestea. Însă, până una- 
alta, se hotărî să le accepte aşa cum erau, cam aiurite. Cel putin avea 
cu cine vorbi, căci se plictisise de unul singur prin pădurea fără de 
sfârşit. Dar o sotie tot le va juca el, ca să se răzbune. 

- Vin cu voi, cu o condiţie. 

Pisicutele ciuliră urechiuşele. Auriul mai punea şi condiţii, 

auzi la el! Curioase, aşteptară. 

- Să vă invat sa latrati. Nu e aşa de greu, să ştiţi. 

Şi porniră împreună prin Tinutul Sălbatic, lătrând şi 
mieunând într-o mare veselie. Dacă iepuraşul Urechilă, mare cititor 
de cărți, s-ar fi aflat printre ei, le-ar fi spus pisicutelor că se 
întâlniseră cu un cocker spaniel, specie dispărută tare demult din 
Lumea Povestilor, a cărei principală îndeletnicire era să alerge toată 
ziua după pisicute sălbatice. Poate era mai bine că iepurasul lipsea. 
Pisicutele nu l-ar fi crezut. 


Adânc şi mai adânc, în Ţinutul Sălbatic, iepurasii topaiau 
dezordonat, înfricoşaţi de balaurul înfiorător, speriindu-se de 
propria umbră, temători de liniştea şi întunericul din jur, ingroziti ca 
nu mai ştiau încotro se îndreaptă, unde se află şi când se vor reîntâlni 
cu prietenii lor. Ce mai, în cele din urmă ajunseră într-atât de 
înspăimântați încât se adunară cu toţii grămadă, îşi ascunseră ochii 
după urechile clăpăuge şi stăteau aşa, nemiscati în noapte, cu inima 
bătându-le tare-tare, repede-repede, visând la imaşurile lor înflorite 
din Comitat, la un morman de morcovi dulci şi la cel puţin o varză 
mare şi verde, numai bună de rontait. Ca sa fim corecti, unul poftea o 
varză roşie. 

După o vreme urechile pleoştite peste ochi numai ce auziră 
sunetele înfundate în depărtare, aşa, ca şi cum cineva sau ceva ar fi 
bătut mărunt, neîncetat, pământul. Pe măsură ce zgomotele 
supărătoare şi de neînțeles sunau tot mai aproape şi mai aproape, 
inima iepuraşilor bătea tot mai repede şi mai repede, aşa că la un 

moment dat sărmanilor urecheati nici nu le mai sună nimic altceva în 
minte decât tumultul propriilor inimioare. Dar nu ar fi îndrăznit să 
se mişte niciun deget. Ce mai, când poneiul alb se opri din galop, 
purtându-i în spate pe prinţesa Sânziana şi pe zăpăcitul de Moş 
Martin, fetiţa şi ursuletul se gândiră foarte incurcati dacă nu cumva 
întâlniseră o ciudată sculptură iepurească înălţată în mijlocul 
Ţinutului Sălbatic. Lipseau doar straturile de morcovi. Ducele Calut 
fu primul care încercă să lămurească situaţia, aşa că necheză puternic 
şi bătu din copite. În acel moment bietii iepuraşi numai că nu 
leşinară de frică, lor li se părea că balaurul fioros i-a aflat şi urmează 
să îi pape repede-repede, pe nerăsuflate, aşa, cam cum ai rontai o 
varză roşie vara pe înserate. Şi la desert, un morcovel dulce, treacă- 
meargă. Cum nu era de glumă cu sărmanele făpturi, Sânziana se 
hotărî să le vorbească pe îndelete. Asa că spuse o poezie pe care o 
învățase ea odată, demult, nu se mai ştie când. 

- lepuraş, drăgălaş, ai fugit peste imaş, şi te-ai dus, colo sus, 
între tufe te-ai ascuns, dar Codău, câine rău, te-a gonit din cuibul tău, 
şi-ai plecat, supărat, în cel Codru-ndepărtat. 

Atunci urecheatii se liniştiră ca prin farmec. Era cantecelul lor 
anume, pe care contele Urechilă îl citise într-o carte şi pe care îl 
cântau si dansau în fiecare noapte cu lună plină, pe câmpiile înflorite 
ale Comitatului, doar atât că nu prea înțelegeau ce o fi cu acel Codau, 
câine rău. Dar până una-alta, ce mai bucurie și veselie când văzură că 
s-au reîntâlnit cu Sânziana. Topaira iepureşte printre picioarele 
ducelui Calut, până ce aiuritul de ursulet căzu în mijlocul blanitelor 
catifelate şi neastâmpărate şi fu aruncat în aer neîncetat, iar şi iar, 
până nu mai ştiu unde e cerul înstelat şi unde e pământul întunecat. 
Licurici se zbenguia pretutindeni, printre urecheati şi carlionti, iar 
întreaga lume se învârtea în capul lui Moş Martin, îi vâjâiau urechile 
şi, ce fu mai grav, îşi pierdu ochelarii. 

- Oplisi, stasi, nu mai pot, iepulasi dlăgălasi, plinsesă, 

salvează-mă, ajutoooool!!! 

Dar Sânziana se prăpădea de râs în mijlocul hărmălaiei şi se 
părea că uitaseră cu toţii de balaur şi de Ţinutul Sălbatic şi nu băgară 
de seamă cum dintr-un tufiş îi priveau doi ochi strălucitori. În cele 

din urmă faptura necunoscută şi nevăzută isi drese glasul şi spuse 
tare, că să se facă auzită de către toţi: 

- Hm, hm, hm-hm, dessstul cu joaca, trebuie sssă pornim la 

drum. 

Deindata iepurasii se asezara pe labutele dinapoi, isi lungira 
urechile şi începură să freamete din boticuri către tufişul vorbitor. 
Inimile le bătură iar mai cu zor, dar, fiind alături de Sânziana, sperau 
că nimic rău nu li se va întâmpla. Fetiţa nu era însă la fel de sigură. 
Ba chiar se întrebă dacă nu cumva balaurul are darul cuvântării. În 
cele din urmă ursuletul Mos Martin, care nu vedea mai nimic fara 
ochelari, cu atât mai mult noaptea, se îndreptă curajos către tufiş. 

- Cine esti tu, viesuitoare fălă nume, cale ne întlelupi nouă 
joaca, şi cu ce dlept? Volbeste, altfel fulia mea se va abate asupla ta, 
stlăine! 

Acum e drept că iepuraşii, Sânziana şi ducele Calut mai 
degrabă fură cât pe-aci să pufnească în râs auzind cum îl înfruntă 
ursuletul pe necunoscutul din tufiş, dar imediat le veni inima la loc si 
păşiră alături de bravul lor prieten, către cele două luminite 
strălucitoare în noapte. 

- Da, da, vorbeşte, spune cine eşti şi ce doreşti de la noi, voce 
fără de nume! ziseră ei într-un glas. 

Cele două luminite scânteiară parcă şi mai tare, după care 
vocea se deslusi, putin temătoare: 

- Mă ssscuzati, dar sssunt un messsager de la contele Urechilă. 
Urmaţi-mă, ca sssă îl reintalniti cât mai curând. Vă aşşşteaptă către 
ssssoare-apune. 

Eroilor nostri deindata le tresări inima de bucurie. Aşadar 
contele nu se pierduse de ei! Dar imediat ducele Calut necheza, batu 
din copită şi se răsti la necunoscut: 

- Şi de ce nu vine el şi te trimite pe tine? Cum putem avea 
încredere în doi ochi strălucitori ce apar aşa, pe neaşteptate, în 
noapte, în mijlocul Ținutului Sălbatic? 

- Contele ssse grăbeşşşte către bârlogul unuia de-i ssspune 
balaurul fiorosss, eu nu-l cunosssc. Dar nu e vreme de pierdut. Mi-a 
zisss sssă vă ssspun o poezie, care sssună cam aşşşa: „lepuraşşş, 

dragalasss, ai fugit pessste imaşşş, şşşi te-ai dusss, colo susss, între 
tufe te-ai assscunsss, dar Codău, câine rău, te-a gonit din cuibul tău, 
şşşi-ai plecat, sssupărat, în cel Codru-ndepartat.”. 

lepurașii țopăiră fericiţi auzind cuvintele, dar Sânziana se 
încruntă deîndată. Oare de când pândea prin tufişuri necunoscutul? 
Apucase să audă de la ea cântecelul? Puteau avea încredere în el? 

- Dar ce esti tu, la urma urmei? întrebă îngrijorată fetiţa. 

- Eu sssunt un vulpoi prietenosss, sssingurul din neamul meu 
de acessst fel. Am fugit de la Grădina Zoologică şşşi acum aşşş vrea 
sssă ajung înapoi. Nu îmi place în sssălbăticie. Mă primiţi cu voi? 

lepuraşii nu înțelegeau mare lucru: Grădina Zoologica, vulpoi, 
ce să fie toate astea? Nu existau în Comitat şi chiar în tot cuprinsul 
Lumii Poveştilor. Dar bietul animal părea tare speriat şi amărât acolo 
în tufiş, aşa că urecheatii fură de acord să aibă grijă de un vulpoi asa 
de singur. Doar Sânzianei ceva nu i se părea tocmai cum trebuie. Îşi 
aducea ea aminte câte ceva despre Grădina Zoologică, dar parcă 
acolo vulpea şi iepuraşii nu locuiau împreună. Până una-alta însă nu 
aveau încotro, aşa că porniră prin Ţinutul Sălbatic, împreună, către 
soare-apune, orientându-se dupa muşchiul de pe copaci. Ursuletul fu 
foarte fericit când vulpoiul prietenos îi întinse ochelarii pierduţi. Se 
pare că era, într-adevăr, un vulpoi tare de treabă, nu ca acel misterios 
Codău câine rău. 


Poneiul negru-negru cu o stea în frunte galopa tare înverşunat 
prin Ținutul Sălbatic, în căutarea voinicului Mugurel, furat din 
mijlocul râului de către şopârla zburătoare şi înfiorătoare. Poneiul 
era ultimul care îi văzuse pe cei doi, băieţel viteaz şi balaur fioros, 
pierzându-se departe, în înălţimi, către necunoscuta zare, către 
marea cea mare, acolo, unde apune luminosul soare. Nechezând 
deznădăjduit în mijlocul vâltorii, poneiul se jurase că nu se va opri 
din drumul său până ce nu îl va afla pe Mugurel; calutul era foarte 
încrezător că băieţelul va răpune sălbăticiunea înaripată. Dar unde să 
fie aceştia, oare? lar poneiul negru-negru fornăia şi necheza şi îşi 
scutura coama şi gonea neostenit în noapte, către nicăieri, către 
oriunde, către undeva unde nici cu gândul nu gândea. 

La un moment dat numai ce îi răsări in cale o arătanie foarte 
stranie. În primul moment poneiul vru să necheze de bucurie, 
crezând că îl întâlnise pe unul dintre pitici. Apoi nechezatul i se 
curmă, căci băgă de seamă că făptura, deşi micuță asemenea piticilor 
din Lumea Poveştilor, nu semăna întru totul cu aceştia. Mai pe scurt, 
nu avea scufie roşie, ci verde. În rest, stătea liniştit pe o buturugă, 
sprijinindu-şi fata în palmă şi cotul pe genunchi, pufăind îngândurat 
dintr-o pipă, întocmai după cum făcea adeseori piticul Gnom. Fără să 
pară deloc surprinsă de apariţia poneiului, făptura se întrerupse din 
pufăit şi zise după cum urmează, de parcă l-ar fi cunoscut pe calutul 
cu o stea în frunte de când era doar un mânz: 

- Seara bună, poneiule călător. Pofteşte de te odihneşte. Te 
aşteaptă o mână de ovăz proaspăt şi o gură de apă limpede. Ti-am 
pregătit de toate. 

După care pufăi din nou, liniştit, din pipă. Poneiului negru- 
negru cu stea în frunte nu îi veni să-şi creadă urechilor. Era prea de 
tot. Păşind încet, se apropie de pitic şi necheză uşor, scutură din 
coamă, după care vorbi sigur pe sine. 

- Nu e chiar aşa de bună seara, străinule. Eu sunt poneiul 
negru-negru cu stea în frunte şi îmi caut stăpânul, viteazul Mugurel, 
răpit de balaurul fioros. Dar tu cine şi ce să fii, oare? 

- Ştiu totul despre tine, căluţule. Mi-a spus deunăzi Spiridus. 
Eu sunt un elf, spirit al focului, al apei sau al vântului, încă nu m-am 
decis sigur, iar pe nume mi se spune Statu-Palmă-Barbă-Cot. Nu aş 
putea spune de ce mi se zice aşa. 

După care elful îşi aşeză iar barba în palmă şi cotul pe 
genunchi şi stătu aşa, pufăind îngândurat. Poneiului îi veni să râdă 
de elful cam zăpăcit şi hotari că era o vietate simpatică. Dar avea alte 
gânduri mai importante. Va să zică Spiriduş? Ciudată şi poveste asta, 
cu plecarea dincolo de zare. Părea tot mai mult că nu părăsiseră 
Lumea Poveştilor. 

-  Statu-Palmă-Barbă-Cot, dar cum de îl cunoşti pe Spiridus? 

- Ah, asta nici nu se mai poate şti. Dintotdeauna. Tot apare şi 
mă întreabă dacă m-am decis ce vreau să fiu, spirit al focului, al apei 
sau al vântului, după care dispare într-o clipită, spune că îl aşteaptă 

treburi urgente in Codrul Fermecat. Pe unde o fi asta, nu ştiu, dar de, 
Lumea Povestilor e fara de sfarsit. 

Poneiul negru-negru cu o stea în frunte rămase mut de uimire. 
Va să zică elful ştia de Lumea Poveştilor, nu doar de Spiriduş? Tare 
straniu Ţinutul Sălbatic. Curios, calutul îşi plecă botul, culese o gură 
de ovăz, şi zise încet, cu ceva păreri de rău şi aduceri aminte. 

- Statu-Palmă-Barbă-Cot, dacă ai şti tu că eu vin din Lumea 
Poveştilor, şi mi-e tare dor de casă, dar trebuie să îl aflu pe viteazul 
Mugurel şi pe toţi ceilalţi rataciti în acest Tinut Sălbatic şi apoi sa 
ajungem la marea cea mare... Parcă aventura nu se mai sfârşeşte 
niciodată, e cale atât de lungă până dincolo de zare.... 

Elful mai pufăi o dată, după care îi aruncă o privire 
neîncrezătoare poneiului şi spuse: 

- Poneiule călător, îmi eşti simpatic, dar spui şi vorbe cugetate 
şi vorbe necugetate. Dincolo de zare, se poate, nu se poate să ajungi, 
nu ştiu, nu m-am încumetat niciodată să purced, om vedea. Până 
acum am fost prea ocupat cu alte gânduri, ştii tu, trebuie să aleg: 
spirit al focului, al apei sau al vântului? Grea alegere. Cât despre 
Ţinutul Sălbatic, baţi câmpii. S-or fi rătăcit prietenii tăi, se mai 
întâmplă dacă eşti neatent, dar Pădurea Vrăjită ni-i va înapoia ea cât 
de curând. Nimeni nu se pierde fără de urmă în Lumea Poveştilor. 

Poneiul rămase încremenit. Nu ştia ce să mai creadă. Cu 
jumătate de voce, îndrăzni. 

- Statu-Palmă-Barbă-Cot, tu vrei să spui că acum nu ne aflăm 
în Ţinutul Sălbatic, ci în Pădurea Vrăjită? Şi că aceasta face parte din 
Lumea Poveştilor? 

- Sigur că da, calutule călător. Se vede că eşti străin de aceste 
meleaguri. Ţinutul Sălbatic nu e aici, e mai către soare-răsare, dacă o 
apuci pe firul Râului fără Nume, către izvoare. Dar nimeni nu pleacă 
într-acolo, nu se ştie prea bine ce te aşteaptă prin acele parti 
necunoscute, e mai înțelept să nu părăseşti Pădurea Vrăjită. E cel mai 
încântător loc din Lumea Povestilor. 

După care Statu-Palmă-Barbă-Cot mai pufăi o dată, hotărât, 
din pipă. Poneiul se ridică imediat în două picioare, necheză voios şi 
începu să tropăie din copite în jurul elfului. 

- Suntem tot in Lumea Povestilor? De necrezut! Ce veste buna 
imi dai. Asta inseamna ca ma voi reintalni cu toti prietenii mei? 

- Poneiule călător, dacă ai terminat cu ovăzul, eu spun să 
plecăm. Dragonul ne aşteaptă de ceva vreme în peştera sa. Mugurel, 
de asemenea. Nu e vreme de pierdut. Vom pleca, se pare, cu toţii 
dincolo de zare, către marea cea mare. 

Poneiul negru-negru cu o stea în frunte rămase înmărmurit în 
mijlocul Pădurii Vrăjite. Cum adică Dragonul îi aşteaptă? Păi nu era 
un balaur fioros? Pufăind pentru ultima oară, Statu-Palmă-Barbă-Cot 
mai spuse gânditor: 

- Ştii, sărmanul Dragon are obiceiurile lui, e o făptură tare 
aşezată şi de ispravă. Doar astă seară ce a fost nevoie să se înalțe in 
zbor într-o misiune aparte. Spunea că trebuie să îi întâmpine cum se 
cuvine pe nişte călători nou-sositi pe firul Râului fără Nume dinspre 
Ţinutul Sălbatic. Nu era sigur că mai ştie să arunce foc pe nări, dar 
zicea că se va strădui să facă totul cum se cuvine. Mă uit la tine şi bag 
seamă că ceva nu a ieşit întocmai cum era plănuit, o fi zvârlit prea 
multe flăcări, îi e greu să îşi regleze tirul. Să mergem, poneiule 
călător, să mergem. Se apropie zorii. De acum se vor fi trezit 
deopotrivă Dragonul şi Mugurel. Ne aşteaptă să bem un ceai, sau o 
cafea, sau o cană cu lapte, fiecare cum doreşte. Dragonul e foarte 
primitor, e întotdeauna bucuros de oaspeți. 

Poneiului negru-negru cu o stea în frunte îi pieri suflarea de 
uimire. Apoi porni numaidecât în galop, purtându-l pe elf în spate, 
către sălaşul balaurului fioros. Pardon, către peştera Dragonului 
ospitalier. 


Vă mai amintiţi desigur cum piticii cu scufii roşii, unii fără 
scufii, plecaseră înainte pe Râul fără Nume, la bordul Corabiei 
Măiestre, cu gândul să înfrunte primejdii de neînchipuit. Înaintau cu 
multă atenţie, cârmind încet la fiecare cot, incruntati şi pregătiţi sa 
dea pieptul cu cele mai înfricoșătoare făpturi. Cu toţii pufăiau 
neîncetat, astfel că, din depărtare, deasupra râului şi al ținutului se 
înălța un nor gros de fum care dădea de ştire cam pe unde se aflau 
marinarii bărboşi. Şi se mişcă norul de fum ba mai încoace, ba mai 


96 


incolo, pana ce se opri in loc. Ce sa fie oare, ce sa fie? La un moment 
dat numai ce văzură piticii un steag sau cam aşa ceva (contele 
Urechilă ar fi spus „blazon”), agăţat de o ramură mai joasă a unui 
copac, cum fâlfâia mândru deasupra Râului fără Nume. Apropiindu- 
se încet, putură admira o stemă desenată în mijlocul steagului, iar 
desenul nu arăta nimic altceva decât pe balaurul fioros, cu aripile 
desfăcute, cu coada îmbârligată pe după aripi, cu focul ieşindu-i 
năpraznic dintr-o singură nară, cu o căciulă de noapte pleoştită peste 
cap, cu ochii mari şi mirati ce păreau mai degrabă tocmai treziti din 
somn decât înfiorători. Piticii nu se putură stăpâni să nu zâmbească 
văzând aşa desen, parcă l-ar fi făcut cineva în joacă, vrând să-i 
înspăimânte pe cei care l-ar fi privit, dar, de fapt, stârnind doar voie 
bună. Ce mai, se vedea de la o poştă că balaurul din imagine era tare 
cumsecade şi doar îşi dădea aşa, puţină importanţă. Dar ce îi amuză 
peste măsură pe pitici fură cuvintele scrise dedesubt: „Bine aţi venit 
pe domeniul Dragonului ospitalier. Cazare, masă şi conversaţie 
asigurate. Tot înainte si prima la dreapta. Acostati cu încredere şi 
strigati tare, poate dorm.”. 

Deindata piticii hotărâră în sinea lor că Ţinutul Sălbatic se 
poate să fi fost, la urma urmei, nu chiar aşa de fioros după cum îi era 
faima. Aşa că purceseră tot înainte şi în curând o cotiră prima la 
dreapta, către un debarcader ce se putea zări la picioarele unei stânci 
răzlețe. Cum am spune, ajunseseră la destinaţie. Se uitară ei 
împrejur, dar linişte şi nici tipenie de Dragon. Soarele ardea sus pe 
cer, râul curgea alene alături de Corabia Măiastră şi piticii se gândiră 
că probabil balaurul trage un pui de somn aşa, de după-amiază. 

- Eu spun să îl lăsăm să doarmă, să nu cumva să îl deranjăm, 
zise un pitic. La urma urmei măcar pe o nară tot poate să scoată 
flăcări şi, dacă se supără, vai de scufiile noastre. 

- Ba eu zic să îndrăznim, pe stemă scria să strigăm tare dacă 
doarme. Prea vă temeti pentru scufii, prieteni, mai adaugă al doilea 
pitic ce, trebuie să recunoaştem, nu avea de ce să îi fie teamă, îşi 
pierduse caciulita în focul de pe Insula Plutitoare. 

- Ce-ar fi dacă am porni pâş-pâş înainte, pe tăcute şi pe 
nesimţite, să îl surprindem în somn şi să îl capturăm pradă de 

război? interveni un al treilea pitic. Aşa scăpăm de orice necazuri şi 
ne păstrăm şi scufiile, mergem la sigur. Apoi odată Dragonul legat 
fedeleş, punem condiţii, culegem informaţii şi ne întoarcem 
învingători la Corabia Măiastră. 

Toţi piticii fură de acord cu planul celui de-al treilea. Erau 
puşi pe fapte vitejeşti sau piticeşti, cum le mai zice în graiul lor. Aşa 
că porniră pâş-pâş înainte, urcară ce urcară pe brânci coasta abruptă, 
ajunseră în faţa unei peşteri imense şi stabiliră pe loc un plan de 
luptă bine pus la punct: se vor împărţi în două tabere. Cei cu scufii, 
la dreapta, cei fără scufii, la stânga, îl împresoară pe Dragonul 
adormit şi îl fac prizonier pe nepusă masă. Planul era clar, simplu, 
uşor de pus în aplicare, victoria, fără doar si poate. Zis şi făcut. Doar 
că imediat ce păşiră în peşteră fură nevoiţi să renunţe le orice tactică 
şi strategie piticească. Ceea ce îi aştepta înăuntru îi lăsă cu gura 
căscată deopotrivă pe vitejii cu sau fără scufii. 

Chiar din capătul peşterii era întinsă o masă lungă, lungă, 
pregătită cu cescute şi farfurioare micute-micute, cu ulcioare şi ulcele 
pline cu băuturi felurite, cu scăunele care aveau fiecare pe spetează 
un cui sub care scria: „agăţătoare pentru scufie”. Pereţii erau 
acoperiți cu rafturi întregi cu cărţi nenumărate, legate în piele, cu 
litere aurite pe cotor, aşezate în ordine desăvârşită, cam aşa, cât ai fi 
putut să citeşti într-o viata întreagă, dacă nu ai fi fost prea ocupat cu 
aventurile în Lumea Poveştilor. De undeva se auzea o melodie 
nostimă şi veselă, ceva de genul „Hai-hi, hai-ho, suntem pitici mişto” 
şi aşa mai departe, iar din capătul îndepărtat al peşterii îi priveau, de 
la o înălţime ameţitoare, doi ochi mari şi mirati, deasupra cărora se 
itea o scufie de noapte. Deîndată piticilor le pieri cheful de a-l mai 
împresura pe Dragon şi a-l lega fedeleş. Era o oarecare diferenţă de 
înălţime, doar dacă nu voiau să se urce unii pe umerii altora, iar la 
final cel mai de sus să îl roage frumos pe Dragon să îşi petreacă 
sfoara pe după aripi. Ce să mai lungim povestea, piticilor le cam 
dispăruse pofta de fapte vitejeşti şi ar fi dorit din toată inima să se 
afle din nou pe Corabia Măiastră navigând cu toate pânzele sus 
înapoi către Insula Plutitoare şi de acolo direct acasă, în Codrul 
Fermecat. Dinţii tuturor începură să tremure, desigur de frig şi nu de 

frica, era cam rece in pestera, fura de acord intr-un gand. Cel de-al 
treilea pitic, ce avusese ideea iscusita a planului de lupta, zise: 

- Dragilor, voi credeţi că Dragonul a pregătit această masă ca 
să ne pape la aperitiv? 

- Poate vrea să ne aşeze pe scăunele şi apoi să ne prăjească 
dintr-o singură suflare, adăugă un alt glas tremurat. 

- Şi să ne stropească pe fiecare cu vin sau cu alte licori de prin 
ulcele, ca să fim mai gustosi? îşi dădu cu părerea primul pitic. 

Piticul Gnom îşi luă atunci inima în dinţi şi ordonă întregii 
armate: 

- Fraţilor, nu putem da înapoi, am fi de râsul întregii Lumi a 
Poveştilor. Eu spun să ne apropiem vitejeşte, poate îl păcălim. Om fi 
noi micuti, dar suntem multi, iar unde-s multi, piticimea creşte, 
spune o vorbă din bătrâni. Înainte pe două coloane. Cei cu scufii la 
dreapta, cei fără scufii, la stânga. Şi încercaţi să pareti cât mai fiorosi. 
Nu disperaţi, ganditi-va cum odinioară am străbătut cotloanele unei 
alte peşteri şi tot am răzbit la lumină. 

Zis şi făcut, doar că dacă i-ai fi întrebat pe fiecare în parte, cu 
toţii ar fi răspuns că ar fi preferat oricând o reîntâlnire cu liliecii decât 
o confruntare cu Dragonul, fie el fioros sau ospitalier. 


Sânziana se trezi în pătucul ei şi imediat privi către şemineu. 
Vulturul Plesuv era tot plecat, iar fetița se încruntă deîndată. Ce sa i 
se fi întâmplat? De prea multă vreme nici urmă de căpitanul înaripat, 
acesta îşi purta zborul departe, iar acum nu mai avea cine să îi 
vegheze fetiţei somnul lin. Sânziana se repezi către camera părinţilor, 
dar acolo era linişte şi pustiu. Fetiţa se uită îndelung la ecranul stins 
al computerului şi, în cele din urmă, îndrăzni să întrebe, fâstâcită: 

- Computel mistelios, nu stii tu pe unde o fi hălăduind 
Vultulul Plesuv? 

Dar fetița nu primi niciun răspuns. Doar tăticul se înțelegea cu 
ecranul patratos, tot tacanind litere pe tastatură. Sânziana reuşise să 
înveţe câteva dintre semnele misterioase, dar se poticnise la atunci 
când trebui să scrie „Ana are mere”. Oricum ar fi făcut, îi ieşea mereu 
„Ana ale mele”. Tăticul îi spusese că atunci când va scrie corect, îl va 

putea intreba pe computer unde este Vulturul Plesuv, iar computerul 
îi va răspunde numaidecat. Până atunci fetiţa tot privea nedumerita 
şi curioasă la ecranul buclucaş, care pentru ea era ca o fereastră către 
o altă lume. Fetiţa se gândea tot mai serios că Vulturul Pleşuv 
dispăruse în zbor fâlfâind din aripi prin această fereastră, atunci când 
se întrezărea un minunat peisaj cu o mare tare-tare mare. E drept, o 
problemă tot nu putea fi lămurită: cum de încăpuse uriaşul înaripat 
pe o fereastră atât de micuță? Mare mister. Acum ecranul dormea, 
căci computerul se odihnea după un program foarte neregulat, iar 
fetița îşi făcea griji serioase pentru sănătatea lui. Oftând îndelung, 
Sânziana închise încet uşa şi plecă în vârful picioarelor din cameră, să 
nu deranjeze somnul computerului. Când se va întoarce tăticul de 
bună seamă că îi va spune ce a mai visat patratosul şi poate astfel va 
afla pe unde s-o fi rătăcit bravul căpitan înaripat. 

Ajunsă la parterul casei, Sânziana se îndreptă către bucătărie, 
unde ştia că trebuie să afle ceva cacao cu lapte. Aici o aştepta bunicul, 
pufăind din pipă şi citind ca de obicei foarte amuzat într-o carte mare 
şi lucioasă. Fetiţa se apropie pâş-pâş şi urmări cu mare atenţie literele 
de pe copertă, până ce îndrăzni să silabisească încet-încet: 

- Car-tea zme-i-lor. 

Bunicul încremeni cu pipa între dinţi, apoi lăsă jos cartea şi îi 
zâmbi Sânzianei. 

- Bravo, printeso! Ai reuşit până la urmă. De te-ar auzi si 
tăticul. Până atunci hai la mosul să te imbratiseze. Ca răsplată vei afla 
un musafir aşteptându-te de ceva vreme la uşă. Dacă nu l-or fi 
speriat cu totul pisicutele alea neastamparate. 

Sânziana se desprinse repede-repede din braţele bunicului şi 
ajunse într-o suflare la uşă. Aici stătu preţ de o clipă, închise ochii, 
trase aer în piept, apăsă pe clanta şi strigă din toată inima: 

- Bine ai revenit acasă, Vulturule Pleşuv, de dincolo de zare! 

Dar nimeni nu îi răspunse fetiţei şi nici fâlfâit de aripi nu se 
auzi la intrare. Doar un scâncet urmat de un lătrat vesel şi de o 
blăniţă ce i se încurcă printre picioruşe. În timp ce ghemotocul îi 
lingea degetele tremurând tot, Sânziana îl luă în braţe, îl purtă către 
pitici şi îi zise după cum urmează: 

- Codisa, sa nu isi fie teama. Pisicusele nu au sa isi faca nimic. 
De fapt, astazi vom pleca intl-o calatolie plin Padulea Vlajita, vom 
afla balogul Dlagonului Ospitaliel si, cu ajutolul acestui zmeu 
cumsecade, vom ajunge noi cumva si dincolo de olizont. 

In pragul casei bunicul asculta nedumerit la vorbele nepoatei 
sale. Nu înţelegea cum de fetița nu se arătase mirata de apariţia 
catelusului, de ce acesta trebuia sa se numeasca numaidecat Codita si 
mai ales încerca sa îşi amintească de unde răsărise acest Dragon 
Ospitalier, despre care nu se spunea nimic in Cartea zmeilor. În cele 
din urmă închise uşa ridicând din umeri si se pregăti sufleteste 
pentru o nouă zi plină de aventuri în Lumea Povestilor. 


În peştera Dragonului se aflau adunaţi toţi eroii din Lumea 
Poveştilor, ajunşi aici fiecare separat, dar urmărind anumite semne 
sau fiind îndrumați de noi cunoştinţe ale Pădurii Vrăjite. Prinţesa 
Sanziana, ursuletul Moş Martin, ducele Calut şi iepurasii fură însoţiţi 
de Vulpea prietenoasă. Contele Urechilă sosise de unul singur, 
călăuzindu-se către soare-apune după muschiul copacilor. Poneiul 
negru-negru cu o stea în frunte îl purtase în spate pe elful nehotărât, 
spirit al focului, al apei sau al vântului. Pisicutele sălbatice şi 
bufnitele sperioase colindară ce colindara prin Pădurea Vrăjită până 
ce ajunseră la Râul fără Nume, unde se întâlniseră cu Insula 
Plutitoare, care plutea foarte descumpănită şi lăcrima neîncetat, 
convinsă că toţi prietenii ei fuseseră mistuiti de balaurul fioros. 
Împreună o luaseră pe firul râului, încercând să ajungă de unii 
singuri la Marea cea Mare, până ce aflară, plini de uimire, de bucurie 
şi de temere, Corabia Maiastra şi bârlogul balaurului fioros. Care 
balaur, iată, era de fapt un Dragon ospitalier şi tare cumsecade, chiar 
dacă putin cam caraghios, cu caciulita de noapte pe cap. Vulturii 
Pleşuvi zburară ce zburară în cercuri largi, până ce ametira de atâta 
rotit fără rost şi hotărâră să poposească pe o stâncă ce se zărea prin 
împrejurimi. Era chiar stânca Dragonului. Şoriceii nu se ştie ce şi cum 
făcură, dar acum aşteptau cuminţi, catarati pe rafturile pline de cărți, 
atenţi cu un ochi la pisicute şi cu altul privind cu poftă către coperţile 
de piele care miroseau tare bine... Cât despre inteleapta broască 

țestoasă, ea pluti ce pluti ascunsă în carapace, până ce se izbi de 
Corabia Măiastră. De-abia atunci îşi ivi capul, se uită atentă în jur, 
căscă somnoroasa şi îşi zise: „Bun, am ajuns.”. Într-adevăr, toate 
drumurile duceau către Dragon. Care se dovedi a fi o gazdă 
minunată. Aşteptându-i pe toţi ceilalți, discută pe indelete cu bunul 
său prieten, voinicul Mugurel, despre una, despre alta, treburi 
vitejeşti. Îndeosebi Mugurel se străduise să îl încurajeze pe Dragonul 
tare cumsecade, spunându-i că nu e un capăt de ţară dacă a uitat cum 
să arunce foc şi pe cealaltă nară. La urma urmei, oricum se pare că nu 
prea aveau cu cine să se lupte, iar ca primă impresie era suficientă o 
singură flacără, toată lumea se îngrozea când vedea apărând din 
depărate aşa zburătoare înfiorătoare. Dragonul se scuză zor-nevoie, 
spunând că intenţia lui nu era să înfricoşeze pe nimeni, ci doar să 
ureze bun sosit cu tot fastul potrivit, doar că l-a cam luat flacăra pe 
dinainte şi iată, îi speriase pe toţi. Acum priveau cu toţii unii la alţii, 
fără a îndrăzni să mărturisească niciunul ce avea pe inimă. Mai mult 
chiar, se pare că Dragonul aştepta de la noii sosiți o lamurire, iar eroii 
noştri nu ştiau cum să îi spună că ei de fapt habar nu aveau pe ce 
lume se află. În cele din urmă începu să vorbească Dragonul, cu un 
glas tare liniştit, ai fi zis că asculti grăind pe îndelete un om bătrân cu 
darul povestitului, aşa, ca un bunic sfătos şi cumsecade. 

- Nu ştiu de unde sunt, dar nu îmi cred să mă fi născut pe 
aceste meleaguri. Îmi amintesc doar că atunci când eram un pui 
neastâmpărat am pornit hai-hui într-o călătorie către Orizont, peste 
Marea cea Mare, cu gândul să străbat dincolo de zare şi depărtare. 
Am vrut să merg ceva mai departe, apoi încă mai departe... până 
când m-am trezit atât de departe, încât nu ştiu cum o să mă mai 
întorc vreodată înapoi. 

Sânziana se încruntă uşor, îşi flutură cretele până ce Licurici 
îşi luă zborul spre un cotlon nevăzut al peşterii, după care fetița îi 
răspunse Dragonului după cum urmează: 

- Dragonule drag, nici nu ştii cât de bine te înțeleg. Şi eu 
credeam că nu sunt de pe meleagurile Lumii Poveştilor, dar până la 
urmă toţi prietenii mei m-au convins că mă înşelam. Aşa că nu fi 

trist: chiar daca nu ai ajuns dincolo de Orizont, se pare ca totusi ai 
poposit, asemeni mie, unde iti era locul. 

Dragonul se aplecă mult către fetiță, până ce scufia de noapte 
ameninţă să îi cadă de pe cap, dar ce bine că rămase cocotata pe 
scăfârlia uriaşului, căci altfel ar fi acoperit aşa, cam jumătate dintre 
piticii prezenţi, desigur, pe aceia care isi pierduseră scufiile 
odinioară... Mare mirare însă, Dragonul lăcrima. 

- Prinţesă Sânziana, prieteni dragi, nici nu ştiţi ce fericire mi- 
aţi adus. Am şi uitat de când vă aştept, dar trebuie să fie tare demult, 
căci am citit şi recitit toate aceste cărţi de le pot povesti pe 
nerăsuflate. 

În acel moment broasca ţestoasă scoase capul din carapace, îşi 
făcu loc printre ceilalți călători şi se apropie tacticos de uriaşul 
plângăcios. 

- Bătrâne Dragon, se poate ca un vechi oştean al Lumii 
Povestilor să verse atâtea siroaie de lacrimi? Ori tu nu vezi că în 
sfârşit ne-am regăsit şi putem purcede înapoi către Marea cea Mare? 
Mai bine adu-ti aminte cam pe unde vine întinderea de ape, căci e 
târziu înspre înserare şi noapte. 

Toţi cei de fata fură foarte mirati de felul în care micuța 
broască ţestoasă îi vorbea uriaşului Dragon, aşa că se lăsă o linişte 
atât de adâncă încât se putea auzi cum trosnesc lemnele în cămin. 
Doar că Dragonul nu păru deloc supărat. Se uită cu atenţie la broasca 
țestoasă, ba scoase la iveală chiar şi o pereche de ochelari, după care 
numai ce zâmbi tare caraghios, aşa cum doar dragonii ospitalieri pot 
să zâmbească, se întoarse către şemineu unde slobozi repede o 
flacără din nara stângă şi zise cu mare bucurie: 

- Testoaso, nu credeam să te mai revăd vreodată. Văd că te-ai 
făcut mare, dar tot tu eşti, prâslea de altădată! Care va să zică ai ajuns 
dincolo de Orizont până la urmă! Phii, cine s-ar fi gândit că dintre noi 
doi, tu pe apă, eu prin aer, tu vei răzbi dincolo de zare! 

- Tare mi-e teamă că dincolo de zare e înapoi către casă, către 
Marea cea Mare, bătrâne Dragon, mai zise testoasa, in timp ce în 
peşteră începeau să se audă şuşoteli şi exclamatii de uimire. De-abia 

acum pricepura cu totii ca, de fapt, testoasa si dragonul se cunosteau 
demult şi că nu se mai văzuseră de ceva vreme. 

În seara aceea fu petrecere şi hărmălaie mare în peştera 
Dragonului ospitalier din Pădurea Vrăjită. Către dimineaţă se 
hotărâră cu toţii să purceadă deîndată pe Râul fără Nume care, mai 
devreme sau mai târziu, nu avea unde să sfârşească altundeva decât 
într-o apă mare, dincolo de zare, erau de acord contele Urechilă şi 
Dragonul ospitalier. Asa citisera ei în toate cărţile scrise demult, de 
către scriitori învăţaţi, care nu se puteau înşela cu una cu două. 

Şi iată-i dispărând în lumina plăpândă a dimineţii, către soare- 
apune, când, în spatele lor, soarele răsare. Cum nimeni nu se uită 
înapoi, către Pădurea Vrăjită, şi cum niciunul nu se întrebase de ce 
era Pădurea, la urma urmelor, Vrăjită, nimeni nu poate să vadă cum, 
pe măsură ce Corabia Măiastră şi Insula Plutitoare se pierd în 
depărtare, totul în urma lor dispare. Dispare stânca şi peştera cu 
toatele cărţile sale, Râul fără Nume cu toate ţinuturile dinspre 
izvoare, copacii tacuti şi mai ales firava lumină dispare. O clipă doar 
ursuletul Mos Martin tresări când, pe neştiute, o picătură amară îi 
poposi pe botic. Ridică privirea şi văzu cum deasupra sa lăcrima nu 
Insula Plutitoare, şi nici o salcie plângătoare, ci o privire uriaşă, mare, 
mare, mare. Şi atunci pe ursulet îl apucă o temere cutremurătoare, 
dădu să strige ceva către ceilalți dar nu mai apucă să spună decât 
„Sânzianaaaaa!!!!” şi toţi se pierdură cu totul într-o negură adâncă, 
fără cale de întoarcere, care nici măcar nume nu are. 


vara 2006, 
Muhlbach, Transilvania 
în „ProSaeculum”, nr. 8 (52)/2008, p. 69-80. 

Referinte critice 


Asa se nasc povestile. Din visele copiilor. Este ceea ce 
intelegem, printre altele, din cartea lui Lucian Bagiu. O carte care a 
prins viata, după cum mărturiseşte autorul însuşi, din dorința de a 
converti plictiseala insidioasă a răgazului de seară într-o îndeletnicire 
relaxantă, amuzantă, care şi-a trădat însă inocenta scopului initial 
pentru a se afirma ca travaliu artistic propriu-zis, inspirat, creator. 
Poveste sau basm, termeni sinonimi în accepţia unora!, sau poate 
altceva, mai mult, Sânziana în Lumea Poveştilor iese din tiparele 
tradiţionale ale speciei şi se individualizează printr-un demers auto- 
controlat, oarecum autonom, prin care textul pare să se genereze 
singur până la un punct, aşa cum basmul iese din gura povestitorului 
aproape pe negândite. Să nu ne hazardăm totuşi cu presupozitii 
facile şi prea la îndemână, textul este „lucrat” atât stilistic, la nivelul 
opțiunilor lexicale si al micro-constructiei, cât şi — mai ales — 
structural, la nivel de macro-constructie. 

Sânziana, personajul pe care se sprijină întreaga naraţiune, 
este o „fetiţă”. Acesta este singurul indiciu oferit de text. Naratorul, 
cvasi-absent din ficțiunea pe care ne-o propune - chiar dacă, 
sporadic, ne reaminteşte că este pe cale de a relata o poveste: „Dar 
noi vom purcede înainte cu povestea noastră...” — o plasează direct 
în spaţiul prefigurat încă de pe copertă, din titlu, şi anume „în Lumea 
Poveştilor”. Un spaţiu aparte, uşor şi greu de delimitat în acelaşi 
timp, în funcţie de perspectiva şi de coordonatele pe care i le 


' În Dicţionarul de termeni literari semnat de Mircea Anghelescu, Cristina Ionescu si 
Gheorghe Lăzărescu, ed. Garamond, „basmul” este definit ca „naraţiune cu caracter 
supranatural în care personajele (adeseori animale cu comportament omenesc sau fiinţe 
fantastice precum zane, căpcăuni, pitici, obiecte insufletite ş.a.) poartă valori simbolice” (p. 
35), iar articolul „poveste” se limitează la menţiunea „(sl. povest’) (v. basm)”. 

recunoastem. In economia textului, spatiul in cauza se defineste ca 
unul evident oniric: 

Se făcea că fetița se trezi in patul ei din odaia călduroasă, fata fiindu- 
i mângâiată de razele dimineţii... Căscă îndelung, se frecă la ochi şi privi 
somnoroasă în jur. Împrăştiați printre faldurile plăpumii se aflau ursuletul 
de plus, precum şi iepuraşul cu joben şi frac. 

Din momentul trezirii, personajul-fetita intră (reintră) în ceea 
ce adulţii numesc, foarte siguri de ei înşişi, lumea reală, o lume în 
care raţiunea şi logica se doresc suverane. Numai că acest gen de 
realitate nu coincide întotdeauna cu cea în care se mişcă şi trăiesc 
copiii, cel puţin până în momentul în care ceea ce la francezi apare 
sub denumirea „lâge de raison” se instalează încet-încet si 
înlocuieşte „gândirea magică” specifică vârstei mici, primei copilării, 
cu cea raţională, logică. Or, se pare că tocmai această gândire magică 
pe care au identificat-o şi despre care vorbesc psihologii copilăriei 
este răspunzătoare de configuraţia singulară a universului 
ludopoetic al copilăriei. Intelegem prin univers ludopoetic lumea 
copilului care se diferenţiază de cea a adultului prin cel puţin două 
dimensiuni majore: jocul ca activitate specifică copilului, ca mod al 
său de a fi în lume şi poezia ca mod al său de percepţie a lumii, a 
armoniei acesteia. 

Revenind la încercarea de a subsuma textul unei specii — nu că 
o asemenea tentativă ar fi indispensabilă analizei, nu mai credem de 
mult în virtutea valorizatoare a catalogărilor şi a etichetelor — vom 
avansa ideea că avem de-a face cu un soi de basm în basm. Aducem în 
sprijinul afirmației de mai sus două argumente: citatul anterior, prin 
care am dorit să ilustrăm natura onirică a spaţiului definit ca Lumea 
Poveştilor începe, destul de ciudat, cu un „se făcea”..., ca şi cum uşa 
care se deschide prin aşa-zisa trezire nu duce spre lumea „reală” — nu 
putem renunţa la ghilimele — ci spre o altă lume imaginară în care 
totul se află sub semnul lui „se făcea”. leşim aşadar dintr-o Lume a 
Poveştilor pentru a intra într-o alta, a altor poveşti, din moment ce tot 
ceea ce urmează este guvernat de aceeaşi instanţă. Cu alte cuvinte, şi 
în această aşa-zisă „lume reală”, consecutivă trezirii şi părăsirii 

spaţiului oniric, evenimentele şi trăirile se întâmplă tot sub zodia lui 
„se făcea”. Începe deci un alt basm... 

Pe de altă parte, finalul propus de autor este unul foarte 
deschis, nedeterminat, cititorul fiind lăsat să opteze pentru una 
dintre variantele oferite sau, de ce nu, să creeze el însuşi o alta. Totul 
este posibil în acest registru narativ. 

Bunicul părea că face în aşa fel încât poveştile spuse de tata seara să 
devină realitate în fiecare dimineata...[...] Sau, mai ştii, de ce nu, poate că 
întâmplările [...]...Sau poate tot ceea ce visa Sânziana [...] Sau poate că 
totul se datora albumului de istoria artei [...]...Poate chiar toate aceste 
întâmplări să se fi petrecut cu adevărat [...]. După cum se prea poate ca, 
odată ajunsă la Trecatoare, fetița să fi reintrat în Lumea Povestilor, 
împreună cu Lumina, unde se mai află şi acum, alături de toți prietenii ei, 
în căutarea unei noi călătorii... 

O oarecare ordine domneşte în această Lume a Poveştilor. 
Există chiar indicatoare care deosebesc trei direcţii clare: „stânga”, 
„dreapta” şi „înapoi”. Ce copil ar face cale-ntoarsă odată ajuns pe 
acest tărâm râvnit? Revenirea la punctul de plecare, care o fi fost el, 
se exclude din start. Aventura nu poate continua decât „la stânga” 
sau „la dreapta”. Este clar că itinerarul a mai fost parcurs, de cine ştie 
cine, din moment ce este marcat. Altfel spus nu suntem la prima 
poveste, nici n-am putea şti vreodată care a fost prima poveste, când 
şi cui a fost ea spusă. Aşa că ne mulțumim cu explicaţia că poveştile 
sunt deodată cu copiii. De remarcat de asemenea că intersecţia care 
se iveşte imediat după intrarea în noul spaţiu nu lasă posibilitatea 
continuării drumului „înainte”. Adică angajarea pe această nouă rută 
presupune o oarecare deviere de la direcţia luată. Nu se intră 
„direct” din lumea „reală” în Lumea Poveştilor, trebuie acceptată o 
deviere... Alt spaţiu, alt timp, alte coordonate, alte legi, se suprapun 
subtil spaţiului, timpului şi coordonatelor unanim acceptate ale 
„realului”. După ce s-a pătruns bine în noul spaţiu, indicatoarele 
sunt mai generoase. De acum se poate merge fără grijă şi „înainte” 
deoarece suntem deja bine angajaţi în cealaltă lume. 

Către castelul contelui Urechilă scria pe unul din bratele 
indicatorului. Sânziana si Moş Martin priveau nehotărâți la aceste cuvinte 

ivite de niciunde în drumul lor. La stânga se putea citi pe bratul stâng. 
Înainte şi înapoi erau indicații de acum familiare drumetilor. 

Rătăcirea este exclusă în „Comitat”. Regulile funcţionează 
impecabil, legislaţia este una bine elaborată şi verificată în timp. 
Îndrumătorul (,,Calut, duce al Comitatului de câmpie”) apare ca din 
senin la momentul cel mai potrivit pentru a-i scoate din încurcătură 
pe călători (Sânziana şi Moş Martin). El ştie exact cu cine are de-a 
face înainte ca „intrusa” să facă prezentările, ceea ce înseamnă că nu 
este de fapt o intrusă ci o familiară a Lumii Poveştilor. Participarea la 
„Balul de Primăvară” al contelui Urechilă este evenimentul la care 
vor lua parte ca invitaţi de onoare. Toată lumea a luat cunoştinţă de 
prezenţa ei şi o aşteaptă la eveniment. 

Povestea nu începe, clasic, cu „a fost odată...”. Ceea ce se 
întâmplă, se întâmplă simultan în timpul aferent noului spaţiu şi în 
prezentul nostru, al cititorilor. Un prezent cu cafenele, ceainării şi 
computere, care nu „a fost” ci „este” acum. Doar că în acest prezent 
au acces nelimitat şi cei care vin de altundeva şi de altcândva. Astfel 
povestea îşi extinde validitatea dincolo de limitele tradiţional 
acceptate. Conchidem prin aceasta că avem de-a face cu o „poveste în 
poveste”, după cum am încercat anterior să demonstrăm, care pare 
să dea genului conotaţii suplimentare. 

Timpul se scurge altfel, după un alt ritm decât cel din lumea 
„reală”: 

După o vreme, nu îşi putu da seama cât anume să fi trecut, Sânziana 
auzi, ca prin vis, un zgomot ciudat, dar plăcut, liniştitor, undeva în 
fundal. 

Spaţiul oniric, denunţat în final, este prefigurat de la început 
prin intermediul comparatiei citate. „Punerea în abis”, ca tehnică 
narativă definitorie pentru ceea ce am numit „poveste în poveste”, 
funcţionează de-a lungul textului cu destulă precizie. Dintr-un vis în 
alt vis, aceasta pare să fie regula narativă adoptată de Lucian Bâgiu: 

Sânziana deschise surâzând ochii. lar uimirea ei nu avu margini. 

Se afla întinsă într-un pat străin, înconjurat de ceva ce părea a fi o 
cortină din mătase transparentă, prin care putea distinge într-un colt al 
camerei un şemineu în care ardeau, cuminte, câțiva butuci. [...] Sânziana 

zambi liniştită. Până la urmă nu aflaseră nicio ceainărie, nicio cafenea, dar 
se pare că în castelul contelui Urechilă se afla destulă miere... Căci fetita 
nu avea nicio îndoială, cumva ajunsese, alături de ursulet, pe 
domeniul iepuraşului şi... şi atunci îşi aminti de întâlnirea cu 
poneiul şi de veştile comunicate de acesta... 

Trecerea de la o secvenţă la alta nu se realizează liniar şi 
coerent (în sensul explicării unui eveniment prin ceea ce îl precede) ci 
aleatoriu, evenimentele din Lumea Poveştilor neavând nevoie de o 
continuitate strictă şi nici de o logică impecabilă. Aici regulile sunt 
altele. Nu trebuie să ne putem explica tot ceea ce se întâmplă, este de- 
ajuns dacă ne mirăm şi constatăm că s-a întâmplat ceva. Organul 
decizional nu aplică regula consultării democratice, el rămâne în 
anonimat, până nici autorul nu-l cunoaşte prea bine. El „ghiceşte” ce 
se întâmplă în continuare şi ne spune şi nouă. Nici memoria nu este 
prea grozavă în această lume, Sânziana nu ştie întotdeauna exact de 
ce şi cum au mai evoluat lucrurile de la un episod la altul. 

În acea seară Sânziana nu apucă să spună mare lucru şi nici nu îşi 
putea aminti foarte exact ce se întâmplă si pe cine sau mai precis pe câți 
cunoscu. 

Toate se întâmplă, în această poveste, ca şi în poveştile 
cunoscute deja dintr-o altă lume a poveştilor. Căci „lumea 
poveştilor” in care a intrat Sânziana isi are la rândul său poveştile 
sale, poveştile Lumii Poveştilor. 

Într-un cuvânt, era o harababură ca în poveşti, în care fiecare voia să 
spună sau să înfăptuiască ceva, fără a şti niciunul exact ce anume şi cum. 

Un nou argument, dacă mai era necesar, în favoarea „poveştii 
în poveste”. 

Personajul principal, Sânziana, este în permanenţă conştient 
de faptul că se află „altundeva” şi că trăieşte o aventură. O aventură 
agreabilă şi palpitantă într-o lume care funcţionează impecabil, ceea 
ce o face să se întrebe asupra rostului prezenţei sale acolo. 
Surprinzătoare şi impresionante în acelaşi timp, evenimentele curg 
ca expresie a unei voințe necunoscute dar ferme, care pare să dirijeze 
totul înspre rezolvarea finală a necunoscutelor de moment. 

Sânziana se întrebă care va fi fost rolul ei în Lumea Povestilor, căci 
lucrurile păreau a merge toate de la sine. 

Rostul se clarifică atunci când înţelege că tărâmul pe care se 
afla a fost „blestemat să vieţuiască în noapte, până la revenirea 
luminii”. Astfel, readucerea luminii în comitat devine țelul comun al 
tuturor personajelor, cărora li se alătură un voinic dintr-o altă lume a 
poveştilor, căci lumile poveştilor se au bine între ele. Povestitorul îşi 
reia din când în când postul de scenarist şi regizor oferind cititorului 
o perspectivă de lectură din exteriorul textului generat de acțiunile 
personajelor. 

Departe, departe, în Lumea Poveştilor, pe Râul fără Nume, pitici, 
pisici, ponei, vulturi, bufnite, un iepuras, un ursulet, un licurici, o fetiță şi 
un băiețel înaintau către necunoscut, pentru a elibera Lumina de sub un 
crunt blestem. 

Pentru ca aventura să continue, indicatoarele care apar în 
drumul Sânzienei oferă o singură opţiune pe toate brațele: „înainte, 
înainte, înainte şi înainte”. Odată ce a fost identificat obiectivul 
călătoriei, nici o ezitare nu mai este permisă. Dacă până acum se 
putea alege la răscruce o „stânga” sau o „dreapta”, acum „înainte”-le 
este drumul de urmat, pentru că toate direcţiile sunt în fapt un 
„înainte”. Aceasta pentru că, după cum o confirmă şi Mugurel, 
băieţelul, „povestea noastră nu va înceta niciodată [...] Este o poveste 
fără sfârşit”. În această poveste există personaje reale şi personaje 
imaginare, lucruri adevărate şi lucruri închipuite. Ducele Căluţ ştie 
acest lucru şi-l face cunoscut şi celorlalți. Astfel Vrăjitorul Negru şi 
blestemul care a ascuns Lumina nu sunt de fapt reale. Ele sunt un fel 
de tertipuri la care recurge Vrăjitorul Alb — care este adevărat — 
pentru a-i face pe cei care trăiesc, acolo şi în alte părţi, să-şi 
reamintească din când în când nişte lucruri pe care le uită prea uşor. 

- Nu cred că există niciun blestem şi nicio vrajă, prieteni. Doar că 
uneori uităm cât sunt de importante Lumina şi anotimpurile şi lumea în 
care trăim. Şi atunci Vrăjitorul Alb s-a gândit să ne reamintească. Şi a 
inventat toată această nesfârşită poveste, gândindu-se că astfel, poate, vom 
întelege. 

Sigur ca povestea se termina cu bine, Lumina se iveste ca din 
senin şi câştigă din ce in ce mai mult teren, inundând cu puterea ei 
tot teritoriul, în detrimentul lunii care dispare încet-încet. Descrierea 
momentului este realizată cu multă măiestrie condeiască, cititorul 
fiind captivat de atmosfera creată în timp ce trăieşte, alături de 
personaje şi cu aceeaşi intensitate, bucuria Luminii. 

Şi în acel moment, se ivi, plăpândă, Lumina. 

Pe Lacul Inghetat eroii noştri se opriră din mers privind cu 
nețărmurită uimire cum, între cele două stânci semete ale Trecătorii, se ivi 
Lumina. Mai întâi doar o risipire a nopții ce devenea încet-încet tot mai 
putin întunecată, de ai fi zis că se amestecau două culori, negrul cu albul, 
întocmai cum dimineața ai amesteca într-o cană cafeaua cu laptele. Apoi 
întunecimea se risipi tot mai mult în preajma trecătorii, până ce apăru o 
scânteiere micuță, dar strălucitoare foc, de parcă acolo s-ar fi aciuat o fărâmă 
din discul solar. Imediat luminita străpunse întunericul şi o rază veselă se 
lungi, printre cele două stânci semete ale Trecătorii, pe întinderea Lacului 
Înghetat. Şi raza fu întâmpinată cu strigăte şi chiote de bucurie de toți 
călătorii noştri, cărora nu le venea să creadă că reuşiseră, până la urmă, să 
ajungă la sfârşitul nemaipomenitei lor călătorii şi, mai mult decât atât: 
aflaseră Lumina. lar Lumina, fără ca ei să ştie, aşteptase cuminte ca 
drumeții să străbată întreaga Lume a Poveştilor şi să înfrunte întâmplări 
neprevăzute şi nemaipovestite pentru ca, acum, sa îi întâmpine, la rândul ei, 
jucăuşă, la finalul călătoriei şi al poveştii lor. 

În Lumea Poveştilor răsărise Soarele. Undeva, departe, fără ca 
nimeni să mai observe, apusese luna. 

Ochiul povestitorului este atent, larg deschis spre ceea ce 
personajelor le scapă. Ele nu ştiu că cineva povesteşte povestea lor, 
că ceea ce ele trăiesc este o „poveste” pentru alţii. Se termină 
„povestea din poveste”, povestea lor şi rămâne doar povestea, a 
noastră, pentru noi. Cea în care „se făcea” că Sânziana se trezeşte „în 
patul ei din odaia călduroasă”. Într-o altă lume, diferită de cea a 
aventurii ei nocturne (Lumea Poveştilor), dar care, o putem spune 
acum din nou, este tot o lume a poveştilor. În care dimineaţa, cei 
mari servesc „o cafeluta”, iar celor mici li se propune „un ceai”. În 
care există desigur „un bătrânel simpatic”, bunicul, mare amator de 

călătorii şi magician neintrecut, care poate „actualiza” şi „realiza” (în 
sensul de a face să devină real) poveştile spuse seara, la culcare, de 
către tată, fetiţei. Care ştie tot înainte de a i se fi povestit ceva. 

Aşa cum numai într-o Lume a Poveştilor se poate. 


mai 2006 
Adina Curta, Aşa se nasc poveştile, în „Credinţa străbună”, Anul XVI, 
Nr. 10 (247), octombrie 2006, p. 6; Nr. 11 (248), noiembrie 2006, p. 6; 


reprodus în „Annales Universitatis Apulensis. Philologica”, 8/2006, 
Tom 2, Alba Iulia, 2007, p. 369-373. 

„A fost odată ca niciodată...” 
poveştilor care ne-au legănat copilăria, a acelor naratiuni fantastice in 


e clasica formulă de început a 


care printesele erau răpite de zmei si de animale monstruoase, in care 
Făt-Frumos luptă haiduceşte pentru eliberarea frumoasei şi pentru 
salvarea regatului de forte malefice, în care pitici şi spiriduşi se pun 
cu dezinvoltură în slujba altetelor regale care îi guvernează. Lucian 
Vasile Bâgiu nu începe Sânziana în Lumea Poveştilor cu această 
formulă introductivă însă narațiunea sa împrumută foarte multe 
caracteristici ale basmului popular. 

Avem si aici de-a face cu personaje pozitive si negative care isi 
dispută supremația. Unele dintre ele tin de sfera umanului — 
Sânziana si Mugurel -, de cea a faunei insufletita de trăsături umane, 
cum ar fi vorbirea si capacitatea de discernământ — Moş Martin, 
Contele Urechilă, Ducele Calut, Vulturul Plesuv, Licurici —, ori de cea 
a supranaturalului — piticii şi căpetenia lor, Gnom, Spiridusul si, nu 
în ultimul rând, personajele absente ale Vrăjitorului Alb şi ale 
Vrăjitorului Întunecat. Totul se înfăţişează, in aparenta, ca un 
veritabil basm: conflictul dintre Bine si Rau, blestemul aruncat 
asupra Ţinutului Muntos, călătoria iniţiatică a micilor oameni care 
par hărăziţi să fie singurii capabili să rupă vraja nefastă şi să redea 
animalelor glorioasa libertate de a se întoarce în habitatul lor: 
„Prințesă Sânziana, suntem amândoi parte din Marea Poveste.” 

Această pereche de copii pare o reprezentare în miniatură a 
cuplurilor de eroi ce se zbat pentru reinstaurarea stării de ordine 
într-o lume care a pierdut condiţia ei normală, o refacere a cuplului 
Ileana Cosânzeana — Făt-Frumos, a perechii de pretutindeni, un 
exponent al insotirii dintre oameni: „Povestea noastră nu va înceta 
niciodată, prințesă Sânziana. Este o poveste fără de sfârşit.” 

Mugurel apare ca intruchipare a initiatului ce a reuşit trecerea 
sigură prin Ţinutul Muntos fără a fi descoperit şi capturat de 
Vrăjitorul Întunecat. El e un erou legendar, un cavaler cu aer de 
salvator in care toate vietatile din ţinut au o încredere oarbă. Să ne 

amintim că la îndemnul lui întreaga armată de apărători ai prințesei 
se năpusteşte în ceața de pe Râul fără Nume, cu toţii fiind 
incredintati de faptul că aceasta ar putea fi salvarea lor când, de fapt, 
ea este doar o cursă întinsă de inamic. Regretul şi sentimentul de 
vinovăţie este acut, băiatul se întristează şi se simte răspunzător de 
răpirea fetei, la fel ca şi eroii obişnuiţi cu biruintele. Sugestiile 
băiatului sunt percepute drept ordine şi porunci de către ceilalţi, aura 
care îl înconjoară făcând din el un substitut, de proporții reduse, al 
titanilor. Până şi calul care îl însoţeşte are aceeaşi notă de 
predestinare: negru şi cu o stea albă în frunte el reprezintă unicitatea, 
la fel cu stăpânul pe care îl poartă, caracterul lui e acela de Ales, de 
fiinţă deosebită hărăzită de univers faptelor eroice. 

Pe de altă parte Sânziana e reprezentantă a idealului care îl 
conduce pe om la izbândă, la abolirea şi pedepsirea Răului. Puritatea 
şi naivitatea ei sunt semne ale faptului că inocenta e singurul 
panaceu care poate vindeca o lume bolnavă, atinsă de anormal şi 
ameninţată de forte malefice. Frumuseţea fapturii ei e oglindire a 
unui suflet la fel de pur şi de luminos. În ochii supuşilor ea e un fel 
de Mesia al Lumii Poveştilor care trebuie să isi împlinească destinul 
de eliberare a poporului prin evitarea, însă, a sacrificiului. La fel ca 
toate printesele de poveste şi Sânziana are partea ei de glorie şi de 
rasfat: participă la Balul de Primăvară al contelui Urechilă în calitate 
de oaspete de onoare purtând o minunată rochita albă iar în cositele 
ei blonde si cârlionţate se refugiază Licurici. Spaimele ei sunt 
deopotrivă cu ale celor care o servesc: întunericul, singurătatea, 
forţele malefice personificate de lilieci. 

Şi călătoria ei este una iniţiatică, încurcată de răscruci si 
indicatoare care nu reprezintă atât indicii cât mai degrabă încercări la 
care viata o supune pe mica prințesă, simboluri ale deciziilor pe care 
omul e nevoit să le ia în viata bazându-se de cele mai multe ori pe 
noroc ori pe instinct: 

„Se făcea că Sânziana străbătuse multe cotituri ale labirintului, 
urmând, în noapte, luminita jucăuşă din fata sa. Uneori fetița ezita 
nehotărâtă la răscruci, neştiind ce drum ar fi mai bine să apuce. Şi nu o 
putem acuza pe nedrept. La un moment dat o răscruce îi indica generoasă 

direcțiile de mers: înainte, înainte, înainte si înainte se putea citi pe toate 
brațele indicatorului, inclusiv pe cel care arăta drumul de pe care Sânziana 
tocmai sosise... Cineva îşi bătea joc de ea. Dar Licurici nici nu se obosi să 
citească înşelătoarele indicații, ci o coti, sigur pe el, către ceea ce luminita 
ştia că este adevăratul înainte. lar Sânziana îşi îndreptă încrederea către 
acea pâlpâire luminoasă din întunericul dimprejur. Bineînțeles, la 
următoarea răscruce cuvintele erau altele: înapoi, înapoi, înapoi şi, 
desigur, înapoi, se gândi fetița. Dar nu. Ultima indicație spunea altceva: 
către nicăieri. Sânziana se supără grozav şi aproape că o podidiră 
lacrimile. Licurici poposi pe obrazul fetiţei, sărută boaba sărată care se 
prelingea din colțul ochiului, după care se avântă, jucăuş, către nicăieri. 
Fetița zâmbi amar şi porni la drum.” 

Această călătorie are, de fapt, ca scop cunoaşterea povestii 
personale şi descoperirea mitului propriu, reprezentare, în definitiv, 
a Sinelui. 

Dacă privim întreaga aventură a Sânzianei în Lumea 
Poveştilor ca pe o metaforă a vieţii umane, atunci e uşor să 
identificăm în Licurici un simbol al conştiinţei omeneşti care 
dictează, în situaţii de criză, ce e mai bine de făcut, care e cea mai 
viabilă şi scurtă cale spre izbândă şi mântuire. Răscrucile din drumul 
prințesei sunt reprezentări ale tentatiilor la care îmbie viata iar 
soluţia, în acest caz, e duală: fie ne bizuim pe experienţele celorlalţi 
învățând din greşelile şi/sau succesele lor — cum este cazul cetei de 
pitici care se disperseaza în interiorul peşterii Ţinutului Muntos -, fie 
renuntam la anumite oportunităţi şi ne bizuim doar pe noroc şi pe 
instinctul propriu, cum e cazul Sânzianei. 

Păstrând aceeaşi cheie de interpretare vom regăsi deghizate în 
corpus-ul naraţiunii o serie de simboluri arhetipale. Pe de o parte 
lupta dintre forțele Întunericului şi cele ale Luminii sunt 
reinterpretări ale eternei bătălii dintre Bine şi Rău, dintre Viaţă şi 
Moarte, recompunând şi evidențiind natura duală a întregului 
univers, reactualizând crezurile bogomilismului şi demonstrând, în 
cele din urmă, că existenţa e legănată de antiteze, binele nu poate fi 
perceput decât în prezenţa răului sau, după cum ni se revelează în 
motto-ul volumului, ca o altfel de dimensiune a binelui, iar 

întunericul nu e altceva decât oglindirea oarbă a luminii. Vrăjitorul 
Alb e, mai apoi, întrupare cât se poate de evidentă a divinității, a 
unui demiurg ce nu se arată niciodată, care îşi face simțită puterea si 
prezenţa prin acte stranii, de neînțeles, explicabile doar prin prisma 
apartenenței la această instanţă supremă. Ideea de predestinare e 
redată cu mare acuratețe de Mugurel prin discursul lui de o stranie 
maturitate: 

„Prințesă Sânziana, suntem amândoi parte din Marea Poveste 
(s.n., C.R.), aşa spune Vrăjitorul Alb. Prezența noastră aici şi acum nu este 
o întâmplare (s.n., C.R.), ci aşa trebuia să se înfăptuiască, totul e scris in 
Carte.” 

Tinutul Muntos e exponent al Paradisului pierdut iar astfel 
peregrinările eroilor în straduintele lor de salvare a acestuia apar ca o 
încercare a omului de redobândire a Edenului. Trecătoarea care 
uneşte ținutul de jos cu cel înalt reprezintă granița dintre real si 
fantastic, dintre conştient şi oniric, după cum vom vedea ceva mai 
încolo. Lumina care se iveste de dincolo de Trecătoare este si ea 
simbol al cunoaşterii prin asimilarea ei cu soarele ca astru tutelar al 
gnozelor. 

Dar odată cu formulările si reflectiile fetitei de tipul: „Oare de 
unde ştiu că trebuie să...” 
profund, al narațiunii prin inserarea acestor frânturi de arhetipuri 

se face trecerea la un nivel, mult mai 


umane înfăţişate de teoria inconştientului colectiv a lui C. G. Jung. 
Imaginile şi gesturile prinţesei nu sunt nimic altceva decât exersări 
ale unor acte comune întregii omeniri, o reiterare a tradiţiilor şi 
cutumelor lumesti. De altfel călătoria Sânzianei începe de undeva de 
jos, din reprezentările terestre şi subpământene — Comitatul de 
Câmpie si scorbura spiriduşului — urmând un drum ascensional — 
Codrul Fermecat şi Ţinutul Muntos - pe măsură ce dimensiunea 
onirică face loc realităţii prin abandonarea inconştientului şi trecerea 
în conştient. 

Paginile de final ale naraţiunii dezvăluie o lume cu totul nouă, 
reflectare a celei din visul fetiţei — sau poate realitatea e o reflectare a 
Lumii Poveştilor? — în care personajele animaliere atât de îndrăgite 
de cititor prin trăsăturile lor de ființe simpatice şi pedante — cum sunt 

Contele Urechilă, Ducele Căluţ- sau ursuleti adormiti şi peltici - Mos 
Martin — se dovedesc a fi simple jucării de plus, sculpturi dibace de 
lemn — Vulturul Pleşuv — sau animăluţe hibernale — Testoasa de 
Munte. Până şi limbajul fetiţei suferă de acelaşi defect pe care îl avea 
ursuletul hazliu din poveste iar lumina de dincolo de Trecătoare e 
similară dimineţii fragede abia ivite pe geamul camarutei. Mai mult 
chiar, iarna din tărâmul fantastic e o reiterare a anotimpului din 
prezent, la fel ca şi mirosul de lăcrămioare care o însoțea pe prinţesă 
în hoinărelile sale. Asistăm astfel la o imagine în oglindă a Lumii 
Poveştilor, imaginaţia fetiţei insufletind elemente ale vieţii ei care o 
încântă şi care fac parte din universul ei ludic. 

Visul apare aici ca o continuare a vieţii pe anumite paliere 
preferentiale, o diversificare, adaptare şi reinterpretare în cheie 
proprie a realităţii prin accentuarea punctelor de interes în încercarea 
de găsire a unei comori ascunse: Sinele, o stare de graţie în care 
refulările, spaimele şi dorinţele acumulate în inconştient au puterea 
de a se manifesta şi de a se defula, după cum afirma S. Freud în 
teoriile sale. Povestea închipuită de fetiță e, în fapt, o încercare de 
cunoaştere a propriei făpturi, o reinterpretare ludică a dictonului 
latin Nosce te ipsum! Spaţiul în care locuieşte Sânziana induce el 
însuşi o stare de visare şi introspectie: cabana izolată de lume si de 
civilizaţie, un loc arhetipal ocrotit de natură şi legănat de 
povârnişurile din inima munţilor, un spaţiu neatins de forța răului şi 
de nefericire ori dezamăgire. 

Instanţa naratoare e şi ea situată undeva la graniţa dintre vis şi 
realitate. Avem de-a face cu un povestitor sugubat, amuzat aproape 
de situaţiile fara precedent pe care le urzeşte, fraternizând şi tesand 
subtile comploturi alături de Sânziana, singura care îi percepe vag 
existenţa. Această voce omniscientă e perfect capabilă să descurce 
itele uneori încurcate ale povestirii, îi tine ocupați pe unii actanti, 
trimitandu-i la plimbare pe cărările labirintice ale ținutului — cum e 
cazul Sânzianei —, rătăcindu-i prin păduri - cum se întâmplă cu 
Mugurel — ori aprinzând o fărâmă de idee în minţile lor infrigurate — 
ca şi Contele Urechilă — tocmai pentru a-şi putea concentra toată 
atenţia asupra unui singur personaj ori a unei întâmplări de o 

simbolistică revelatoare pentru el. De îndată ce universul de poveste 
se destramă îl regăsim vag în persoana tatălui fetiţei, un meşter de 
cuvinte, un magician care zămisleşte lumi noi şi care dă viata unor 
gânduri năstruşnice. Acest păpuşar e ancorat în două lumi: pe de o 
parte în spaţiul bucolic al cabanei, împresurat de dragostea fiicei şi a 
soţiei, iar pe de altă parte în lumea de dincolo de Trecătoare în care 
Cuvântul se institutionalizeaza şi îşi pierde capacitatea de fermecare 
proprie poveştilor pentru copii. Se întrezăreşte totuşi o domnie a 
Logosului ca intrupare a Vrăjitorului Alb, circar iscusit, care 
manevrează universul şi dă naştere unui şir nesfârşit de lumi de 
poveste. 

Tabloul de familie din final se înfăţişează ca o idilă: o întreagă 
generaţie de artişti reuniți sub acoperişul unui colt de paradis, un trio 
talentat care se dedică artei, sub orice formă ar fi ea, practicând 
automecenatul şi creându-şi propria Lume a Poveştilor: „Mami şi tati 
zambira cu subinteles. La câte poveşti scriseseră ei seară de seară puteau să 
publice o carte şi să o semneze împreună: Sânziana şi tati... lar pozele le va 
picta mami...” . 


Costinela Rolea, Fantasmaticul sau dimensiunea onirică a realității, în 
„Cetatea culturală”, Cluj-Napoca, Seria a treia, Anul IX, No. 1 (73), 
ianuarie, 2008, p. 82-85. 

Sânziana în Lumea Povestilor (Editura „Grigore Moisil”, Bacau, 
2005) este cartea care propune un tip nou de scriitură, definitorie, 
într-o anumită măsură, pentru tânărul prozator Lucian Vasile Bâgiu. 
În fapt, nu e vorba de un stil cu totul nou, ci, mai degrabă, de o 
anume dorinţă de explorare a fantasticului recuperator în legătură 
directă cu un real cotidian, banalizat de evenimente comune. Vocatia 
de povestitor a autorului iese vădit la suprafaţă, dublată fiind de alte 
calităţi ale scrisului său, cum ar fi ironia, spiritul ludic şi parafraza. 

Textul ţese, la graniţa realului cu fantasticul, istoria unei 
călătorii, o călătorie de poveste şi în poveste, având-o ca protagonistă 
pe Sanziana, o fetiţă frumoasă şi îndrăzneață, adică prototipul eroinei 
din basme. Povestea este condusă cu har de un narator obiectiv şi 
ludic, ce ademeneşte continuu cititorul spre o lume a închipuirii. 
Însuşi naratorul pare puţin distrat şi aparent uimit de întâmplările 
evocate, evident totul stând sub semnul ironiei şi al autoironiei. 
Cunoscând valenţele scriiturii postmoderne, atât de tentante şi 
pentru autorul nostru, am putea crede că acest text nu este nimic 
altceva decât un experiment naratologic, realizat într-o cheie a 
simplităţii copilăreşti, a jocului semantic de cuvinte şi având totuşi 
un substrat de semne şi semnificaţii. 

În loc de binecunoscutul cal alb din basme, Sânziana călătoreşte 
cu un ponei, totul fiind transpus într-o lume a miniaturalului, 
liliputană, o lume a inocentei şi candorii, in care îşi găsesc locul 
cuvenit şi ceilalţi eroi: Mugurel, Moş Martin, Contele Urechilă, 
Ducele Căluţ, Vulturul Pleşuv, Piticul Gnom, Spiriduş, Vrăjitorul 
Alb, toţi angrenati într-o călătorie labirintică. Impresia miniaturalului 
e dată şi de prezenţa numeroaselor diminutive, folosite, credem, 
pentru efectele comice, spre exemplu ,,piticut”. Avem de-a face, 
după cum se poate simplu observa, cu o reiterare în cheie ironică a 
basmului tradiţional, Lucian Vasile Bâgiu reuşind să recreeze în 

aparenţă un univers al inocentei. Căci, în opinia noastră, alta este 
miza cărţii, anume dorinţa de a experimenta ironia postmodernă, 
dublată de o imaginaţie creatoare debordantă. 

Tot de experimentul postmodern ţine şi ambiguizarea voită a 
textului, drumeţii din poveste sunt pe rând alţii, călătoria se 
complică gradat, cu toate că buna dispoziţie şi optimismul par să fie 
trăsăturile comune ale personajelor atât de pestrite ale textului. 
Fantasticul din basme pare coborât într-un real tangibil, cu deosebire 
că totul este îmbrăcat într-o haină a iluzoriului şi bunei înțelegeri, 
chiar dacă pădurea fermecată din poveste dobândeşte valenţele unui 
topos labirintic. 

Călătoria, ca temă centrală a prozei de fata, isi află tâlcul abia la 
final, deşi naratorul ne avertizează din timp că „Sânziana, purtată în 
zbor de o umbră imensă, căzuse într-un somn adânc, plin de vise 
stranii şi coşmaruri, somn din care nu avea să se mai trezească o 
îndelungată vreme. Ceea ce i se întâmplă de aici înainte în Lumea 
Poveştilor poate la fel de bine să fie aievea, după cum poate să fie 
doar ceea ce fetița visă, îndelung, în noapte.” (p. 50). Ambiguitatea 
mai persistă şi după această clarificare din partea autorului, şi doar 
finalul schimbă radical perspectiva înțelegerii textului. Totul pare a fi 
fost un vis de o noapte, un vis decupat în cadrul unei poveşti de 
viaţă cu copii, părinţi şi bunici. Visul nocturn al Sânzianei s-a 
materializat firesc într-o poveste de copil, cu simpatiile specifice 
vârstei pentru colegul de joacă, în cazul de faţă Mugurel, precum şi 
cu atracţia pentru animalele preferate. 

Răscrucea de la început o întâlnim şi în final (viaţa oricui e 
alcătuită din răscruci), iar Sânziana e prototipul eroinei ce are 
nostalgia călătoriilor, pe care le îndrăgeşte pentru doza de mister, 
imprevizibil şi nou pe care i-o oferă acestea. Textul aruncă şi sugestia 
unei iubiri tesute în pânza unei poveşti de basm cu final, cum altfel, 
decât fericit! Considerăm atât ideea ciclicitatii imaginilor de început 
şi sfârşit, cât şi cele câteva elemente constitutive de basm ca fiind 
aspecte intenţionat exhibate, percepute printr-un fel de raportare a 
textului tradițional la cel modern şi postmodern. 

Finalul prozei de fata, imprevizibil, coboara fantasticul iluzoriu 
si lumea onirica in cotidian, in atmosfera banala a unei dimineti in 
familie. Intervin personaje cu coordonate reale, povestea Sanzianei 
nu coteşte brusc, ci curge firesc, fara poticneli, doar luându-şi de 
această dată înfăţişarea unei povestiri în ramă (probabil, un alt item 
tradiţional pe care autorul îl parodiază). 

Carte-experiment, Sânziana în Lumea Poveştilor, captează atenţia, 
aşa cum arătam şi anterior, nu doar prin parodie, caracter ludic şi 
metoda narativă, ci devine o lectură plăcută şi datorită stilului mereu 
inovator, proaspăt şi atractiv. Acestea sunt doar câteva din valenţele 
literare ale prozei lui Lucian Vasile Bâgiu. 


Monica Grosu, Lucian Bâgiu, povestitorul, în „Oglinda literară", nr. 79, 
iulie 2008, p. 3614. 

